[ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.04.00 Agentliklar, inspeksiyalar va boshqa idoralar] [ TSZ: 1. Davlat va jamiyat qurilishi / Davlat hokimiyati organlari. Davlat va xoʻjalik boshqaruvi organlari] Oʻzbekiston Respublikasi Vazirlar Mahkamasining qarori Oʻzbekiston Respublikasi Davlat aktivlarini boshqarish agentligi faoliyatini tashkil etish chora-tadbirlari toʻgʻrisida Oʻzbekiston Respublikasi Prezidentining “Davlat aktivlarini boshqarish agentligi faoliyatini samarali tashkil etish chora-tadbirlari toʻgʻrisida” 2023-yil 24-martdagi PQ-101-son qarori ijrosini taʼminlash maqsadida Vazirlar Mahkamasi qaror qiladi: LexUZ sharhi Qarang: Oʻzbekiston Respublikasi “Davlat mulkini boshqarish toʻgʻrisida”gi Qonuni . [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.04.00 Agentliklar, inspeksiyalar va boshqa idoralar; 2. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.03 Davlat mulki obyektlarini sotish] 1. Oʻzbekiston Respublikasi Prezidentining “Davlat aktivlarini boshqarish agentligi faoliyatini samarali tashkil etish chora-tadbirlari toʻgʻrisida” 2023-yil 24-martdagi PQ-101-son qaroriga muvofiq: Oʻzbekiston Respublikasi Davlat aktivlarini boshqarish agentligining (keyingi oʻrinlarda — Davaktiv agentligi) faoliyati tubdan takomillashtirilganligi hamda uning ustuvor yoʻnalishlari va asosiy vazifalari belgilab berilganligi; Davlat aktivlarini boshqarish agentligi huzuridagi Boʻsh turgan obyektlardan samarali foydalanishni tashkil etish markazi Davlat aktivlarini boshqarish agentligi huzuridagi Davlat mulki obyektlaridan samarali foydalanish markazi (keyingi oʻrinlarda — Markaz) etib qayta tashkil etilganligi maʼlumot uchun qabul qilinsin. LexUZ sharhi Qarang: Oʻzbekiston Respublikasi Prezidentining 2020-yil 1-iyuldagi PQ-4771-sonli “Boʻsh turgan obyektlardan samarali foydalanishni tashkil etish va axborot-kommunikatsiya texnologiyalarini keng joriy etish chora-tadbirlari toʻgʻrisida”gi qarorining 2-bandi . [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.04.00 Agentliklar, inspeksiyalar va boshqa idoralar; 2. 06.00.00.00 Ijtimoiy taʼminot va ijtimoiy sugʻurta toʻgʻrisidagi qonunchilik. Ijtimoiy himoya / 06.03.00.00 Ijtimoiy taʼminot va ijtimoiy sugʻurtani moliyalashtirish / 06.03.07.00 Nafaqalar, kompensatsiya toʻlovlarini va moddiy yordamni, imtiyozlar va ijtimoiy xizmat koʻrsatishni moliyalashtirish; 3. 16.00.00.00 Xavfsizlik va huquq tartibot muhofazasi / 16.04.00.00 Jamiyat xavfsizligi / 16.04.04.00 Davlat mulki va xususiy mulkni muhofaza qilish. Noidoraviy qoʻriqlash. Idoraviy qoʻriqlash] 2. Quyidagilarni nazarda tutuvchi: a) Oʻzbekiston Respublikasi Davlat aktivlarini boshqarish agentligi toʻgʻrisidagi nizom 1-ilovaga muvofiq: Davaktiv agentligining maqomi va faoliyatining ustuvor yoʻnalishlari, vazifalari va funksiyalari; LexUZ sharhi Qarang: Oʻzbekiston Respublikasi “Davlat mulkini boshqarish toʻgʻrisida”gi Qonunining 22-moddasi . Davaktiv agentligining markaziy apparati, tarkibiy tuzilmalari va hududiy boshqarmalarining vazifalari, funksiyalari hamda huquqlari va javobgarligi; Davaktiv agentligi rahbarlarining asosiy funksional vazifalari va javobgarligi; Davaktiv agentligi faoliyatining samaradorligi va natijadorligini baholash mezonlari va ish indikatorlari; Davaktiv agentligining boshqa davlat organlari va tashkilotlari, mahalliy ijro etuvchi hokimiyat organlari va boshqa tashkilotlar bilan oʻzaro hamkorligi; b) Oʻzbekiston Respublikasi Davlat aktivlarini boshqarish agentligi huzuridagi Davlat mulki obyektlaridan samarali foydalanish markazi toʻgʻrisidagi nizom 2-ilovaga muvofiq tasdiqlansin: Markaz maqomi va faoliyatining tashkiliy asoslari; Markaz hamda uning hududiy boshqarmalarining asosiy vazifalari, funksiyalari hamda huquq va majburiyatlari; Markazning hisobdorligi va faoliyati samaradorligini baholash mezonlari; Markaz faoliyatini moliyalashtirish, xodimlarni ijtimoiy qoʻllab-quvvatlash va moddiy ragʻbatlantirish tartibi. [ OKOZ: 1. 21.00.00.00 Oʻzgartirish va qoʻshimchalar kiritish boʻyicha kompleks tusdagi hujjatlar / 21.03.00.00 Oʻzbekiston Respublikasi Vazirlar Mahkamasining qarorlari] 3. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Davlat aktivlarini boshqarish agentligi direktori A.J. Ortiqov zimmasiga yuklansin. Oʻzbekiston Respublikasining Bosh vaziri A. ARIPOV Toshkent sh., 2024-yil 11-yanvar, 23-son Vazirlar Mahkamasining 2024-yil 11-yanvardagi 23-son qaroriga 1-ILOVA Oʻzbekiston Respublikasi Davlat aktivlarini boshqarish agentligi toʻgʻrisida NIZOM 1-bob. Umumiy qoidalar [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.04.00 Agentliklar, inspeksiyalar va boshqa idoralar; 2. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.07.00 Hisob. Hisobot. Statistika (shuningdek, 07.29.00.00 ga qarang)] 1. Mazkur Nizom Oʻzbekiston Respublikasi Davlat aktivlarini boshqarish agentligining (keyingi oʻrinlarda — Davaktiv agentligi) maqomi, ustuvor yoʻnalishlari va vazifalari, funksiyalari, huquqlari, javobgarligini, faoliyatini tashkil etish va hisobot berish tartibini, shuningdek, rahbarlarining funksional majburiyati va masʼuliyatini belgilaydi. [ OKOZ: 1. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.02 Ayrim tarmoq va obyektlarni davlat tasarrufidan chiqarish; 2. 08.00.00.00 Uy-joy qonunchiligi. Kommunal xoʻjalik / 08.07.00.00 Rieltorlik faoliyati] 2. Davaktiv agentligi: davlat aktivlarini boshqarish, xususiylashtirish, davlat ishtirokidagi korxonalarni moliyaviy sogʻlomlashtirish, toʻlovga qobiliyatsizlik, baholash va rieltorlik faoliyati sohasida alohida maqomga ega mustaqil respublika ijro etuvchi hokimiyat organi hisoblanadi; sobiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining barcha huquqlari, majburiyatlari va davlat, shu jumladan, chet eldagi aktivlarini boshqarish, xususiylashtirish tadbirlarini amalga oshirish (shu jumladan, davlat ulushlarini sotish), davlat aktivlarini ijaraga berish, xoʻjalik jamiyatlarida korporativ boshqaruvni joriy etish, iqtisodiy nochor xoʻjalik jamiyatlarini moliyaviy sogʻlomlashtirish, toʻlovga qobiliyatsizlik, baholash faoliyatida davlat tomonidan tartibga solish va mulkni baholash standartlarini tasdiqlash boʻyicha huquqiy vorisi hisoblanadi; sobiq “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Davlat aktivlarini boshqarish markazi” DUKning barcha huquqlari, majburiyatlari va shartnomalari boʻyicha huquqiy vorisi hisoblanadi. LexUZ sharhi Qarang: Oʻzbekiston Respublikasi Fuqarolik kodeksining 50-moddasi . [ OKOZ: 1. 01.00.00.00 Konstitutsiyaviy tuzum / 01.01.00.00 Suverenitet. Konstitutsiya / 01.01.02.00 Oʻzbekiston Respublikasi Konstitutsiyasi] 3. Davaktiv agentligi oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining (keyingi oʻrinlarda — Vazirlar Mahkamasi) qarorlari va farmoyishlariga, shuningdek, ushbu Nizomga va boshqa qonunchilik hujjatlariga amal qiladi. [ OKOZ: 1. 01.00.00.00 Konstitutsiyaviy tuzum / 01.15.00.00 Mahalliy davlat hokimiyati organlari / 01.15.03.00 Mahalliy ijroiya organlari (Hokimliklar) (shuningdek, 02.04.00.00ga qarang); 2. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.05.00 Kompaniyalar, konsernlar, uyushmalar va boshqalar] 4. Davaktiv agentligining oʻz vakolatlari doirasida qabul qilgan qarorlari davlat va xoʻjalik boshqaruvi organlari, mahalliy ijro etuvchi hokimiyat organlari, boshqa tashkilotlar va ularning mansabdor shaxslari, shuningdek, fuqarolar tomonidan bajarilishi majburiy hisoblanadi. [ OKOZ: 1. 01.00.00.00 Konstitutsiyaviy tuzum / 01.02.00.00 Davlat ramzlari. Poytaxt / 01.02.01.00 Davlat gerbi, madhiyasi, bayrogʻi; 2. 01.00.00.00 Konstitutsiyaviy tuzum / 01.03.00.00 Davlat tili; 3. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.02.00 Yuridik shaxslarni tashkil etish, qayta tashkil etish va tugatish. Yuridik shaxslarni davlat roʻyxatiga olish; 4. 07.00.00.00 Moliya va kredit toʻgʻrisidagi qonunchilik. Bank faoliyati / 07.08.00.00 Gʻaznachilik; 5. 07.00.00.00 Moliya va kredit toʻgʻrisidagi qonunchilik. Bank faoliyati / 07.21.00.00 Bank faoliyati / 07.21.02.00 Bank hisobvaraqlarini ochish va yuritish tartibi; 6. 07.00.00.00 Moliya va kredit toʻgʻrisidagi qonunchilik. Bank faoliyati / 07.27.00.00 Valyutani tartibga solish va valyutani nazorat qilish / 07.27.02.00 Valyuta boyliklari / 07.27.02.01 Chet el valyutasi] 5. Davaktiv agentligi va uning tashkiliy tuzilmasiga kiradigan hududiy boshqarmalari, idoraviy mansub tuzilmalari yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va oʻz nomi davlat tilida hamda ingliz tilida yozilgan muhrga va blanklarga, mustaqil balansga, Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida shaxsiy gʻazna hisobvaraqlariga, bank hisobraqamlariga, shu jumladan, xorijiy valyutadagi bank hisobraqamlariga egadirlar. [ OKOZ: 1. 01.00.00.00 Konstitutsiyaviy tuzum / 01.03.00.00 Davlat tili; 2. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.04.00 Agentliklar, inspeksiyalar va boshqa idoralar] 6. Davaktiv agentligining rasmiy nomi: a) davlat tilida: toʻliq nomi — Oʻzbekiston Respublikasi Davlat aktivlarini boshqarish agentligi, qisqartirilgan nomi — Davaktiv agentligi; b) rus tilida: toʻliq nomi — Agentstvo po upravleniyu gosudarstvennimi aktivami Respubliki Uzbekistan, qisqartirilgan nomi — Agentstvo po gosaktivam; v) ingliz tilida: toʻliq nomi — The State Assets Management Agency of the Republic of Uzbekistan, qisqartirilgan nomi — State Assets Agency. 7. Davaktiv agentligining joylashgan joyi (pochta manzili): Toshkent shahri, Mirobod tumani, Amir Temur koʻchasi, 6-uy. 2-bob. Davaktiv agentligining tuzilmasi 8. Davaktiv agentligi tizimiga quyidagilar kiradi: Davaktiv agentligi markaziy apparati; Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalari; Xususiylashtirish va davlat aktivlarini boshqarish muammolarini tadqiq etish markazi; “Elektron onlayn-auksionlarni tashkil etish” AJ; Davlat mulki obyektlaridan samarali foydalanish markazi; Bino va mol-mulklarni vaqtinchalik saqlash direksiyasi. 3-bob. Davaktiv agentligining asosiy vazifalari va funksiyalari 1-§ Davaktiv agentligining asosiy vazifalari va funksiyalari [ OKOZ: 1. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.04.00 Davlat moddiy zaxirasi; 2. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.07.00 Unitar korxona / 03.03.07.02 Davlat unitar korxonasi; 3. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.02 Ayrim tarmoq va obyektlarni davlat tasarrufidan chiqarish; 4. 07.00.00.00 Moliya va kredit toʻgʻrisidagi qonunchilik. Bank faoliyati / 07.28.00.00 Investitsiyalar va xorijdan mablagʻ jalb qilish (shuningdek, 07.05.04.00, 09.12.03.00, 10.01.05.00larga qarang) / 07.28.01.00 Investitsiya faoliyatining davlat tomonidan tartibga solinishi; 5. 09.00.00.00 Tadbirkorlik va xoʻjalik faoliyati / 09.01.00.00 Tadbirkorlik toʻgʻrisidagi qonunchilik / 09.01.05.00 Davlat-xususiy sheriklik] 9. Quyidagilar Davaktiv agentligining asosiy vazifalari hisoblanadi: davlat aktivlarini boshqarish, xususiylashtirish boʻyicha vakolatli davlat organi sifatida yagona davlat siyosatini yuritish; davlat mulki hisobini yuritish, boshqarish va xususiylashtirish hamda toʻlovga qobiliyatsizlik jarayonlarini toʻliq raqamlashtirish; davlat aktivlarini ochiq va shaffof xususiylashtirish orqali ularning iqtisodiyotdagi ulushini muttasil qisqartirib borish, xususiylashtirish tartib-taomillarini soddalashtirish hamda investorlar tomonidan qabul qilingan investitsiya va ijtimoiy majburiyatlar bajarilishini monitoring qilish, shuningdek, davlat-xususiy sheriklik boʻyicha takliflarni tayyorlashda ishtirok etish; LexUZ sharhi Qarang: Oʻzbekiston Respublikasi Prezidentining 2023-yil 24-martdagi PQ-102-sonli “Iqtisodiyotda davlat ishtirokini qisqartirishning qoʻshimcha chora-tadbirlari toʻgʻrisida”gi qarorining 1-bandi . davlat ulushiga nisbatan aksiyador (ishtirokchi) vazifasini amalga oshirish, aksiyadorning (ishtirokchining) vazifalari “Davlat mulkini boshqarish toʻgʻrisida”gi Qonunga muvofiq maxsus vakolatli davlat organlari va mahalliy ijro etuvchi hokimiyat organlari tomonidan amalga oshiriladigan hollar bundan mustasno; davlat ulushi 50 foizdan yuqori boʻlgan xoʻjalik jamiyatlari va davlat unitar korxonalarini isloh qilishda ishtirok etish, ularda samarali dividend siyosatining yuritilishini muvofiqlashtirish, korxonalarning operatsion samaradorligini oshirish, xaridlar hamda investitsiya loyihalarining samaradorligini oshirish; davlat ishtirokidagi korxonalar faoliyatining samaradorligi va shaffofligini taʼminlash, boshqaruv tuzilmasini optimallashtirish, yuqori daromadlilik va kapitallashuv darajasini oshirish, sohaga kirmaydigan va foydalanilmayotgan aktivlarini chiqarib tashlashga qaratilgan rivojlantirish strategiyalarini ishlab chiqish va tasdiqlashni muvofiqlashtirish; davlat manfaatlarini taʼminlagan holda, davlat aksiya paketlarini (ulushlarini) ishonchli boshqaruvga berishni tashkil etish; davlat aktivlarini ijaraga berishning ochiq va shaffof mexanizmini taʼminlash; tahlil asosida davlat ishtirokidagi faoliyat yuritmayotgan, past rentabelli va zarar koʻrib ishlayotgan korxonalarni aniqlash, moliyaviy sogʻlomlashtirish hamda faoliyati samaradorligini oshirish dasturlarini ishlab chiqish va amalga oshirishda ishtirok etish; toʻlovga qobiliyatsizlik ishlari boʻyicha davlat siyosatini amalga oshirish; baholovchilar va rieltorlar xizmatini sertifikatlashtirish, ularning faoliyatini rivojlantirish choralarini koʻrish; davlat mulkidan foydalanish samaradorligini oshirish va bu toʻgʻrisida jamoatchilikni xabardor qilishning mutlaqo yangi tizimini joriy etish. [ OKOZ: 1. 01.00.00.00 Konstitutsiyaviy tuzum / 01.14.00.00 Davlat organlarining huquq ijodkorligi faoliyati / 01.14.03.00 Normativ-huquqiy hujjatlar loyihalarini tayyorlash va koʻrib chiqish tartibi; 2. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.01.00 Davlat dasturlari, konsepsiyalar va boshqalar; 3. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.14.00 Raqamli iqtisodiyot; 4. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.05.00 Xoʻjalik shirkatlari va jamiyatlari / 03.03.05.05 Aksiyadorlik jamiyatlari; 5. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.02 Ayrim tarmoq va obyektlarni davlat tasarrufidan chiqarish; 6. 07.00.00.00 Moliya va kredit toʻgʻrisidagi qonunchilik. Bank faoliyati / 07.24.00.00 Qimmatli qogʻozlar. Qimmatli qogʻozlar bozori / 07.24.07.00 Fond birjalari. Tovar va valyuta birjalarining fond boʻlimlari; 7. 07.00.00.00 Moliya va kredit toʻgʻrisidagi qonunchilik. Bank faoliyati / 07.28.00.00 Investitsiyalar va xorijdan mablagʻ jalb qilish (shuningdek, 07.05.04.00, 09.12.03.00, 10.01.05.00larga qarang) / 07.28.06.00 Investitsiya dasturlari va loyihalar / 07.28.06.02 Investitsiya loyihalari; 8. 08.00.00.00 Uy-joy qonunchiligi. Kommunal xoʻjalik / 08.07.00.00 Rieltorlik faoliyati; 9. 09.00.00.00 Tadbirkorlik va xoʻjalik faoliyati / 09.01.00.00 Tadbirkorlik toʻgʻrisidagi qonunchilik / 09.01.05.00 Davlat-xususiy sheriklik; 10. 09.00.00.00 Tadbirkorlik va xoʻjalik faoliyati / 09.06.00.00 Baholash faoliyati / 09.06.04.00 Baholash tartibi va standartlari] 10. Davaktiv agentligi oʻziga yuklangan asosiy vazifalarga muvofiq quyidagi funksiyalarni amalga oshiradi: a) davlat aktivlarini boshqarish boʻyicha yagona davlat siyosatini yuritish sohasida: davlat aktivlarini samarali boshqarish, korporativ boshqaruvning zamonaviy usullarini joriy etish, menejment sifatini oshirish, shuningdek, xoʻjalik jamiyatlarining kuzatuv kengashlaridagi davlat nomidan saylangan aʼzolari faoliyatini tartibga soluvchi normativ-huquqiy hujjatlar loyihalarini ishlab chiqadi; manfaatdor vazirlik va idoralarni jalb etgan holda, Oʻzbekiston Respublikasi Prezidenti va Oʻzbekiston Respublikasi Hukumatining qarorlari bilan tasdiqlanadigan xususiylashtirish boʻyicha davlat dasturlari loyihalarini ishlab chiqadi va Vazirlar Mahkamasiga taqdim etadi hamda ularning amalga oshirilishini taʼminlaydi; davlat aktivlarini xususiylashtirish sohasidagi qonunchilik hujjatlarini takomillashtirish, shu jumladan, soddalashtirish yuzasidan takliflarni ishlab chiqadi va Vazirlar Mahkamasiga kiritadi; davlat aktivlarini boshqarish masalalari boʻyicha qonunchilik hujjatlarida belgilangan tartibda davlat organlari bilan oʻzaro hamkorlik qiladi; LexUZ sharhi Qarang: mazkur Nizomning 2-paragrafi (“Davaktiv agentligi markaziy apparati tarkibiy tuzilmalarining oʻz hududiy boshqarmalari bilan oʻzaro hamkorlik tartibi”). davlat mulkidan foydalanish qoidalari va davlat mulkini boshqarish samaradorligini baholash tartibini belgilaydi; “Davlat mulkini boshqarish toʻgʻrisida”gi Qonunga muvofiq maxsus vakolatli organlar va mahalliy ijro etuvchi hokimiyat organlari tomonidan korporativ boshqaruv prinsiplariga muvofiq davlat ishtirokidagi korxonalarning kuzatuv kengashi aʼzolari va ijro etuvchi organlari rahbarlarini ularning boshqaruv organlari orqali tayinlashni (tanlov oʻtkazishni, saylashni) tashkil etishni muvofiqlashtiradi; davlat ishtirokidagi korxonalarning korporativ boshqaruv tizimini baholash uchun savolnomani ishlab chiqadi va tasdiqlaydi, tijorat banklari bundan mustasno; davlat ishtirokidagi korxonalarning samarali biznes-rejalari ishlab chiqilishiga koʻmaklashadi va ularning parametrlari bajarilishi monitoringini olib boradi; aksiyadorlik jamiyatlarini boshqarishda aksiyadorlar va kuzatuv kengashlarining rolini tubdan oshirishga, ustav fondida davlat ulushi boʻlgan xoʻjalik jamiyatlarining moliya-xoʻjalik faoliyati natijalari yuzasidan ijro etuvchi organlarning aksiyadorlar (ishtirokchi) oldidagi javobgarligini kuchaytirishga yoʻnaltirilgan korporativ boshqaruv tizimini yanada takomillashtirish choralarini koʻradi; oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan davlat ishtirokidagi korxonalarning kuzatuv kengashlaridagi davlat nomidan saylanadigan aʼzolariga malakaviy talablarni belgilaydi; ustav kapitalida davlat ulushi boʻlgan xoʻjalik jamiyatlari kuzatuv kengashi tarkibiga mustaqil aʼzolarni kiritish tashabbusi bilan chiqadi; korporativ boshqaruv tizimini takomillashtirish va xoʻjalik jamiyatlarida davlat ulushini boshqarish samaradorligini oshirishga yoʻnaltirilgan tadbirlar boʻyicha takliflar tayyorlaydi, ushbu yoʻnalishda xorijiy, xalqaro institutlar va kompaniyalar bilan samarali ishlashni tashkil etadi; tuzilgan shartnomaga muvofiq ishonchli boshqaruvchilar xizmatlariga ularning faoliyati uchun belgilangan tartibda haq toʻlashni tashkil etadi; Oʻzbekiston Respublikasi sudlarining qarorlariga asosan davlat daromadiga oʻtkazilgan yoki ixtiyoriy ravishda Oʻzbekiston Respublikasi mulki etib topshirilgan xorijda joylashgan mulk egaligi huquqini Oʻzbekiston Respublikasi nomidan amalga oshiradi; Vazirlar Mahkamasi bilan kelishuvga koʻra davlat mulkini xoʻjalik jamiyatlarining ustav fondiga (ustav kapitaliga) kiritish toʻgʻrisida qaror qabul qiladi; davlat ulushi mavjud boʻlgan xoʻjalik jamiyatlari aksiyalarini mahalliy va xorijiy fond birjalarida ommaviy joylashtirish (IPO/SPO) tashabbusi bilan chiqadi; xoʻjalik jamiyatining aksiyalarini (ulushlarini) davlat mulki sifatida olish yuzasidan takliflarni tayyorlaydi va Raqobat qoʻmitasining xulosasini olgan holda Vazirlar Mahkamasiga kiritadi; vazirlik va idoralar, mahalliy davlat hokimiyati organlarining davlat koʻchmas mulki negizida investitsiya loyihalarini amalga oshirish va ularni begonalashtirishga oid kelishuvlari (bitim, shartnoma, memorandumlar) boʻyicha xulosa taqdim etadi; davlat muassasalarining, shu jumladan, davlat organlarining va mahalliy davlat hokimiyati organlarining davlat mulkini boshqarish va xususiylashtirish sohasidagi faoliyatini muvofiqlashtiradi; b) davlat mulki hisobini yuritish, boshqarish va xususiylashtirish hamda toʻlovga qobiliyatsizlik jarayonlarini toʻliq raqamlashtirish sohasida: davlat mulki reyestrini yagona markazlashtirilgan elektron axborot maʼlumotlar bazasi shaklida tegishli idoralar tomonidan taqdim etilgan maʼlumotlar asosida davlat ulushi mavjud xoʻjalik jamiyatlari, davlat unitar korxonalari va muassasalari, shu jumladan, chet eldagi va davlat nomidan Vazirlar Mahkamasi va boshqa davlat organlari ish koʻradigan xoʻjalik jamiyatlarini, shuningdek, davlat mulki boʻlgan koʻchmas mulk obyektlari, intellektual mulk va avtomototransport vositalarining reyestrini (xatlovdan oʻtkazish va hisobga olish qonunchilik hujjatlarida nazarda tutilgan tartibda tegishli vakolatli davlat organlari tomonidan yuritiladigan mol-mulk bundan mustasno) yuritadi; yuqori turuvchi manfaatdor davlat organlari, shuningdek, Davlat budjetidan qoʻshimcha mablagʻlar nazarda tutilgan hollarda, Iqtisodiyot va moliya vazirligining roziligiga muvofiq idoraviy mansubligidan qatʼi nazar, davlat koʻchmas mulk obyektlarini (qonunchilik hujjatlariga muvofiq xususiylashtirilmaydigan obyektlar bundan mustasno), avtomototransport vositalarni hamda boshqa asosiy vositalarni (xususiylashtirilmaydigan obyektlar bundan mustasno) bir davlat tashkiloti tasarrufidan boshqa bir davlat tashkiloti tasarrufiga operativ boshqaruv huquqi asosida begʻaraz berish toʻgʻrisida Davaktiv agentligi direktori qarorini qabul qiladi; Davaktiv agentligi tomonidan koʻrsatiladigan davlat xizmatlarini raqamlashtirish va Davlat xizmatlari markazlari hamda Yagona interaktiv davlat xizmatlari portali orqali xizmat koʻrsatishini joriy etish choralarni koʻradi; “Davlat mulki” axborot tizimining “Bankrot korxonalar va sud boshqaruvchilarining hisobini yuritish”, “Davlat mulki hisobini yuritish”, “Korporativ boshqaruv” va “Davlat ishtirokidagi korxonalarning biznes-reja koʻrsatkichlari va samaradorlik muhim koʻrsatkichlari monitoringi” modullarini takomillashtirib boriladi hamda vazirlik va idoralarning axborot tizimlari bilan elektron maʼlumot almashinuvini yoʻlga qoʻyadi; davlat ishtirokidagi korxonalar tomonidan hisoblangan va toʻlangan dividendlarning hisobini elektron tizim orqali yuritadi; v) davlat aktivlarini ochiq va shaffof xususiylashtirish orqali ularning iqtisodiyotdagi ulushini muttasil qisqartirib borish, xususiylashtirish tartib-taomillarini soddalashtirish hamda investorlar tomonidan qabul qilingan investitsiya va ijtimoiy majburiyatlar bajarilishini monitoring qilish, shuningdek, davlat-xususiy sheriklik boʻyicha takliflarni tayyorlashda ishtirok etish sohasida: davlat mulkining, shu jumladan, xorijdagi davlat mulkining sotuvchisi vazifasini bajaradi; davlat ishtirokidagi korxonalarni xususiylashtirishdan oldin tayyorlash, shu jumladan, ularning jozibadorligini oshirishni koʻzda tutuvchi samarali mexanizmlarni joriy etish boʻyicha xorijiy, xalqaro institutlar va kompaniyalar bilan samarali ishlashni tashkil etadi; davlat mulkini xususiylashtirish tartib-taomillarini amalga oshirish uchun ishonchli boshqaruvchilar, maslahatchilar va ekspertlarni jalb etadi, shuningdek, ularga toʻlanadigan haq miqdorini belgilaydi; xususiylashtirish obyektlarini sotishdan oldin tayyorlaydi va xususiylashtirishning, shu jumladan, iqtisodiyotning yetakchi tarmoqlari korxonalarining, aniq investitsiya majburiyatlari evaziga realizatsiya qilingan obyektlarni xususiylashtirishning shartnomaviy shartlarini belgilaydi; xususiylashtirish obyektlarining oldi-sotdi shartnomasi boʻyicha Davaktiv agentligi tomonidan tuziladigan bitimlarning oʻz vaqtida va toʻliq bajarilishi, shu jumladan, investorlar tomonidan investitsiya majburiyatlarining bajarilishi monitoringini yuritadi; tasdiqlangan xususiylashtirish dasturlarining amalga oshirilishini taʼminlaydi; maxsus iqtisodiy zonalar direksiyalari qarorlari boʻyicha sotiladigan davlat mulki obyektlaridan tashqari xususiylashtirish obyektlarining sotuvchisi funksiyasini amalga oshiradi, ularning boshlangʻich sotuv narxini, investitsiyalar hajmini, savdolarning turi va shartlarini belgilaydi, shu jumladan, davlatga tegishli qimmatli qogʻozlarni mustaqil ravishda yoki shartnoma asosida jalb etiladigan mahalliy va xorijiy investitsiya vositachilari orqali ichki va xalqaro bozorlarda, birja savdolari va birjadan tashqari savdolarda sotadi; ustav kapitaliga berilgan obyektlardan va (yoki) maxsus iqtisodiy zonalar joylashgan obyektlardan tashqari, yangi mulkdorga xususiylashtirilgan obyektga mulk huquqini tasdiqlovchi order (sertifikat) beradi, shuningdek, xaridorning xizmat koʻrsatuvchi investitsiya vositachisiga uning tomonidan sotib olingan aksiyalarni oʻtkazishga (harakatni tiklashga) depo topshirigʻini taqdim etadi; xususiylashtirish bilan bogʻliq jarayonlarni tahlil qiladi hamda xususiy mulkdorlar tomonidan xususiylashtirish obyektlari sotilishining ochiqligi va shaffofligini taʼminlaydigan xususiylashtirishning yangi shakllari va usullarini joriy etish, shu jumladan, mulkiy munosabatlarni tartibga soluvchi normalarni takomillashtirish yuzasidan takliflarni ishlab chiqadi; davlat korxonalari va muassasalarining, shuningdek, davlat korxonalari va muassasalarini xususiylashtirish jarayonida tashkil etiladigan xoʻjalik jamiyatlarining Oʻzbekiston Respublikasi nomidan muassisi boʻladi; davlat unitar korxonasini yoki davlat muassasasini xoʻjalik jamiyati etib oʻzgartirish toʻgʻrisida qaror qabul qiladi; vakolat doirasida maʼmuriy javobgarlikka tortish toʻgʻrisida qarorlar qabul qiladi; mahalliy va xorijiy investorlarni xususiylashtirilayotgan davlat aktivlariga jalb etish maqsadida reklama-axborot ishlarini amalga oshiradi; davlat aktivlarining investitsiyaviy jalb etuvchanligini oshirish yoʻli bilan xususiylashtirish jarayoniga koʻmaklashadi; ishlab chiqarishni modernizatsiyalash, texnologik qayta jihozlash va kengaytirish jarayonlariga zarur investitsiyalarni jalb etish uchun xoʻjalik jamiyatlarining qimmatli qogʻozlarini chiqarish tashabbusi bilan chiqadi; davlat koʻchmas mulk obyekti va boʻsh yer uchastkalari negizida amalga oshiriladigan davlat-xususiy sheriklik loyihalari toʻgʻrisidagi maʼlumotlar davlat sherigi tomonidan tegishli bitim tuzilgandan soʻng oʻn kun muddatda “Davlat mulki” axborot tizimiga kiritilishini monitoring qiladi; g) davlat ulushiga nisbatan aksiyador (taʼsischi va ishtirokchi) vazifasini amalga oshirish (“Davlat mulkini boshqarish toʻgʻrisida”gi Qonunga muvofiq maxsus vakolatli organlari va mahalliy ijro etuvchi hokimiyat organlari tomonidan amalga oshiriladigan hollar bundan mustasno) sohasida: davlat ulushiga nisbatan aksiyador (taʼsischi va ishtirokchi) vazifasini amalga oshiradi, aksiyadorning (ishtirokchining) vazifalari “Davlat mulkini boshqarish toʻgʻrisida”gi Qonunga muvofiq maxsus vakolatli davlat organlari va mahalliy ijro etuvchi hokimiyat organlari tomonidan amalga oshiriladigan hollar bundan mustasno; qonunchilik hujjatlariga va korporativ boshqaruv prinsiplariga muvofiq oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan davlat ishtirokidagi korxonalarning kuzatuv kengashi aʼzoligiga va ijro etuvchi organlarga (rahbar va rahbar oʻrinbosarlariga) tanlov asosida nomzodlar koʻrsatadi; davlat muassasalari va davlat ishtirokidagi korxonalarni tashkil etish, shuningdek, davlat ulushining vujudga kelishi va miqdorining oʻzgarishi bilan bogʻliq taʼsis hujjatlariga kiritiladigan oʻzgartirishlar yuzasidan buyruq qabul qiladi; davlat ishtirokidagi korxonalar va ularning tizimidagi korxonalarga uchinchi shaxslar tomonidan investitsiya kiritishga oid kelishuvlar (bitim, shartnoma, memorandumlar) boʻyicha xulosa taqdim etadi; oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan xoʻjalik jamiyatlari boshqaruv organlarining majlislari kun tartibidagi masalalar yuzasidan ovoz berish siyosati boʻyicha ishonchli boshqaruvchilarga, kuzatuv kengashlaridagi davlat nomidan saylangan aʼzolariga va ishonchnoma berilgan Davaktiv agentligi vakillariga tegishli koʻrsatmalar beradi; ustav fondida davlat ulushi boʻlgan xoʻjalik jamiyatlarining aksiyadorlari (ishtirokchilari) umumiy majlisida ishtirok etish uchun oʻzining vakillariga ishonchnomalar beradi; xoʻjalik jamiyatlari, shu jumladan, chet eldagi, boshqaruv organlarida oʻziga egalik qilish va foydalanish uchun berilgan davlat aksiya paketlari (ulushlar) boʻyicha aksiyador (qatnashchi) sifatida davlat manfaatlarini ifoda etadi; zarurat boʻlganda, huquqni muhofaza qiluvchi organlar va sudlarga murojaat qilish, shu jumladan, yuqori malakali mutaxassislarni yollash orqali aksiyador (qatnashchi) sifatida davlat manfaatlarini himoya qilishni taʼminlaydi; oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan davlat ishtirokidagi korxonalarning kuzatuv kengashlari tomonidan har chorakda ijro etuvchi organlarning korxona faoliyatining samaradorligi, shu jumladan, amalga oshirilgan xaridlar toʻgʻrisidagi hisobotlari eshitib borilishini nazorat qiladi; d) davlat ulushi 50 foizdan yuqori boʻlgan xoʻjalik jamiyatlari va davlat unitar korxonalarini isloh qilishda ishtirok etish, ularda samarali dividend siyosatining yuritilishini muvofiqlashtirish, korxonalarning operatsion samaradorligini oshirish, xaridlar hamda investitsiya loyihalarining samaradorligini oshirish sohasida: xoʻjalik jamiyatlarini samarali boshqarishni taʼminlash uchun ularda korporativ boshqaruvning eng ilgʻor tajribasini joriy etish ishlarini amalga oshiradi; soliqlar va Oʻzbekiston Respublikasi Davlat budjetiga boshqa toʻlovlar, davlat maqsadli fondlari, ish haqi va dividendlar boʻyicha muddati oʻtkazib yuborilgan qarzdorlik hosil boʻlganda, shuningdek, ketma-ket ikki chorak mobaynida biznes-rejaning asosiy parametrlari bajarilmagan taqdirda, xoʻjalik jamiyatining ijro etuvchi organi bilan mehnat munosabatlarini davom ettirishning maqsadga muvofiqligi toʻgʻrisidagi masalani jamiyatning kuzatuv kengashi va aksiyadorlar umumiy yigʻilishiga kiritadi; korporativ boshqaruvni rivojlantirish va rivojlangan mamlakatlarning ilgʻor tajribasini joriy etish yoʻli bilan davlat aktivlarini samarali boshqarish, ustav fondida davlat ulushi boʻlgan xoʻjalik jamiyatlarining menejmenti, xoʻjalik jamiyatlarining kuzatuv kengashlaridagi davlat nomidan saylangan aʼzolari, investitsiya aktivlarining ishonchli boshqaruvchilari bilim va koʻnikma darajasini oshirish bilan bogʻliq seminarlar, davra suhbatlari va boshqa tadbirlarni tashkil etadi; davlat ulushi boʻyicha dividend miqdorini korxonaning investitsiya loyihalari, biznes-reja koʻrsatkichlari va moliyaviy holatidan kelib chiqqan holda belgilash yuzasidan samarali dividend siyosatining yuritilishini muvofiqlashtiradi; davlat ishtirokidagi korxonalarning sof foydasini taqsimlash, shu jumladan, sof foydaning bir qismini davlat ulushi boʻyicha dividendga yoʻnaltirish yuzasidan davlat ulushi boʻyicha saylangan kuzatuv kengashi aʼzolariga koʻrsatma beradi; davlat ishtirokidagi korxonalarning davlat ulushlari boʻyicha dividendlarni (ajratmalarni) xoʻjalik jamiyatlari va davlat korxonalari tomonidan Oʻzbekiston Respublikasi Davlat budjetiga oʻz vaqtida va toʻliq hajmda toʻlanishini taʼminlashda Soliq qoʻmitasiga koʻmaklashadi; Davaktiv agentligi va uning hududiy boshqarmalari muassis hisoblangan davlat korxonalarining sof foydasidan Oʻzbekiston Respublikasi Davlat budjetiga ajratmalardan keyin qoladigan sof foydaning bir qismi yoki hammasini oladi; e) davlat ishtirokidagi korxonalar faoliyatining samaradorligi va shaffofligini taʼminlash, boshqaruv tuzilmasini optimallashtirish, yuqori daromadlilik va kapitallashuv darajasini oshirish, sohasiga kirmaydigan va foydalanilmayotgan aktivlarini chiqarib tashlashga qaratilgan rivojlantirish strategiyalarini ishlab chiqish va tasdiqlashni muvofiqlashtirish sohasida: davlat ishtirokidagi korxonalar uchun korporativ boshqaruv qoidalarini tasdiqlaydi; davlat ulushi mavjud xoʻjalik jamiyatlarida Korporativ boshqaruv qoidalari, Axloq kodeksi va korporativ boshqaruvni baholash tizimini joriy etish toʻgʻrisidagi masalani jamiyatning aksiyadorlar (taʼsischilar) umumiy yigʻilishiga kiritadi; davlat ulushi mavjud boʻlgan xoʻjalik jamiyatlarining tashkiliy tuzilmasini takomillashtirish boʻyicha xalqaro tamoyillar va qoidalar asosida tavsiyalar ishlab chiqadi; davlat ulushi mavjud boʻlgan xoʻjalik jamiyatlarining oʻrta va uzoq muddatli rivojlantirish strategiyasini ishlab chiqishda ishtirok etadi; davlat ulushi mavjud boʻlgan xoʻjalik jamiyatlari faoliyatining iqtisodiy samaradorligini, shu jumladan, ularning daromadlarini va kapitallashuv darajasini oshirish choralarini koʻradi; davlat ulushi mavjud boʻlgan xoʻjalik jamiyatlari aktivlarini xatlovdan oʻtkazish va ulardan samarali foydalanish choralarini koʻrishda ishtirok etadi; Oldingi tahrirga qarang. davlat ulushi mavjud korxonalar va davlat muassasalari, shuningdek, ularning tarkibidagi korxonalar toʻgʻrisidagi hisobotlar va axborotni, shu jumladan, Oʻzbekiston Respublikasi Milliy statistika qoʻmitasi, Adliya vazirligi, Investitsiya, sanoat va savdo vazirligi, Kambagʻallikni qisqartirish va bandlik vazirligi va Soliq qoʻmitasi bilan idoralararo elektron hujjat aylanishi vositasida olinadigan hisobotlar asosida tahlil va monitoring qiladi; (10-band “e” kichik bandining sakkizinchi xatboshisi Oʻzbekiston Respublikasi Vazirlar Mahkamasining 2025-yil 6-oktabrdagi 627-sonli qarori tahririda — Qonunchilik maʼlumotlari milliy bazasi, 07.10.2025-y., 09/25/627/0901-son) davlat ishtirokidagi xoʻjalik jamiyatlari hamda davlat unitar korxonalari tomonidan ularning veb-saytlariga qoʻyiladigan talablarga rioya etilishini nazorat qiladi va har chorakda Vazirlar Mahkamasiga tahliliy maʼlumot kiritib boradi; j) davlat manfaatlarini taʼminlagan holda davlat aksiya paketlarini (ulushlarini) ishonchli boshqaruvga berishni tashkil etish sohasida: respublika mulki jumlasiga kiruvchi davlat mulkining, shu jumladan, xorijdagi davlat mulkining ishonchli boshqaruvga berilishini tashkil etadi, shuningdek, ularni belgilangan tartibda ishonchli boshqaruvga beradi; respublika mulki jumlasiga kiruvchi davlat mulkini ishonchli boshqaruvga berishda naf oluvchi boʻladi hamda ishonchli boshqaruvchilar xizmatlariga ularning faoliyati uchun belgilangan tartibda haq toʻlashni tashkil etadi; ishonchli boshqaruvga berilgan davlat aksiya paketlari (ulushlari) mavjud boʻlgan xoʻjalik jamiyatlari boshqaruv organlari yigʻilishi kun tartibiga kiritilgan qonunchilik hujjatlarida belgilangan masalalar boʻyicha koʻrsatmalar beradi; davlat aksiya paketlari (ulushlari)ni ishonchli boshqaruvchilari faoliyati yuzasidan hisobotlarni oladi va tahlil qiladi; z) davlat aktivlarini ijaraga berishning ochiq va shaffof mexanizmini taʼminlash sohasida: davlat mulkining, shu jumladan, xorijdagi davlat mulkining ijaraga berilishini tashkil etadi hamda davlat mulki boʻlgan mol-mulkning ijaraga beruvchisi boʻladi, ushbu vakolatlarni amalga oshirish huquqi boshqa davlat organlari va tashkilotlariga berilgan hollar bundan mustasno; davlat mulki boʻlgan mol-mulkni ijaraga berishning ochiqligi va shaffofligini taʼminlaydigan ijaraga berishning yangi usullarini joriy etish va takomillashtirish boʻyicha takliflar ishlab chiqadi; davlat korxonalariga davlat mulkini berish boʻyicha davlat korxonalari tashkil etilishini kelishadi; respublika mulki jumlasiga kiruvchi davlat mulkini, shuningdek, Davaktiv agentligiga operativ boshqaruv huquqi asosida biriktirilgan davlat mulkini ijaraga berishda naf oluvchi boʻladi; i) tahlil asosida davlat ishtirokidagi faoliyat yuritmayotgan, past rentabelli va zarar koʻrib ishlayotgan korxonalarni aniqlash, ularni moliyaviy sogʻlomlashtirish hamda faoliyati samaradorligini oshirish dasturlarini ishlab chiqish va amalga oshirishda ishtirok etish sohasida: belgilangan tartibda davlat ishtirokidagi korxonalarning moliyaviy ahvoliga oid maʼlumotlar elektron bazasini shakllantiradi va shu asosda faoliyat yuritmayotgan, past rentabelli, zarar koʻrib ishlayotgan va iqtisodiy nochor davlat ishtirokidagi korxonalarning moliya-xoʻjalik faoliyatini tahlil qiladi; tahlil natijalari yuzasidan moliyaviy sogʻlomlashtirish boʻyicha “yoʻl xaritalari” (keyingi oʻrinlarda — “yoʻl xaritalari”) ishlab chiqilishi lozim boʻlgan korxonalar roʻyxatini Vazirlar Mahkamasiga kiritadi; “yoʻl xaritalari” loyihalarini tayyorlashda ishtirok etadi; “yoʻl xaritalari”ning bajarilishi boʻyicha maʼlumotlarni toʻplash, umumlashtirish orqali ularning amalga oshirilishini monitoring qiladi; “yoʻl xaritalari”ning bajarilishida korxonalarga koʻmaklashadi; “yoʻl xaritalari”ning bajarilishida davlat organlariga va tegishli tashkilotlarga yuzaga kelayotgan muammoli masalalarni hal qilishga koʻmaklashish yuzasidan iltimosnoma yuboradi, shuningdek, iltimosnoma bajarilmagan taqdirda bajarilishi majburiy boʻlgan talabnoma yuboradi; toʻlov qobiliyatini tiklash imkoniyatiga ega boʻlmagan iqtisodiy nochor davlat ishtirokidagi xoʻjalik jamiyatlariga nisbatan oʻrnatilgan tartibda jamiyatlar ustav fondidagi (ustav kapitalidagi) davlat ulushlarini sotish yoki toʻlovga qobiliyatsizlik tartib-taomillarini qoʻllash boʻyicha taklif ishlab chiqadi; k) toʻlovga qobiliyatsizlik ishlari boʻyicha davlat siyosatini amalga oshirish sohasida: ustav fondida davlat ulushi boʻlgan va (yoki) Oʻzbekiston Respublikasi oldida pul majburiyatlari boʻyicha qarzi bor korxonalarning toʻlovga qobiliyatsizligi toʻgʻrisida ish qoʻzgʻatish haqida ariza bilan iqtisodiy sudga murojaat etadi; sud boshqaruvchilari attestatsiyasini oʻtkazadi hamda sud boshqaruvchilarining yagona reyestrini yuritadi; ustav fondida davlat ulushi boʻlgan korxonalarni sud sanatsiyasi va tashqi boshqaruvi rejalarini kelishib oladi; ustav fondida davlat ulushi boʻlgan korxonalarni davlat tomonidan yordam koʻrsatgan holda sudgacha sanatsiyasi qilish holati, shuningdek, bunday korxonalarning toʻlovga qobiliyatsizligi tartib-taomillari jarayonini nazorat qiladi; sud boshqaruvchilari faoliyati ustidan qonunchilik hujjatlariga muvofiq nazoratni amalga oshiradi, sud boshqaruvchisining faoliyatida qonunchilik hujjatlari muntazam ravishda yoki bir marta qoʻpol ravishda buzilganligi aniqlangan taqdirda, uni vazifasini bajarishdan ozod qilish haqida iqtisodiy sudga ariza bilan murojaat etadi; l) baholovchi va rieltorlar xizmatini sertifikatlash, ularning faoliyatini rivojlantirish choralarini koʻrish sohasida: baholovchilar va rieltorlarga malaka talablarini belgilaydi, ularga malaka sertifikatlari beradi; baholovchilar va rieltorlarning malaka sertifikatlari reyestrini yuritadi; baholovchilar va rieltorlar xizmati faoliyatini rivojlantirish choralarini koʻradi; baholash va rieltorlik faoliyati sohasida qonunchilik talablarini belgilaydi; baholovchi tashkilotlarning va rieltorlik faoliyati sohasidagi professional jamoat birlashmalari bilan hamkorlik faoliyatini yuritadi; baholash va rieltorlik faoliyati sohasida qonun buzilish holatlari aniqlanganda, oʻrnatilgan tartibda baholovchi va rieltorlarning sertifikatlarini bekor qiladi; maxsus vakolatli davlat organi rieltorlik faoliyati sohasidagi professional jamoat birlashmalari bilan birgalikda rieltorlik tashkilotlari uchun ichki nazorat qoidalarini belgilangan tartibda ishlab chiqadi va tasdiqlaydi, shuningdek, ularga rioya etilishi ustidan monitoringni amalga oshiradi; rieltorlik tashkilotlari faoliyatida jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish yuzasidan rieltorlik faoliyati sohasidagi professional jamoat birlashmalari bilan birgalikda ehtimol tutilgan tavakkalchiliklarni baholaydi, tahlil qiladi va oʻrganadi hamda aniqlangan tavakkalchiliklarni kamaytirishga doir choralar koʻradi; belgilangan tartibda jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida xalqaro hamkorlikda ishtirok etadi; Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevrosiyo guruhi toʻgʻrisidagi bitimdan kelib chiquvchi majburiyatlarning bajarilishini taʼminlaydi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisidagi qonunchilik hujjatlari buzilganligi aniqlangan taqdirda, qonunchilik hujjatlariga muvofiq tegishli chora-tadbirlarni amalga oshiradi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish masalalari boʻyicha maxsus vakolatli davlat organi va rieltorlik faoliyati sohasidagi professional jamoat birlashmalari bilan birgalikda oʻzaro hamkorlik qiladi; m) davlat mulkidan foydalanish samaradorligini oshirish va bu toʻgʻrisida jamoatchilikni xabardor qilishning mutlaqo yangi tizimini joriy etish sohasida: davlat ulushi mavjud boʻlgan xoʻjalik jamiyatlari faoliyatining samaradorlik koʻrsatkichlari bajarilishi toʻgʻrisidagi maʼlumotlar oshkor etilishini taʼminlaydi; davlat koʻchmas mulk obyektlari, davlat ulushi, davlat unitar korxonalari va davlat muassasalari hamda ularga tegishli avtotransport vositalari toʻgʻrisidagi maʼlumotlarni oʻzining veb-saytida real vaqt rejimida eʼlon qiladi, qonunchilik hujjatlarida belgilangan hollar bundan mustasno; davlat ishtirokidagi korxonalarning oʻtgan moliya yilidagi faoliyatining samaradorligi, ularning iqtisodiyotdagi oʻrni va ulushi hamda davlat mulkini boshqarish natijadorligi toʻgʻrisidagi boshqa muhim axborotlarni oʻz ichiga oluvchi yigʻma hisobotini har yili 1-avgustga qadar oʻzining veb-saytida eʼlon qiladi; “Davlat mulki obyektlari bilan savdolarni oʻtkazish toʻgʻrisidagi maʼlumotlarni joylashtirish portali”da barcha davlat mulki obyektlarini savdoga chiqarish va uning natijalari toʻgʻrisidagi axborotlarni joylashtirishni taʼminlaydi. Davaktiv agentligi qonunchilik hujjatlariga muvofiq boshqa funksiyalarni ham amalga oshiradi. 2-§ Davaktiv agentligi markaziy apparatining vazifalari va funksiyalari [ OKOZ: 1. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.07.00 Unitar korxona / 03.03.07.02 Davlat unitar korxonasi; 2. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.02 Ayrim tarmoq va obyektlarni davlat tasarrufidan chiqarish; 3. 08.00.00.00 Uy-joy qonunchiligi. Kommunal xoʻjalik / 08.07.00.00 Rieltorlik faoliyati; 4. 09.00.00.00 Tadbirkorlik va xoʻjalik faoliyati / 09.06.00.00 Baholash faoliyati / 09.06.01.00 Umumiy qoidalar] 11. Davaktiv agentligi markaziy apparatining asosiy vazifalari quyidagilardan iborat: 1) hududiy boshqarmalar va idoraviy mansub tuzilmalar bilan birgalikda Davaktiv agentligiga yuklangan vazifalar va funksiyalarning samarali bajarilishini taʼminlash; 2) davlat aktivlarini boshqarish, xususiylashtirish, hisobini yuritish samarali dividend siyosatining yuritilishini muvofiqlashtirish, davlat ulushi 50 foizdan yuqori boʻlgan xoʻjalik jamiyatlari va davlat unitar korxonalarini isloh qilishda ishtirok etish, davlat ishtirokidagi korxonalarni moliyaviy sogʻlomlashtirish, toʻlovga qobiliyatsizlik, baholash va rieltorlik faoliyati sohasida davlat boshqaruvini taʼminlash va muvofiqlashtirish; 3) rivojlangan xorijiy davlatlar tajribasini oʻrganish asosida davlat aktivlarini boshqarish, xususiylashtirish, davlat ishtirokidagi korxonalarni moliyaviy sogʻlomlashtirish, toʻlovga qobiliyatsizlik, baholash va rieltorlik faoliyatini takomillashtirishni tashkil etish; 4) davlat ulushi mavjud korxonalar, davlat muassasalari, vazirlik va idoralardan markaziy apparatda koʻrib chiqiladigan, tahlil qilish va ishlash uchun zarur boʻlgan materiallar va maʼlumotlarni, shuningdek, normativ-huquqiy hujjatlar loyihalarini va boshqa hujjatlarni soʻrash va olish; 5) Davaktiv agentligi vakolatiga kiritilgan masalalar yuzasidan qonunchilik hujjatlarini takomillashtirish; 6) mahalliy va xorijiy malakali mutaxassislarni xodimlar va maslahatchilar sifatida jalb qilish, Davaktiv agentligiga yuklangan vazifalarni bajarish maqsadida ekspert va ishchi guruhlarni tashkil qilish; 7) hududiy boshqarmalar va idoraviy mansub tuzilmalar kadrlar bilan belgilangan tartibda taʼminlanishini muvofiqlashtirish. Davaktiv agentligi markaziy apparati qonunchilik hujjatlariga muvofiq boshqa vazifalarni ham amalga oshirishi mumkin. [ OKOZ: 1. 01.00.00.00 Konstitutsiyaviy tuzum / 01.14.00.00 Davlat organlarining huquq ijodkorligi faoliyati / 01.14.03.00 Normativ-huquqiy hujjatlar loyihalarini tayyorlash va koʻrib chiqish tartibi; 2. 01.00.00.00 Konstitutsiyaviy tuzum / 01.15.00.00 Mahalliy davlat hokimiyati organlari / 01.15.03.00 Mahalliy ijroiya organlari (Hokimliklar) (shuningdek, 02.04.00.00ga qarang); 3. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.01.00 Davlat dasturlari, konsepsiyalar va boshqalar; 4. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.07.00 Hisob. Hisobot. Statistika (shuningdek, 07.29.00.00 ga qarang); 5. 03.00.00.00 Fuqarolik qonunchiligi / 03.04.00.00 Fuqarolik qonunchiligi obyektlari / 03.04.03.00 Moddiy neʼmatlar / 03.04.03.02 Koʻchmas mulkka boʻlgan huquqlarni davlat roʻyxatiga olish; 6. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.02 Ayrim tarmoq va obyektlarni davlat tasarrufidan chiqarish; 7. 07.00.00.00 Moliya va kredit toʻgʻrisidagi qonunchilik. Bank faoliyati / 07.05.00.00 Respublika budjeti / 07.05.02.00 Respublika budjeti daromadlari; 8. 07.00.00.00 Moliya va kredit toʻgʻrisidagi qonunchilik. Bank faoliyati / 07.24.00.00 Qimmatli qogʻozlar. Qimmatli qogʻozlar bozori / 07.24.07.00 Fond birjalari. Tovar va valyuta birjalarining fond boʻlimlari; 9. 07.00.00.00 Moliya va kredit toʻgʻrisidagi qonunchilik. Bank faoliyati / 07.28.00.00 Investitsiyalar va xorijdan mablagʻ jalb qilish (shuningdek, 07.05.04.00, 09.12.03.00, 10.01.05.00larga qarang) / 07.28.06.00 Investitsiya dasturlari va loyihalar / 07.28.06.02 Investitsiya loyihalari; 10. 09.00.00.00 Tadbirkorlik va xoʻjalik faoliyati / 09.06.00.00 Baholash faoliyati / 09.06.04.00 Baholash tartibi va standartlari; 11. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.02.00 Axborotni hujjatlashtirish. Elektron hujjat aylanishi / 12.03.02.01 Elektron hujjat aylanishi; 12. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.04.00 Ochiq va umumfoydalanishi mumkin boʻlgan axborot. Davlat axborot resurslari] 12. Davaktiv agentligi markaziy apparati oʻziga yuklangan vazifalarga muvofiq quyidagi funksiyalarni amalga oshiradi: 1) Davaktiv agentligi va uning rahbariyati faoliyatini tashkiliy va axborot-tahlil jihatdan taʼminlaydi; 2) Oʻzbekiston Respublikasi qonunlari, Oʻzbekiston Respublikasi Prezidentining farmonlari, qarorlari va farmoyishlari, Vazirlar Mahkamasi qarorlarining Davaktiv agentligi hududiy boshqarmalari va idoraviy mansub tuzilmalari tomonidan bajarilishi yuzasidan tizimli nazoratni taʼminlaydi; 3) Davaktiv agentligi tomonidan Oʻzbekiston Respublikasi Prezidenti Administratsiyasiga va Vazirlar Mahkamasiga kiritiladigan hujjatlarning sifatli va oʻz vaqtida ishlab chiqilishini hamda ularning iqtisodiy, moliyaviy va huquqiy ekspertizasi oʻtkazilishini tashkil etadi; 4) Davaktiv agentligining hududiy boshqarmalari va idoraviy mansub tuzilmalari faoliyatini boshqaradi, muvofiqlashtiradi va nazorat qiladi; 5) Davaktiv agentligi faoliyatini, shu jumladan, norma ijodkorligi sohasida huquqiy taʼminlaydi; 6) Davaktiv agentligi vakolatiga kiruvchi tezkor, tashkiliy, kadrlar, moliyaviy, ishlab chiqarish-xoʻjalik hamda boshqa masalalar boʻyicha qarorlar qabul qiladi; 7) Davaktiv agentligi vakolatiga tegishli masalalar boʻyicha normativ-huquqiy hujjat loyihalarini ishlab chiqilishi va kelishilishi, shuningdek, Davaktiv agentligining normativ-huquqiy hujjatlari qabul qilinishini taʼminlaydi; 8) davlat aktivlarini samarali boshqarish, korporativ boshqaruvning zamonaviy usullarini joriy etish, menejment sifatini oshirish, shuningdek, xoʻjalik jamiyatlarining kuzatuv kengashlaridagi davlat nomidan saylangan aʼzolari faoliyatini tartibga soluvchi normativ-huquqiy hujjatlar loyihalarini ishlab chiqadi; 9) manfaatdor vazirlik va idoralarni jalb etgan holda, Oʻzbekiston Respublikasi Prezidenti va Oʻzbekiston Respublikasi Hukumatining qarorlari bilan tasdiqlanadigan xususiylashtirish dasturlari loyihalarini ishlab chiqadi va Vazirlar Mahkamasiga taqdim etadi hamda ularning amalga oshirilishini taʼminlaydi; 10) davlat aktivlarini xususiylashtirish sohasidagi qonunchilik hujjatlarini takomillashtirish, shu jumladan, soddalashtirish yuzasidan takliflarni ishlab chiqadi va Vazirlar Mahkamasiga kiritadi; 11) davlat muassasalarining, shu jumladan, davlat organlarining va mahalliy davlat hokimiyati organlarining davlat mulkini boshqarish va xususiylashtirish sohasidagi faoliyatini muvofiqlashtiradi; 12) davlat mulkidan foydalanish qoidalarini va davlat mulkini boshqarish samaradorligini baholash tartibi belgilanishini taʼminlaydi; 13) davlat ishtirokidagi korxonalar uchun korporativ boshqaruv qoidalari tasdiqlanishini taʼminlaydi; 14) “Davlat mulkini boshqarish toʻgʻrisida”gi Qonunga muvofiq maxsus vakolatli organlari va mahalliy ijro etuvchi hokimiyat organlari tomonidan korporativ boshqaruv prinsiplariga muvofiq davlat ishtirokidagi korxonalarning kuzatuv kengashi aʼzolari va ijro etuvchi organlar rahbarlarini ularning boshqaruv organlari orqali tayinlash (tanlov oʻtkazishni, saylashni) tashkil etilishini muvofiqlashtiradi; 15) davlat ishtirokidagi korxonalarning korporativ boshqaruv tizimini baholash uchun savolnoma ishlab chiqilishi va tasdiqlanishini taʼminlaydi, tijorat banklari bundan mustasno; 16) davlat aktivlarini boshqarish masalalari boʻyicha qonunchilik hujjatlarida belgilangan tartibda davlat organlari bilan oʻzaro hamkorlik qiladi; LexUZ sharhi Qarang: mazkur Nizomning 2-paragrafi (“Davaktiv agentligi markaziy apparati tarkibiy tuzilmalarining oʻz hududiy boshqarmalari bilan oʻzaro hamkorlik tartibi”). 17) Davlat mulki reyestri yagona markazlashtirilgan elektron axborot maʼlumotlar bazasi shaklida tegishli idoralar tomonidan taqdim etilgan maʼlumotlar asosida davlat ulushi mavjud xoʻjalik jamiyatlari, davlat unitar korxonalari va muassasalari, davlat mulki boʻlgan koʻchmas mulk obyektlari, intellektual mulk va avtomototransport vositalarining reyestrini (xatlovdan oʻtkazish va hisobga olish qonunchilik hujjatlarida nazarda tutilgan tartibda tegishli vakolatli davlat organlari tomonidan yuritiladigan mol-mulk bundan mustasno) yuritadi; 18) davlat muassasalari va davlat ishtirokidagi korxonalarni tashkil etish, shuningdek, davlat ulushining vujudga kelishi va miqdorining oʻzgarishi bilan bogʻliq taʼsis hujjatlariga kiritiladigan oʻzgartirishlarni davlat roʻyxatidan oʻtkazishdan oldin Davaktiv agentligining buyrugʻi qabul qilinishini taʼminlaydi; 19) vazirlik va idoralar, mahalliy davlat hokimiyati organlarining davlat koʻchmas mulki negizida investitsiya loyihalarini amalga oshirish va ularni begonalashtirish hamda davlat ishtirokidagi korxonalar va ular tizimidagi korxonalarga uchinchi shaxslar tomonidan investitsiya kiritishga oid kelishuvlar (bitim, shartnoma, memorandumlar) boʻyicha xulosa beradi; 20) davlat ishtirokidagi korxonalarning samarali biznes-rejalari ishlab chiqilishiga koʻmaklashadi va ularning parametrlari bajarilishi monitoringini yuritadi; 21) ishonchli boshqaruvchilarning xizmatlariga ularning faoliyati uchun belgilangan tartibda haq toʻlashni tashkil etadi; 22) xoʻjalik jamiyatlari boshqaruv organlarining majlislari kun tartibi masalalari yuzasidan, shu jumladan, davlat ulushi boʻyicha dividend miqdori boʻyicha korxonaning investitsiya loyihalari, biznes-reja koʻrsatkichlari va moliyaviy holatidan kelib chiqqan holda ovoz berish siyosati boʻyicha ishonchli boshqaruvchilarga, ularning kuzatuv kengashlaridagi davlat nomidan saylangan aʼzolariga va ishonchnoma berilgan Davaktiv agentligi vakillariga tegishli koʻrsatmalar beradi; 23) ustav fondida davlat ulushi boʻlgan xoʻjalik jamiyatlarining aksiyadorlari (ishtirokchilari) umumiy majlisida ishtirok etish uchun oʻzining vakillariga ishonchnomalar beradi; 24) xoʻjalik jamiyatlari, shu jumladan, chet eldagi, boshqaruv organlarida oʻziga egalik qilish va foydalanish uchun berilgan davlat aksiya paketlari (ulushlar) boʻyicha aksiyador (qatnashchi) sifatida davlat manfaatlarini ifodalaydi; 25) davlat ulushi mavjud xoʻjalik jamiyatlarida Korporativ boshqaruv qoidalari, Ahloq kodeksi va korporativ boshqaruvni baholash tizimini joriy etish toʻgʻrisidagi masalani jamiyatning aksiyadorlar (taʼsischilar) umumiy yigʻilishiga kiritadi; 26) zarurat boʻlganda, huquqni muhofaza qiluvchi organlar va sudlarga murojaat qilish, shu jumladan, yuqori malakali mutaxassislarni yollash yoʻli bilan aksiyador (qatnashchi) sifatida davlat manfaatlarini himoya qilishni taʼminlaydi; 27) aksiyadorlik jamiyatlarini boshqarishda aksiyadorlar va kuzatuv kengashlarining rolini tubdan oshirishga, ustav fondida davlat ulushi boʻlgan xoʻjalik jamiyatlarining moliya-xoʻjalik faoliyati natijalari yuzasidan ijro etuvchi organlarning aksiyadorlar oldidagi javobgarligini kuchaytirishga yoʻnaltirilgan korporativ boshqaruv tizimini yanada takomillashtirish choralarini koʻradi; 28) xoʻjalik jamiyatlarining kuzatuv kengashlaridagi davlat nomidan saylanadigan aʼzolariga malakaviy talablarni belgilaydi; 29) ustav kapitalida davlat ulushi boʻlgan xoʻjalik jamiyatlari kuzatuv kengashi tarkibiga mustaqil aʼzolarni kiritish tashabbusi bilan chiqadi; 30) davlat ulushiga nisbatan aksiyador (taʼsischi va ishtirokchi) vazifasini amalga oshiradi, aksiyadorning (ishtirokchining) vazifalari “Davlat mulkini boshqarish toʻgʻrisida”gi Qonunga muvofiq maxsus vakolatli davlat organlari va mahalliy ijro etuvchi hokimiyat organlari tomonidan amalga oshiriladigan hollar bundan mustasno; 31) qonunchilik hujjatlariga va korporativ boshqaruv prinsiplariga muvofiq oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan davlat ishtirokidagi korxonalarning kuzatuv kengashi aʼzoligiga va ijro etuvchi organlarga (rahbar va rahbar oʻrinbosarlariga) tanlov asosida nomzodlar koʻrsatadi; 32) oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan davlat ishtirokidagi korxonalarning kuzatuv kengashlari tomonidan har chorakda ijro etuvchi organlarning korxona faoliyatining samaradorligi, shu jumladan, amalga oshirilgan xaridlar toʻgʻrisidagi hisobotlari eshitib borilishini nazorat qiladi; 33) ishonchli boshqaruvchilar xizmatlariga ularning faoliyati uchun belgilangan tartibda haq toʻlashni tashkil etadi; 34) ishonchli boshqaruvga berilgan davlat aksiya paketlari (ulushlari) mavjud boʻlgan xoʻjalik jamiyatlari kun tartibiga kiritilgan qonunchilik hujjatlarida belgilangan masalalar boʻyicha koʻrsatmalar beradi; 35) davlat aksiya paketlari (ulushlari)ni ishonchli boshqaruvchilari faoliyati yuzasidan hisobotlarni oladi va tahlil qiladi; 36) Oʻzbekiston Respublikasi sudlarining qarorlariga asosan davlat daromadiga oʻtkazilgan yoki ixtiyoriy ravishda Oʻzbekiston Respublikasi mulki etib topshirilgan xorijda joylashgan mulk egaligi huquqini Oʻzbekiston Respublikasi nomidan amalga oshiradi; 37) xoʻjalik jamiyatining aksiyadorlarini (ulushlarini) davlat mulki sifatida olish yuzasidan takliflarni tayyorlaydi va Raqobat qoʻmitasining xulosasini olgan holda Vazirlar Mahkamasiga kiritadi; 38) korporativ boshqaruv tizimini takomillashtirish va xoʻjalik jamiyatlarida davlat ulushini boshqarish samaradorligini oshirishga yoʻnaltirilgan tadbirlar boʻyicha takliflar tayyorlaydi, ushbu yoʻnalishda xorijiy, xalqaro institutlar va kompaniyalar bilan samarali ishlashni tashkil etadi; 39) oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan xoʻjalik jamiyatlari boshqaruv organlarining majlislari kun tartibidagi masalalar yuzasidan ovoz berish siyosati boʻyicha ishonchli boshqaruvchilarga, kuzatuv kengashlaridagi davlat nomidan saylangan aʼzolariga va ishonchnoma berilgan Davaktiv agentligi vakillariga tegishli koʻrsatmalar beradi; 40) xoʻjalik jamiyatlarini samarali boshqarishni taʼminlash uchun ularni korporativ boshqaruvning eng yaxshi ilgʻor tajribasini joriy etish ishlarini amalga oshiradi; 41) soliqlar va Oʻzbekiston Respublikasi Davlat budjetiga boshqa toʻlovlar, davlat maqsadli fondlari, ish haqi va dividendlar boʻyicha muddati oʻtkazib yuborilgan qarzdorlik hosil boʻlganda, shuningdek, ketma-ket ikki chorak mobaynida biznes-rejaning asosiy parametrlari bajarilmagan taqdirda, xoʻjalik jamiyatining ijro etuvchi organi bilan mehnat munosabatlarini davom ettirishning maqsadga muvofiqligi toʻgʻrisidagi masalani jamiyatning kuzatuv kengashi va aksiyadorlar umumiy yigʻilishiga kiritadi; 42) davlat ishtirokidagi korxonalarning sof foydasini taqsimlash, shu jumladan, sof foydaning bir qismini davlat ulushi boʻyicha dividendga yoʻnaltirish yuzasidan davlat ulushi boʻyicha saylangan kuzatuv kengashi aʼzolariga koʻrsatma beradi; 43) davlat ishtirokidagi korxonalarning davlat ulushlari boʻyicha dividendlarni (ajratmalarni) xoʻjalik jamiyatlari va davlat korxonalari tomonidan Oʻzbekiston Respublikasi Davlat budjetiga oʻz vaqtida va toʻliq hajmda toʻlanishini taʼminlashda Soliq qoʻmitasiga koʻmaklashadi; 44) Davaktiv agentligi va uning hududiy boshqarmalari muassis hisoblangan davlat korxonalarining sof foydasidan Oʻzbekiston Respublikasi Davlat budjetiga ajratmalardan keyin qoladigan sof foydaning bir qismi yoki hammasini oladi; 45) korporativ boshqaruvni rivojlantirish va rivojlangan mamlakatlarning ilgʻor tajribasini joriy etish yoʻli bilan davlat aktivlarini samarali boshqarish, ustav fondida davlat ulushi boʻlgan xoʻjalik jamiyatlarining menejmenti, xoʻjalik jamiyatlarining kuzatuv kengashlaridagi davlat nomidan saylangan aʼzolariga, investitsiya aktivlarining ishonchli boshqaruvchilari bilim va koʻnikma darajasini oshirish bilan bogʻliq seminarlar, davra suhbatlari va boshqa tadbirlarni tashkil etadi; 46) davlat ulushi mavjud boʻlgan xoʻjalik jamiyatlarining tashkiliy tuzilmasini takomillashtirish boʻyicha xalqaro tamoyillar va qoidalar asosida tavsiyalar ishlab chiqadi; 47) davlat ulushi mavjud boʻlgan xoʻjalik jamiyatlarining oʻrta va uzoq muddatli rivojlantirish strategiyasini ishlab chiqishda ishtirok etadi; 48) davlat ulushi mavjud boʻlgan xoʻjalik jamiyatlari faoliyatining samaradorlik koʻrsatkichlarining bajarilishi toʻgʻrisidagi maʼlumotlar oshkor etilishini taʼminlaydi; 49) davlat ulushi mavjud boʻlgan xoʻjalik jamiyatlari faoliyatining iqtisodiy samaradorligini, shu jumladan, ularning daromadlarini va kapitallashuv darajasini oshirish choralarini koʻradi; 50) davlat ulushi mavjud boʻlgan xoʻjalik jamiyatlari aktivlarini xatlovdan oʻtkazishni tashkil etadi va ulardan samarali foydalanish choralarini koʻrishda ishtirok etadi; Oldingi tahrirga qarang. 51) davlat ulushi mavjud korxonalar va davlat muassasalari, shuningdek, ularning tarkibidagi korxonalar toʻgʻrisidagi hisobotlar va axborot, shu jumladan, Oʻzbekiston Respublikasi Milliy statistika qoʻmitasi, Adliya vazirligi va Soliq qoʻmitasi bilan idoralararo elektron hujjat aylanishi vositasida olinadigan hisobotlar asosida tahlil va monitoring qiladi; (12-bandning 51-kichik bandi Oʻzbekiston Respublikasi Vazirlar Mahkamasining 2025-yil 6-oktabrdagi 627-sonli qarori tahririda — Qonunchilik maʼlumotlari milliy bazasi, 07.10.2025-y., 09/25/627/0901-son) 52) davlat ishtirokidagi korxonalar tomonidan ularning veb-saytlariga qoʻyiladigan talablarga rioya etilishini nazorat qiladi va har chorakda Vazirlar Mahkamasiga tahliliy maʼlumot kiritib boradi; 53) davlat mulkining, shu jumladan, xorijdagi davlat mulkining ishonchli boshqaruvga berilishini tashkil etadi, shuningdek, ularni belgilangan tartibda ishonchli boshqaruvga beradi; 54) davlat ulushi mavjud boʻlgan xoʻjalik jamiyatlari aksiyalarini mahalliy va xorijiy fond birjalarida ommaviy joylashtirish (IPO/SPO) tashabbusi bilan chiqadi; 55) mahalliy va xorijiy investorlarni xususiylashtirilayotgan davlat aktivlariga jalb etish maqsadida reklama-axborot ishlarini amalga oshiradi; 56) davlat aktivlarining investitsiyaviy jalb etuvchanligini oshirish yoʻli bilan xususiylashtirish jarayoniga koʻmaklashadi; 57) ishlab chiqarishni modernizatsiyalash, texnologik qayta jihozlash va kengaytirish jarayonlariga zarur investitsiyalarni jalb etish uchun xoʻjalik jamiyatlarining qimmatli qogʻozlarini chiqarish tashabbusi bilan chiqadi; 58) davlat mulkining, shu jumladan, xorijda turgan davlat mulkining sotuvchisi vazifasini bajaradi; 59) davlat ishtirokidagi korxonalarni xususiylashtirishdan oldin tayyorlashning, shu jumladan, ularning jozibadorligini oshirishni koʻzda tutuvchi samarali mexanizmlarni joriy etish boʻyicha xorijiy, xalqaro institutlar va kompaniyalar bilan samarali ishlashni tashkil etadi; 60) Davaktiv agentligi markaziy apparati tomonidan xususiylashtiriladigan obyektlarni sotishdan oldin tayyorlaydi, xususiylashtirishning, shu jumladan, iqtisodiyotning yetakchi tarmoqlari korxonalarining, aniq investitsiya majburiyatlari evaziga realizatsiya qilingan obyektlarni xususiylashtirishning shartnomaviy shartlarini belgilaydi; 61) davlat mulkini xususiylashtirish tartib-taomillarini amalga oshirish uchun ishonchli boshqaruvchilar, maslahatchilar va ekspertlarni jalb etadi, shuningdek, ularga toʻlanadigan haq miqdorini belgilaydi; 62) xususiylashtirish obyektlarining oldi-sotdi shartnomasi boʻyicha Davaktiv agentligi tomonidan tuziladigan bitimlarning oʻz vaqtida va toʻliq bajarilishi, shu jumladan, investorlar tomonidan investitsiya majburiyatlarining bajarilishi monitoringini yuritadi; 63) Raqobat qoʻmitasi, manfaatdor vazirlik, qoʻmitalar va idoralar bilan birgalikda har yili davlat ishtirokidagi korxonalar faoliyatini tahlil (inventarizatsiya) qiladi va saqlab qolinishi, realizatsiya qilinishi yoki tugatilishi yoxud qayta tashkil etilishi lozim boʻlgan davlat ishtirokidagi korxonalar roʻyxatini belgilaydi hamda tasdiqlash uchun Vazirlar Mahkamasiga kiritadi; 64) vakolatli mahalliy davlat hokimiyati organlarining xususiylashtirish toʻgʻrisidagi qarorlarining hududiy boshqarmalar tomonidan bajarilishini nazorat qiladi; 65) maxsus iqtisodiy zonalar direksiyalari qarorlari boʻyicha sotiladigan davlat mulki obyektlaridan tashqari berilgan vakolat doirasida xususiylashtirish obyektlarining sotuvchisi funksiyasini amalga oshiradi, ularning boshlangʻich sotuv narxini, investitsiyalar hajmini, savdolarning turi va shartlarini belgilaydi, shu jumladan, davlatga tegishli qimmatli qogʻozlarni mustaqil ravishda yoki shartnoma asosida jalb etiladigan mahalliy va xorijiy investitsiya vositachilari orqali ichki va xalqaro bozorlarda, birja savdolari va birjadan tashqari savdolarda sotadi; 66) ustav kapitaliga berilgan obyektlardan va/yoki maxsus iqtisodiy zonalar joylashgan obyektlardan tashqari yangi mulkdorga oʻzi xususiylashtirilgan obyektga mulk huquqini tasdiqlovchi order (sertifikat) beradi, shuningdek, xaridorning xizmat koʻrsatuvchi investitsiya vositachisiga uning tomonidan sotib olingan aksiyalarni oʻtkazishga (harakatni tiklashga) depo topshirigʻini taqdim etadi; 67) xususiylashtirish bilan bogʻliq jarayonlarni tahlil qiladi hamda xususiy mulkdorlar tomonidan xususiylashtirish obyektlari sotilishining ochiqligi va shaffofligini taʼminlaydigan xususiylashtirishning yangi shakllari va usullarini joriy etish, shu jumladan, mulkiy munosabatlarni tartibga soluvchi normalarni takomillashtirish yuzasidan takliflarni shakllantiradi; 68) davlat korxonalari va muassasalarining, shuningdek, davlat korxonalari va muassasalarini xususiylashtirish jarayonida tashkil etiladigan xoʻjalik jamiyatlarining Oʻzbekiston Respublikasi nomidan muassisi boʻladi; 69) davlat koʻchmas mulk obyekti va boʻsh yer uchastkalari negizida amalga oshiriladigan davlat-xususiy sheriklik loyihalari toʻgʻrisidagi maʼlumotlar davlat sherigi tomonidan tegishli bitim tuzilgandan soʻng oʻn kun muddatda “Davlat mulki” axborot tizimiga kiritilishini monitoring qiladi; 70) Davaktiv agentligi huzuridagi Davlat aktivlarini boshqarish, transformatsiya qilish va xususiylashtirish jamgʻarmasi mablagʻlarini belgilangan tartibda tasarruf etadi; 71) chet elda joylashgan davlat ulushi mavjud xoʻjalik jamiyatlari, davlat unitar korxonalari va muassasalari, shuningdek, davlat koʻchmas mulk obyektlarining belgilangan tartibda hisobini yuritadi; 72) Vazirlar Mahkamasi bilan kelishuvga koʻra davlat mulkini xoʻjalik jamiyatlarining ustav fondiga (ustav kapitaliga) kiritish toʻgʻrisida qaror qabul qiladi; 73) davlat unitar korxonasini yoki davlat muassasasini xoʻjalik jamiyati etib oʻzgartirish toʻgʻrisida qaror qabul qiladi; 74) davlat mulkining, shu jumladan, xorijdagi davlat mulkining ijaraga berilishini tashkil etadi hamda davlat mulki boʻlgan mol-mulkning ijaraga beruvchisi boʻladi, ushbu vakolatlarni amalga oshirish huquqi boshqa davlat organlari va tashkilotlariga berilgan hollar bundan mustasno; 75) davlat mulki boʻlgan mol-mulkni ijaraga berishning ochiqligi va shaffofligini taʼminlaydigan ijaraga berishning yangi usullarini joriy etish va takomillashtirish boʻyicha takliflar ishlab chiqadi; 76) respublika mulki jumlasiga kiruvchi davlat mulkini, shuningdek, Davaktiv agentligiga operativ boshqaruv huquqi asosida biriktirilgan davlat mulkini ijaraga berishda naf oluvchi boʻladi; 77) davlat korxonalariga davlat mulkini berish boʻyicha davlat korxonalari tashkil etilishini kelishadi; 78) Davlat aktivlarini xususiylashtirish va xususiylashtirish jarayonlarini muvofiqlashtirish davlat komissiyasining ishchi organi vazifasini bajaradi; 79) belgilangan tartibda davlat ishtirokidagi korxonalarni moliyaviy ahvoliga oid maʼlumotlar elektron bazasini shakllantiradi va shu asosda faoliyat yuritmayotgan, past rentabelli, zarar koʻrib ishlayotgan va iqtisodiy nochor davlat ishtirokidagi korxonalarning moliya-xoʻjalik faoliyatini hududiy boshqarmalar tomonidan tahlil qilinishini monitoring qiladi; 80) tahlil natijalari yuzasidan “yoʻl xaritalari”ni ishlab chiqish taklif etiladigan korxonalar roʻyxatini Vazirlar Mahkamasiga kiritadi; 81) “yoʻl xaritalari” loyihalarini tayyorlashda ishtirok etadi; 82) “yoʻl xaritalari”ning bajarilishi boʻyicha maʼlumotlarni toʻplash, umumlashtirish orqali ularning amalga oshirilishini monitoring qiladi va “yoʻl xaritalari”ning bajarilishida korxonalarga koʻmaklashadi; 83) “yoʻl xaritalari”ni bajarilishida davlat organlariga va tegishli tashkilotlarga yuzaga kelayotgan muammoli masalalarni hal qilishga koʻmaklashish yuzasidan iltimosnoma yuboradi, shuningdek, iltimosnoma bajarilmagan taqdirda bajarilishi majburiy boʻlgan talabnoma yuboradi; 84) toʻlov qobiliyatini tiklash imkoniyatiga ega boʻlmagan iqtisodiy nochor davlat ishtirokidagi xoʻjalik jamiyatlariga nisbatan jamiyatlar ustav fondidagi (ustav kapitalidagi) davlat ulushlarini sotish yoki toʻlovga qobiliyatsizlik tartib-taomillarini qoʻllash boʻyicha belgilangan tartibda taklif ishlab chiqadi; 85) ustav fondida davlat ulushi boʻlgan va (yoki) Oʻzbekiston Respublikasi oldida pul majburiyatlari boʻyicha qarzi bor korxonalarning toʻlovga qobiliyatsizligi toʻgʻrisida ish qoʻzgʻatish haqida ariza bilan iqtisodiy sudga murojaat etadi; 86) sud boshqaruvchilari attestatsiyasini oʻtkazadi hamda sud boshqaruvchilarining yagona reyestrini yuritadi; 87) ustav fondida davlat ulushi boʻlgan korxonalarni sud sanatsiyasi va tashqi boshqaruvi rejalarini kelishib oladi; 88) ustav fondida davlat ulushi boʻlgan korxonalarni davlat tomonidan yordam koʻrsatgan holda sudgacha sanatsiya qilish jarayoni qanday borayotganligi, shuningdek, bunday korxonalarning toʻlovga qobiliyatsizligi tartib-taomillari jarayonini nazorat qiladi; 89) sud boshqaruvchilari faoliyati yuzasidan qonunchilik hujjatlariga muvofiq nazoratni amalga oshiradi, sud boshqaruvchisining faoliyatida qonunchilik hujjatlari muntazam ravishda yoki bir marta qoʻpol ravishda buzilganligi aniqlangan taqdirda, hududiy boshqarmalarning taklifiga asosan uni vazifasini bajarishdan ozod qilish haqida iqtisodiy sudga ariza bilan murojaat etadi; 90) baholovchilar va rieltorlarga malaka talablarini belgilaydi, ularga malaka sertifikatlari beradi; 91) baholovchilar va rieltorlarning malaka sertifikatlari reyestrini yuritadi; 92) baholovchi va rieltorlar faoliyatini rivojlantirish choralarini koʻradi; 93) baholovchi va rieltorlik faoliyati sohasida qonunchilik talablarini belgilaydi; 94) baholovchi tashkilotlarning va rieltorlik faoliyati sohasidagi professional jamoat birlashmalari bilan hamkorlik qiladi; 95) baholash va rieltorlik faoliyati sohasida qonun buzilish holatlari aniqlanganda, oʻrnatilgan tartibda baholovchi va rieltorlarning sertifikatlarini bekor qiladi; 96) maxsus vakolatli davlat organi rieltorlik faoliyati sohasidagi professional jamoat birlashmalari bilan birgalikda rieltorlik tashkilotlari uchun ichki nazorat qoidalarini belgilangan tartibda ishlab chiqadi va tasdiqlaydi, shuningdek, ularga rioya etilishini monitoring qiladi; 97) rieltorlik tashkilotlari faoliyatida jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish yuzasidan rieltorlik faoliyati sohasidagi professional jamoat birlashmalari bilan birgalikda ehtimol tutilgan tavakkalchiliklarni baholaydi, tahlil qiladi va oʻrganadi hamda aniqlangan tavakkalchiliklarni kamaytirishga doir choralar koʻradi; 98) belgilangan tartibda jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida xalqaro hamkorlikda ishtirok etadi; 99) Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevrosiyo guruhi toʻgʻrisidagi bitimdan kelib chiquvchi majburiyatlarning bajarilishini taʼminlaydi; 100) jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisidagi qonunchilik hujjatlari buzilganligi aniqlangan taqdirda, qonunchilik hujjatlariga muvofiq tegishli chora-tadbirlarni amalga oshiradi; 101) jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish masalalari boʻyicha maxsus vakolatli davlat organi va rieltorlik faoliyati sohasidagi professional jamoat birlashmalari bilan birgalikda oʻzaro hamkorlik qiladi; 102) Davaktiv agentligi tomonidan koʻrsatiladigan davlat xizmatlarini raqamlashtirish va Davlat xizmatlari markazlari va Yagona interaktiv davlat xizmatlari portali orqali xizmat koʻrsatishini joriy etish choralarini koʻradi; 103) “Davlat mulki” axborot tizimining “Bankrot korxonalar va sud boshqaruvchilarining hisobini yuritish”, “Davlat mulki hisobini yuritish”, “Korporativ boshqaruv” va “Davlat ishtirokidagi korxonalarning biznes-reja koʻrsatkichlari va samaradorlik muhim koʻrsatkichlari monitoringi” modullarini takomillashtirib borish hamda vazirlik va idoralarning axborot tizimlari bilan elektron maʼlumot almashinuvini yoʻlga qoʻyadi; 104) davlat ishtirokidagi korxonalar tomonidan hisoblangan va toʻlangan dividendlarning hisobini elektron tizim orqali yuritadi; 105) davlat koʻchmas mulk obyektlari, davlat ulushi, davlat unitar korxonalari va davlat muassasalari hamda ularga tegishli avtotransport vositalari toʻgʻrisidagi maʼlumotlarni Davaktiv agentligining rasmiy veb-saytida real vaqt rejimida eʼlon qiladi, qonunchilikda belgilangan hollar bundan mustasno; 106) davlat ishtirokidagi korxonalarning oʻtgan moliya yilidagi faoliyatining samaradorligi, ularning iqtisodiyotdagi oʻrni va ulushi hamda davlat mulkini boshqarish natijadorligi toʻgʻrisidagi boshqa muhim axborotlarni oʻz ichiga oluvchi yigʻma hisobotini har yili 1-avgustga qadar Davaktiv agentligining rasmiy veb-saytida eʼlon qiladi; 107) “Davlat mulki obyektlari bilan savdolarni oʻtkazish toʻgʻrisidagi maʼlumotlarni joylashtirish portali” orqali barcha davlat mulki obyektlarini savdoga chiqarish va uning natijalari toʻgʻrisidagi axborotlarni joylashtirishni taʼminlaydi. 108) Davaktiv agentligi vakolatiga kiradigan masalalarning hal etilishi boʻyicha sansalorlik, byurokratizm, muddatlar choʻzilishi holatlarini aniqlaydi va ularning bartaraf etilishini taʼminlaydi. Davaktiv agentligi markaziy apparati qonunchilik hujjatlariga muvofiq boshqa funksiyalarni ham amalga oshirishi mumkin. 3-§ Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalarining vazifalari va funksiyalari [ OKOZ: 1. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.02 Ayrim tarmoq va obyektlarni davlat tasarrufidan chiqarish; 2. 07.00.00.00 Moliya va kredit toʻgʻrisidagi qonunchilik. Bank faoliyati / 07.24.00.00 Qimmatli qogʻozlar. Qimmatli qogʻozlar bozori / 07.24.01.00 Qimmatli qogʻozlar turlari / 07.24.01.02 Aksiyalar va obligatsiyalar] 13. Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalarining asosiy vazifalari quyidagilardan iborat: 1) Davaktiv agentligiga yuklangan vazifalar va funksiyalar samarali bajarilishini taʼminlashda ishtirok etish; 2) Qoraqalpogʻiston Respublikasi Juqorgʻi Kengesi Raisi, viloyatlar va Toshkent shahar, tumanlar (shaharlar) hokimlari, prokuratura, ichki ishlar va soliq xizmatining hududiy boshqarmalar rahbarlari boshchilik qiladigan kompleks ijtimoiy-iqtisodiy rivojlantirish boʻyicha sektorlar (keyingi oʻrinlarda — kompleks ijtimoiy-iqtisodiy rivojlantirish boʻyicha sektorlar) bilan oʻzaro hamkorlik qilish; 3) oʻziga berilgan vakolat doirasida xoʻjalik jamiyatlarining ustav kapitalidagi davlat aksiyalari paketlari (ulushlari) boʻyicha aksiyador (taʼsischi va ishtirokchi) huquqlarini amalga oshirish; 4) davlat aktivlarini realizatsiya qilish (xususiylashtirish) va ijaraga berishning ochiq va shaffof mexanizmini taʼminlash, investorlar tomonidan qabul qilingan investitsiya va ijtimoiy majburiyatlar bajarilishini monitoring qilish, shuningdek, davlat-xususiy sheriklik boʻyicha takliflarni tayyorlashda ishtirok etish; 5) tahlil asosida davlat ishtirokidagi faoliyat yuritmayotgan, past rentabelli, zarar koʻrib ishlayotgan iqtisodiy nochor korxonalarni aniqlash, ularni moliyaviy sogʻlomlashtirish hamda faoliyati samaradorligini oshirish dasturlarini ishlab chiqish va amalga oshirishda ishtirok etish; 6) toʻlovga qobiliyatsizlik ishlari boʻyicha davlat siyosatini amalga oshirishda ishtirok etish. [ OKOZ: 1. 01.00.00.00 Konstitutsiyaviy tuzum / 01.15.00.00 Mahalliy davlat hokimiyati organlari / 01.15.03.00 Mahalliy ijroiya organlari (Hokimliklar) (shuningdek, 02.04.00.00ga qarang); 2. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.07.00 Hisob. Hisobot. Statistika (shuningdek, 07.29.00.00 ga qarang); 3. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.02.00 Yuridik shaxslarni tashkil etish, qayta tashkil etish va tugatish. Yuridik shaxslarni davlat roʻyxatiga olish; 4. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.07.00 Unitar korxona / 03.03.07.02 Davlat unitar korxonasi; 5. 03.00.00.00 Fuqarolik qonunchiligi / 03.04.00.00 Fuqarolik qonunchiligi obyektlari / 03.04.03.00 Moddiy neʼmatlar / 03.04.03.02 Koʻchmas mulkka boʻlgan huquqlarni davlat roʻyxatiga olish; 6. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.03 Davlat mulki obyektlarini sotish; 7. 07.00.00.00 Moliya va kredit toʻgʻrisidagi qonunchilik. Bank faoliyati / 07.28.00.00 Investitsiyalar va xorijdan mablagʻ jalb qilish (shuningdek, 07.05.04.00, 09.12.03.00, 10.01.05.00larga qarang) / 07.28.03.00 Investitsiya (xususiylashtirish) jamgʻarmalari; 8. 07.00.00.00 Moliya va kredit toʻgʻrisidagi qonunchilik. Bank faoliyati / 07.28.00.00 Investitsiyalar va xorijdan mablagʻ jalb qilish (shuningdek, 07.05.04.00, 09.12.03.00, 10.01.05.00larga qarang) / 07.28.06.00 Investitsiya dasturlari va loyihalar / 07.28.06.02 Investitsiya loyihalari; 9. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.02.00 Axborotni hujjatlashtirish. Elektron hujjat aylanishi / 12.03.02.01 Elektron hujjat aylanishi; 10. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.04.00 Ochiq va umumfoydalanishi mumkin boʻlgan axborot. Davlat axborot resurslari] 14. Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalari oʻziga yuklangan vazifalarga muvofiq quyidagi funksiyalarni amalga oshiradi: 1) Davlat mulki reyestri yagona markazlashtirilgan elektron axborot maʼlumotlar bazasi shaklida tegishli idoralar tomonidan taqdim etilgan maʼlumotlar asosida oʻz hududidagi davlat ulushi mavjud xoʻjalik jamiyatlari, davlat unitar korxonalari va muassasalari, davlat mulki boʻlgan koʻchmas mulk obyektlari, intellektual mulk va avtomototransport vositalarining reyestrini (xatlovdan oʻtkazish va hisobga olish qonunchilik hujjatlariga nazarda tutilgan tartibda tegishli vakolatli davlat organlari tomonidan yuritiladigan mol-mulk bundan mustasno) yuritadi; 2) davlat muassasalari va davlat ishtirokidagi korxonalarni tashkil etish, shuningdek, davlat ulushining vujudga kelishi va miqdorining oʻzgarishi bilan bogʻliq taʼsis hujjatlariga kiritiladigan oʻzgartirishlarni davlat roʻyxatidan oʻtkazishdan oldin Davaktiv agentligi hududiy boshqarmasining buyrugʻini qabul qiladi; 3) ustav fondida davlat ulushi boʻlgan xoʻjalik jamiyatlarining samarali biznes-rejalari ishlab chiqilishiga koʻmaklashadi va ularning parametrlari bajarilishi monitoringini olib boradi, shuningdek, ularning investitsiya loyihalari, biznes-reja koʻrsatkichlari va moliyaviy holatlarini tahlil qilgan holda dividend miqdori yuzasidan takliflarni ishlab chiqadi; 4) oʻziga berilgan davlat ishtirokidagi korxonalarda korporativ boshqaruv prinsiplariga muvofiq davlat ishtirokidagi korxonalarning kuzatuv kengashi aʼzolari va ijro etuvchi organlar rahbarlarini ularning boshqaruv organlari orqali tayinlashni (tanlov oʻtkazishni, saylashni) tashkil etadi; 5) oʻz vakolati doirasida xoʻjalik jamiyatlarining boshqaruv organlari majlislari kun tartibi masalalari yuzasidan ovoz berish siyosati boʻyicha ishonchli boshqaruvchilarga va oʻzining vakillariga koʻrsatmalar beradi; 6) oʻz vakolati doirasida ustav fondida davlat ulushi boʻlgan xoʻjalik jamiyatlarining aksiyadorlari (ishtirokchilari) umumiy majlisida ishtirok etish uchun oʻzining vakillariga ishonchnomalar beradi; 7) xoʻjalik jamiyatlari boshqaruv organlarida oʻziga egalik qilish va foydalanish uchun berilgan davlat aksiya paketlari (ulushlar) boʻyicha aksiyador (qatnashchi) sifatida davlat manfaatlarini ifodalaydi; 8) davlat ulushi mavjud xoʻjalik jamiyatlarida Korporativ boshqaruv qoidalari, Ahloq kodeksi va korporativ boshqaruvni baholash tizimini joriy etish toʻgʻrisidagi masalani jamiyatning aksiyadorlar (taʼsischilar) umumiy yigʻilishiga kiritadi; 9) oʻziga berilgan ustav kapitalida davlat ulushi boʻlgan xoʻjalik jamiyatlari kuzatuv kengashi tarkibiga mustaqil aʼzolarni kiritishni tashkil etadi; 10) zarurat boʻlganda, huquqni muhofaza qilish organlari va sudlarga murojaat qilish, shu jumladan, yuqori malakali mutaxassislarni yollash yoʻli bilan aksiyador (qatnashchi) sifatida, shu jumladan, Davaktiv agentligi markaziy apparati tomonidan boshqarilayotgan aktivlar boʻyicha davlat manfaatlarini himoya qilishni taʼminlaydi; 11) soliqlar va Oʻzbekiston Respublikasi Davlat budjetiga boshqa toʻlovlar, davlat maqsadli fondlari, ish haqi va dividendlar boʻyicha muddati oʻtkazib yuborilgan qarzdorlik hosil boʻlganda, shuningdek, ketma-ket ikki chorak mobaynida biznes-rejaning asosiy parametrlari bajarilmagan taqdirda, oʻz vakolati doirasida xoʻjalik jamiyatining ijro etuvchi organi bilan mehnat munosabatlarini davom ettirishning maqsadga muvofiqligi toʻgʻrisidagi masalani jamiyatning kuzatuv kengashi va aksiyadorlar umumiy yigʻilishiga kiritadi; 12) oʻz hududidagi davlat ishtirokidagi korxonalar tomonidan hisoblangan va toʻlangan dividendlarning hisobini elektron tizim orqali yuritadi; 13) davlat ishtirokidagi korxonalar faoliyatining samaradorlik koʻrsatkichlarining bajarilishi toʻgʻrisidagi maʼlumotlar oshkor etilishini taʼminlaydi; 14) davlat ulushi mavjud boʻlgan xoʻjalik jamiyatlari faoliyatining iqtisodiy samaradorligini, shu jumladan, ularning daromadlarini va kapitallashuv darajasini oshirish choralarini koʻradi; 15) oʻziga mulkdor (aksiyador, ishtirokchi, muassis) funksiyalarini amalga oshirish uchun berilgan davlat ishtirokidagi korxonalarning kuzatuv kengashlari tomonidan har chorakda ijro etuvchi organlarning korxona faoliyatining samaradorligi, shu jumladan, amalga oshirilgan xaridlar toʻgʻrisidagi hisobotlari eshitib borilishini nazorat qiladi; 16) oʻz vakolati doirasida davlat ulushi mavjud boʻlgan xoʻjalik jamiyatlari aktivlarini xatlovdan oʻtkazishni tashkil etadi va ulardan samarali foydalanish choralarini koʻrishda ishtirok etadi; 17) xoʻjalik jamiyatining aksiyalarini (ulushlarini) davlat mulki sifatida olish yuzasidan takliflarni tayyorlaydi va koʻrib chiqish uchun Davaktiv agentligi markaziy apparatiga kiritadi; 18) mahalliy va xorijiy investorlarni xususiylashtirilayotgan davlat aktivlariga jalb etish maqsadida reklama-axborot ishlarini amalga oshiradi; 19) davlat aktivlarining investitsiyaviy jozibadorligini oshirish yoʻli bilan xususiylashtirish jarayoniga koʻmaklashadi; 20) davlat mulkini boshqarish masalalari boʻyicha qonunchilik hujjatlarida belgilangan tartibda davlat organlarining hududiy boʻlinmalari bilan oʻzaro hamkorlik qiladi; LexUZ sharhi Qarang: mazkur Nizomning 2-paragrafi (“Davaktiv agentligi markaziy apparati tarkibiy tuzilmalarining oʻz hududiy boshqarmalari bilan oʻzaro hamkorlik tartibi”). 21) oʻz hududida davlat muassasalarning, shu jumladan, davlat organlarining hududiy boʻlinmalarining va tuman (shahar) hokimliklarining davlat mulkini boshqarish va xususiylashtirish sohasidagi faoliyatini muvofiqlashtiradi; 22) davlat mulkining sotuvchisi vazifasini bajaradi; 23) Davaktiv agentligi markaziy apparati bilan kelishilgan holda, davlat mulkini xususiylashtirish tartib-taomillarini amalga oshirish uchun ishonchli boshqaruvchilar, maslahatchilar va ekspertlarni jalb etadi, shuningdek, ularga toʻlanadigan haq miqdorini belgilaydi; 24) xususiylashtirish obyektlarini sotishdan oldin tayyorlaydi va xususiylashtirishning, shu jumladan, iqtisodiyotning yetakchi tarmoqlari korxonalarining, aniq investitsiya majburiyatlari evaziga realizatsiya qilingan obyektlarni xususiylashtirishning shartnomaviy shartlarini belgilashda ishtirok etadi; 25) ishlab chiqarishni modernizatsiyalash, texnologik qayta jihozlash va kengaytirish jarayonlariga zarur investitsiyalarni jalb etish uchun xoʻjalik jamiyatlarining qimmatli qogʻozlarini chiqarish tashabbusi bilan chiqadi va takliflarni Davaktiv agentligiga taqdim etadi; 26) davlat koʻchmas mulk obyekti va boʻsh yer uchastkalari negizida amalga oshiriladigan davlat-xususiy sheriklik loyihalari toʻgʻrisidagi maʼlumotlar davlat sherigi tomonidan tegishli bitim tuzilgandan soʻng oʻn kun muddatda “Davlat mulki” axborot tizimiga kiritilishini monitoring qiladi; 27) hududiy tanlov komissiyasining ishchi organi vazifasini bajaradi; 28) xususiylashtirish obyektlarining oldi-sotdi shartnomasi boʻyicha Davaktiv agentligi tomonidan tuziladigan bitimlarning oʻz vaqtida va toʻliq bajarilishi, shu jumladan, investorlar tomonidan investitsiya majburiyatlarining bajarilishi monitoringini yuritadi; 29) manfaatdor davlat idoralari bilan birgalikda davlat hokimiyati organlari tomonidan tasdiqlanadigan xususiylashtirish qarori loyihalarini ishlab chiqishda ishtirok etadi; 30) Oʻzbekiston Respublikasi Prezidenti va Vazirlar Mahkamasi qarori bilan tasdiqlanadigan xususiylashtirish dasturlarini ishlab chiqish boʻyicha takliflar tayyorlaydi hamda ularning amalga oshirilishini taʼminlaydi; 31) oʻz vakolatlari doirasida maxsus iqtisodiy zonalar direksiyalari qarorlari boʻyicha sotiladigan davlat mulki obyektlaridan tashqari, xususiylashtirish obyektlarining sotuvchisi funksiyasini amalga oshiradi, ularning boshlangʻich sotuv narxini, investitsiyalar hajmini, savdolarning turi va shartlarini belgilaydi, shu jumladan, davlatga tegishli qimmatli qogʻozlarni mustaqil ravishda yoki shartnoma asosida jalb etiladigan mahalliy va xorijiy investitsiya vositachilari orqali ichki va xalqaro bozorlarda, birja savdolari va birjadan tashqari savdolarda sotadi; 32) oʻz vakolatlari doirasida ustav kapitaliga berilgan obyektlardan va (yoki) maxsus iqtisodiy zonalar joylashgan obyektlardan tashqari yangi mulkdorga xususiylashtirilgan obyektga mulk huquqini tasdiqlovchi order (sertifikat) beradi, shuningdek, xaridorning xizmat koʻrsatuvchi investitsiya vositachisiga uning tomonidan sotib olingan aksiyalarni oʻtkazishga (harakatni tiklashga) depo topshirigʻini taqdim etadi; 33) xususiylashtirish bilan bogʻliq jarayonlarni tahlil qiladi hamda xususiy mulkdorlar tomonidan xususiylashtirish obyektlari sotilishining ochiqligi va shaffofligini taʼminlaydigan xususiylashtirishning yangi shakllari va usullarini joriy etish, shu jumladan, mulkiy munosabatlarni tartibga soluvchi normalarni takomillashtirish yuzasidan takliflarni ishlab chiqadi va Davaktiv agentligiga taqdim etadi; 34) Davaktiv agentligi bilan kelishgan holda, davlat unitar korxonasini yoki davlat muassasasini xoʻjalik jamiyati etib oʻzgartirish toʻgʻrisida qaror qabul qiladi; 35) Davaktiv agentligi bilan kelishgan holda, davlat korxonalari va muassasalarining, shuningdek, davlat korxonalari va muassasalarini xususiylashtirish jarayonida tashkil etiladigan xoʻjalik jamiyatlarining Oʻzbekiston Respublikasi nomidan muassisi boʻladi; 36) vazirlik va idoralar, mahalliy davlat hokimiyati organlarining davlat koʻchmas mulki negizida investitsiya loyihalarini amalga oshirish va ularni begonalashtirishga oid kelishuvlari (bitim, shartnoma, memorandumlar) boʻyicha Davaktiv agentligining xulosasini olish uchun uning markaziy apparatiga taqdim etadi; 37) oʻz hududidagi Raqobat qoʻmitasi, manfaatdor vazirlik, qoʻmitalar va idoralarning hududiy boʻlinmalari bilan birgalikda har yili davlat ishtirokidagi korxonalar faoliyatini tahlil (inventarizatsiya) qiladi va saqlab qolinishi, realizatsiya qilinishi yoki tugatilishi yoxud qayta tashkil etilishi lozim boʻlgan davlat ishtirokidagi korxonalar roʻyxati loyihasini ishlab chiqadi va Davaktiv agentligiga taqdim etadi; 38) davlat ishtirokidagi korxonalar va ular tizimidagi korxonalarga uchinchi shaxslar tomonidan investitsiya kiritishga oid kelishuvlari (bitim, shartnoma, memorandumlar) boʻyicha Davaktiv agentligi bilan kelishgan holda xulosa taqdim etadi; 39) davlat mulkining ijaraga berilishini tashkil etadi, shuningdek, davlat mulki boʻlgan mol-mulkning ijaraga beruvchisi boʻladi, ushbu vakolatlarni amalga oshirish huquqi boshqa davlat organlari va tashkilotlariga berilgan hollar bundan mustasno; 40) davlat ishtirokidagi korxonalarni moliyaviy ahvoliga oid maʼlumotlar elektron bazasini shakllantiradi; 41) belgilangan tartibda davlat ishtirokidagi korxonalarni moliyaviy ahvoliga oid hududiy maʼlumotlar elektron bazasini shakllantiradi va shu asosida faoliyat yuritmayotgan, past rentabelli, zarar koʻrib ishlayotgan va iqtisodiy nochor davlat ishtirokidagi korxonalarning moliya-xoʻjalik faoliyatini tahlil qiladi; 42) “yoʻl xaritalari” loyihalarini tayyorlashda ishtirok etadi; 43) “yoʻl xaritalari”ning bajarilishi boʻyicha maʼlumotlarni toʻlash, umumlashtirish orqali ularning amalga oshirilishini monitoring qiladi; 44) “yoʻl xaritalari”ning bajarilishida yuzaga kelgan muammolar yuzasidan Davaktiv agentligi markaziy apparatiga ularni bartaraf etish taklifi bilan birgalikda maʼlumotlar kiritadi; 45) toʻlov qobiliyatini tiklash imkoniyatiga ega boʻlmagan iqtisodiy nochor davlat ishtirokidagi xoʻjalik jamiyatlariga nisbatan oʻrnatilgan tartibda jamiyatlar ustav fondidagi (ustav kapitalidagi) davlat ulushlarini sotish yoki toʻlovga qobiliyatsizlik tartib-taomillarini qoʻllash boʻyicha taklifini Davaktiv agentligi markaziy apparatiga taqdim etadi; 46) ustav fondida davlat ulushi boʻlgan va (yoki) Oʻzbekiston Respublikasi oldida pul majburiyatlari boʻyicha qarzi bor korxonalarning toʻlovga qobiliyatsizlik toʻgʻrisida ish qoʻzgʻatish haqida Davaktiv agentligi markaziy apparati bilan kelishilgan holda ariza bilan iqtisodiy sudga murojaat etadi; 47) ustav fondida davlat ulushi boʻlgan korxonalarni sudgacha sanatsiya qilish, ularning sud sanatsiyasi va tashqi boshqaruvi rejalarining bajarilishi monitoringini yuritadi; 48) sud boshqaruvchilari faoliyati yuzasidan qonunchilik hujjatlariga muvofiq nazoratni amalga oshiradi, sud boshqaruvchisining faoliyatida qonunchilik hujjatlari muntazam ravishda yoki bir marta qoʻpol ravishda buzilganligi aniqlangan taqdirda, ularni vazifasini bajarishdan ozod qilish haqida Davaktiv agentligi markaziy apparatiga taklif kiritadi; 49) Davaktiv agentligi markaziy apparati bilan kelishilgan holda oʻzi muassis hisoblangan davlat korxonalarining sof foydasidan Oʻzbekiston Respublikasi Davlat budjetiga ajratmalardan keyin qoladigan sof foydaning bir qismi yoki hammasini oladi. Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalari qonunchilik hujjatlariga hamda Davaktiv agentligi rahbariyatining qonunchilik hujjatlari doirasidagi topshiriqlariga muvofiq boshqa funksiyalarni ham amalga oshiradi. 4-bob Davaktiv agentligi va uning tuzilmalarining huquqlari hamda javobgarligi 1-§. Davaktiv agentligining huquqlari va javobgarligi [ OKOZ: 1. 01.00.00.00 Konstitutsiyaviy tuzum / 01.06.00.00 Inson va fuqaroning huquqlari, erkinliklari va burchlari / 01.06.03.00 Asosiy (Konstitutsiyaviy) siyosiy huquq va erkinliklar / 01.06.03.04 Ariza, taklif va shikoyatlar bilan murojaat qilish huquqi; 2. 01.00.00.00 Konstitutsiyaviy tuzum / 01.14.00.00 Davlat organlarining huquq ijodkorligi faoliyati / 01.14.03.00 Normativ-huquqiy hujjatlar loyihalarini tayyorlash va koʻrib chiqish tartibi; 3. 01.00.00.00 Konstitutsiyaviy tuzum / 01.15.00.00 Mahalliy davlat hokimiyati organlari / 01.15.03.00 Mahalliy ijroiya organlari (Hokimliklar) (shuningdek, 02.04.00.00ga qarang); 4. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.07.00 Hisob. Hisobot. Statistika (shuningdek, 07.29.00.00 ga qarang); 5. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.07.00 Unitar korxona / 03.03.07.02 Davlat unitar korxonasi; 6. 07.00.00.00 Moliya va kredit toʻgʻrisidagi qonunchilik. Bank faoliyati / 07.24.00.00 Qimmatli qogʻozlar. Qimmatli qogʻozlar bozori / 07.24.01.00 Qimmatli qogʻozlar turlari / 07.24.01.02 Aksiyalar va obligatsiyalar; 7. 07.00.00.00 Moliya va kredit toʻgʻrisidagi qonunchilik. Bank faoliyati / 07.28.00.00 Investitsiyalar va xorijdan mablagʻ jalb qilish (shuningdek, 07.05.04.00, 09.12.03.00, 10.01.05.00larga qarang) / 07.28.03.00 Investitsiya (xususiylashtirish) jamgʻarmalari; 8. 08.00.00.00 Uy-joy qonunchiligi. Kommunal xoʻjalik / 08.01.00.00 Uy-joy fondi / 08.01.06.00 Davlat uy-joy fondini xususiylashtirish (shuningdek, 03.08.05.00ga qarang); 9. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.02.00 Axborotni hujjatlashtirish. Elektron hujjat aylanishi / 12.03.02.02 Elektron tijorat] 15. Davaktiv agentligi oʻziga yuklangan vazifalar va funksiyalarni amalga oshirish uchun quyidagi huquqlarga egadir: 1) Vazirlar Mahkamasiga yoki Oʻzbekiston Respublikasi Prezidenti Administratsiyasiga normativ-huquqiy hujjatlar loyihalarini, shuningdek, Davaktiv agentligiga yuklangan vazifalar va funksiyalarni bajarish bilan bogʻliq boʻlgan boshqa hujjatlarni belgilangan tartibda kiritish; 2) vazirlik va idoralar, mahalliy ijro etuvchi hokimiyat organlari, tashkilotlar, mansabdor shaxslar va fuqarolar tomonidan bajarilishi majburiy boʻlgan normativ-huquqiy hujjatlarni qabul qilish, zarur hollarda, boshqa vazirlik va idoralar bilan birgalikda qoʻshma qarorlar va boshqa hujjatlar qabul qilish; 3) Davaktiv agentligining vakolatiga kiruvchi masalalarda davlat va xoʻjalik boshqaruvi organlari, mahalliy ijro hokimiyati organlarining faoliyatini muvofiqlashtirish; 4) “ Aksiyadorlik jamiyatlari va aksiyadorlarning huquqlarini himoya qilish toʻgʻrisida ”gi hamda “ Masʼuliyati cheklangan hamda qoʻshimcha masʼuliyatli jamiyatlar toʻgʻrisida ”gi Oʻzbekiston Respublikasi qonunlariga muvofiq xoʻjalik jamiyatlarining ustav kapitalida oʻziga berilgan davlat aksiya paketlari (ulush) boʻyicha aksiyador (taʼsischi va ishtirokchi) huquqini amalga oshirish; 5) davlat muassasalari, davlat organlari, xoʻjalik boshqaruvi organlari, shuningdek, mahalliy ijro etuvchi hokimiyat organlaridan Davaktiv agentligi vakolatiga tegishli masalalarni hal qilish uchun, shuningdek, davlat mulkidan foydalanayotgan shaxslardan davlat mulkini boshqarish bilan bogʻliq axborotni va hujjatlarni, shu jumladan, oʻzlariga biriktirilgan davlat mulki toʻgʻrisidagi maʼlumotlarni soʻrash va olish; 6) Davaktiv agentligining vakolatiga kiruvchi masalalarda sudlarga davlat boji toʻlamasdan arizalar va daʼvolarni kiritish; 7) oʻzgaga noqonuniy berilgan mol-mulk, mulkiy huquqlar va boshqa davlat aktivlari davlat boji toʻlanmasdan qaytarilishi toʻgʻrisida sudlarga daʼvolar va arizalar kiritish, shuningdek, ishlarning sudlarda koʻrib chiqilishida qatnashish; 8) Davaktiv agentligining vakolatiga tegishli masalalar boʻyicha qonunchilikda belgilangan zarur maʼlumotlarni statistika organlari, soliq xizmatlari organlari, davlat xizmatlari markazi va boshqa vazirlik va idoralardan bepul olish; 9) Davlat aktivlarini boshqarish, transformatsiya va xususiylashtirish jamgʻarmasi mablagʻlarini jamlash, ularni qonunchilik hujjatlarida belgilangan tartibda taqsimlash va sarflash; LexUZ sharhi Qarang: Vazirlar Mahkamasining 2019-yil 15-maydagi 404-son qarori bilan tasdiqlangan Oʻzbekiston Respublikasi Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizom . 10) yuqori turuvchi manfaatdor davlat organlari, shuningdek, davlat budjetidan qoʻshimcha mablagʻlar nazarda tutilgan hollarda Iqtisodiyot va moliya vazirligining roziligiga muvofiq idoraviy mansubligidan qatʼi nazar, davlat koʻchmas mulk obyektlarini (qonunchilik hujjatlariga muvofiq xususiylashtirilmaydigan obyektlar bundan mustasno), avtomototransport vositalarni hamda boshqa asosiy vositalarini (xususiylashtirilmaydigan obyektlar bundan mustasno) bir davlat tashkiloti tasarrufidan boshqa bir davlat tashkiloti tasarrufiga operativ boshqaruv huquqi asosida begʻaraz berish toʻgʻrisida Davaktiv agentligi direktori qarorini qabul qilish; 11) davlat unitar korxonalariga va davlat muassasalariga operativ boshqaruv huquqi asosida berilgan davlat mulkining ortiqcha qismini, shuningdek, foydalanilmayotgan yoki lozim darajada foydalanilmayotgan davlat mulkini olib qoʻyish toʻgʻrisida qaror qabul qilish; 12) davlat muassasalari, shu jumladan, davlat organlarining murojaatlariga koʻra ularning tarkibiga kiruvchi tashkilotlarga tegishli koʻchmas mulkni bir tashkilotdan boshqa biriga operativ boshqaruv huquqi asosida oʻtkazish masalasini kelishish; 13) vazirlik va idoralar, mahalliy davlat hokimiyati organlariga qarashli boʻlgan, uch oydan ortiq foydalanilmasdan boʻsh turgan obyektni, ijtimoiy obyektlar bundan mustasno, Davaktiv agentligi tomonidan tasdiqlangan tartibga muvofiq ularning roziligisiz Davaktiv agentligi huzuridagi Davlat mulki obyektlaridan samarali foydalanishni tashkil etish markazi orqali ijaraga berish yoki sotish uchun “E-auksion” elektron savdo platformasidagi onlayn-auksion savdolariga chiqarish; 14) Davaktiv agentligi, uning hududiy boshqarmalari va idoraviy mansub tuzilmalari tasarrufidagi davlat mulkini oʻzining tashkiliy tuzilmasi doirasida belgilangan tartibda bir boʻlinmadan boshqasiga bepul oʻtkazish; 15) Davaktiv agentligi vakolatlariga kiruvchi masalalar boʻyicha takliflarni koʻrib chiqish uchun Vazirlar Mahkamasiga, respublika va mahalliy ijro etuvchi hokimiyat organlari hamda xoʻjalik birlashmalariga kiritish; 16) davlatga tegishli aksiyalarni (ulushlarni) va mol-mulkni sotish, shuningdek, ularni, shu jumladan, tashqi bozorlarda xoʻjalik jamiyatlarining aksiyalariga (ulushiga) va mol-mulkiga almashtirish boʻyicha operatsiyalarni amalga oshirish; 17) idoraviy boʻysunishdan, idoraviy boʻysunish mavjud boʻlmaganda, hududiy boʻysunishdan kelib chiqqan holda, kuzatuv kengashlarga yoki xoʻjalik jamiyatlarining yigʻilishlariga, Vazirlar Mahkamasining tegishli kotibiyatlariga, respublika va mahalliy ijro etuvchi hokimiyat organlariga asoslangan taqdimnomalar kiritish yoʻli bilan ustav fondida davlat ulushi boʻlgan davlat korxonalari, xoʻjalik jamiyatlari rahbarlarini almashtirish masalalari tashabbusi bilan chiqish; 18) ustav fondida davlat ulushi boʻlgan xoʻjalik jamiyatlari moliya-xoʻjalik faoliyatini auditorlik tekshirish yoki maxsus masala boʻyicha auditorlik tekshirishini oʻtkazish tashabbusi bilan chiqish; 19) aksiyadorlik jamiyatlari, boshqa xoʻjalik jamiyatlari va shirkatlarning aksiyalarini (ulushlari, paylarini) sotib olish; 20) korporativ boshqaruv, menejment, moliya va qimmatli qogʻozlar sohasida ish tajribasiga ega boʻlgan mutaxassislarni ustav fondida davlat ulushi boʻlgan xoʻjalik jamiyatlarining kuzatuv kengashlari tarkibiga kiritish uchun jalb etish; 21) berilgan vakolatlar doirasida maʼmuriy huquqbuzarliklar toʻgʻrisidagi ishlarni belgilangan tartibda koʻrib chiqish, mansabdor shaxslarga jarimalar solish; LexUZ sharhi Qarang: Oʻzbekiston Respublikasi Maʼmuriy javobgarlik toʻgʻrisidagi kodeksining 268 1 -moddasi . 22) faoliyat yuritmayotgan, past rentabelli, zarar koʻrib ishlayotgan va iqtisodiy nochor davlat ishtirokidagi korxonalarni tarkibiy oʻzgartirish, ixchamlashtirish va moliyaviy sogʻlomlashtirish dasturlarini shakllantirishda qatnashish, shuningdek, ularning amalga oshirilishi monitoringini yuritish; 23) ustav fondida davlat ulushi boʻlgan, iqtisodiy tavakkalchilik guruhida turgan korxonalarning moliyaviy-xoʻjalik faoliyatini normallashtirish boʻyicha kompleks chora-tadbirlarni ishlab chiqish va amalga oshirish yuzasidan koʻrsatmalar berish; 24) ustav fondida davlat ulushi boʻlgan va iqtisodiy sud tomonidan bankrot deb eʼtirof etilgan xoʻjalik jamiyati boʻyicha tugatish ishlarini amalga oshirishda qatnashish; 25) Davaktiv agentligi vakolatiga kiradigan masalalarni hal etish uchun komissiyalar, kengashlar va boshqa maslahat organlarini tashkil etish, shuningdek, ularning nizomlari va tartibini tasdiqlash, zarurat boʻlganda, ularga boshqa vazirliklar, idoralarning va boshqa tashkilotlarning mutaxassislari va ekspertlarini jalb etish; 26) Davaktiv agentligi vakolatlariga kiruvchi masalalar boʻyicha idoralararo tusdagi xalqaro shartnomalarni belgilangan tartibda tuzish; 27) Oʻzbekiston Respublikasi sudlarining qarorlariga asosan davlat daromadiga oʻtkazilgan yoki ixtiyoriy ravishda Oʻzbekiston Respublikasi mulki etib topshirilgan xorijda joylashgan mulk egaligi huquqini Oʻzbekiston Respublikasi nomidan amalga oshirish uchun: Oʻzbekiston Respublikasi vakolatli organlari tomonidan tegishli qaror qabul qilingunga kadar Oʻzbekiston Respublikasining chet eldagi mulkni mazkur davlat hamda Oʻzbekiston Respublikasi boshqa davlat organlarining xorijiy vakolatxonalari bilan kelishilgan holda, Oʻzbekiston Respublikasining xorijiy muassasalari ehtiyoji uchun vaqtincha bepul topshiradi, bunda Oʻzbekiston Respublikasining xorijdagi muassasalari va boshqa davlat organlarining xorijiy vakolatxonalari rahbarlari ularga topshirilgan xorijdagi mulkning but holda saqlanishi uchun shaxsan javobgar hisoblanadi; mulkni ijaraga yoki ishonchli boshqaruvga belgilangan tartibda topshiradi; xorijda bank hisobvaraqlarini ochadi, mazkur hisobvaraqlardagi mablagʻlarni mustaqil tasarruf etadi; toʻgʻridan-toʻgʻri shartnomalar asosida mulkni boshqarish uchun zarur boʻlgan mustaqil ekspertlarni, auditorlik, advokatlik, konsalting firmalarini, sugʻurta kompaniyalari hamda boshqa xizmat koʻrsatish kompaniyalari va tashkilotlarini, shu jumladan, xorijiy tashkilotlarni jalb qiladi; 28) Davaktiv agentligi vakolatlariga kiruvchi masalalar boʻyicha Oʻzbekiston Respublikasi manfaatlarini belgilangan tartibda xalqaro darajada ifoda etadi; Davaktiv agentligi qonunchilik hujjatlariga muvofiq boshqa huquqlarga ham ega boʻlishi mumkin. 16. Davaktiv agentligi xodimlari korporativ boshqaruv malaka attestatini olmasdan, davlat ishtirokidagi korxonalarning kuzatuv kengashi aʼzoligiga davlat ulushi boʻyicha saylanish huquqiga ega. [ OKOZ: 1. 01.00.00.00 Konstitutsiyaviy tuzum / 01.14.00.00 Davlat organlarining huquq ijodkorligi faoliyati / 01.14.03.00 Normativ-huquqiy hujjatlar loyihalarini tayyorlash va koʻrib chiqish tartibi; 2. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.01.00 Davlat dasturlari, konsepsiyalar va boshqalar; 3. 09.00.00.00 Tadbirkorlik va xoʻjalik faoliyati / 09.01.00.00 Tadbirkorlik toʻgʻrisidagi qonunchilik / 09.01.09.00 Tadbirkorlarni davlat tomonidan qoʻllab-quvvatlash va huquqlarini himoya qilish] 17. Davaktiv agentligi: 1) oʻziga yuklangan vazifa va funksiyalarni samarali bajarish, shuningdek, davlat aktivlari boshqarish sohasida davlat siyosatini samarali amalga oshirish; 2) oʻz faoliyati bilan bogʻliq prognoz koʻrsatkichlarga soʻzsiz erishilishini taʼminlash; 3) Vazirlar Mahkamasi va Oʻzbekiston Respublikasi Prezidenti Administratsiyasiga kiritilayotgan normativ-huquqiy hujjatlar loyihalari va boshqa hujjatlar, shuningdek, Davaktiv agentligi tomonidan qabul qilinayotgan qarorlarning sifati, pirovard natijalari va amalga oshirilishi oqibatlari; 4) oʻz faoliyati sohasini rivojlantirish boʻyicha dasturlar, tadbirlar rejalari, “yoʻl xaritalari” va boshqa dasturiy hujjatlarning samarali amalga oshirilishi; 5) fuqarolar va tadbirkorlik subyektlarining huquqlariga rioya etilishini va qonuniy manfaatlari himoya qilinishini taʼminlash uchun javobgardir. 2-§ Davaktiv agentligi markaziy apparatining huquqlari va javobgarligi [ OKOZ: 1. 01.00.00.00 Konstitutsiyaviy tuzum / 01.14.00.00 Davlat organlarining huquq ijodkorligi faoliyati / 01.14.03.00 Normativ-huquqiy hujjatlar loyihalarini tayyorlash va koʻrib chiqish tartibi; 2. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.05.00 Davlat tasarrufidan chiqarish va xususiylashtirish (shuningdek, 08.01.06.00ga qarang) / 03.08.05.02 Ayrim tarmoq va obyektlarni davlat tasarrufidan chiqarish; 3. 07.00.00.00 Moliya va kredit toʻgʻrisidagi qonunchilik. Bank faoliyati / 07.24.00.00 Qimmatli qogʻozlar. Qimmatli qogʻozlar bozori / 07.24.01.00 Qimmatli qogʻozlar turlari / 07.24.01.02 Aksiyalar va obligatsiyalar] 18. Davaktiv agentligi markaziy apparati oʻziga yuklangan vazifa va funksiyalarni bajarish uchun quyidagi huquqlarga ega: 1) Davaktiv agentligining hududiy boshqarmalari va idoraviy mansub tuzilmalaridan Davaktiv agentligining markaziy apparatida koʻrib chiqiladigan, tahlil qilish va ishlash uchun zarur boʻlgan materiallar hamda maʼlumotlarni, shuningdek, normativ-huquqiy hujjatlar loyihalarini va boshqa hujjatlarni soʻrash va olish; 2) Davaktiv agentligida koʻrib chiqiladigan masalalarni ishlash, axborot va tahliliy materiallarni, shuningdek, normativ-huquqiy hujjatlar va boshqa hujjatlar loyihalarini tayyorlash uchun zarur boʻlganda, Davaktiv agentligining hududiy boshqarmalari va idoraviy mansub tuzilmalari rahbarlari hamda vakillarini jalb qilish, ushbu maqsadlar uchun ekspert va ishchi guruhlarni tashkil etish; 3) Davaktiv agentligining hududiy boshqarmalari va idoraviy mansub tuzilmalaridan ular kiritgan normativ-huquqiy hujjatlar va boshqa hujjatlar loyihalarini qayta ishlab chiqishni talab qilish, zarur boʻlganda, ularni qayta koʻrib chiqish uchun qaytarish; 4) Davaktiv agentligining hududiy boshqarmalari va idoraviy mansub tuzilmalari rahbarlari hamda vakillari ishtirokida yigʻilishlar oʻtkazish; 5) tezkor hal etilishi lozim boʻlgan va Davaktiv agentligiga yuklangan vazifa va funksiyalarni bajarish bilan bogʻliq masalalar boʻyicha Davaktiv agentligining hududiy boshqarmalari va idoraviy mansub tuzilmalari rahbarlariga belgilangan tartibda topshiriqlar berish; 6) Davaktiv agentligining hududiy boshqarmalari va idoraviy mansub tuzilmalarining qabul qilingan qonunchilik hujjatlari va boshqa normativ-huquqiy hujjatlar, Oʻzbekiston Respublikasi Prezidenti va Vazirlar Mahkamasining topshiriqlari, shuningdek, Davaktiv agentligi va uning rahbariyatining hujjatlari va topshiriqlari bajarilishiga oid faoliyatini oʻrganish va belgilangan tartibda tekshirish; 7) Davaktiv agentligiga yuklangan vazifalarni amalga oshirish uchun ilmiy-tadqiqot, loyihalash, konstruktorlik tashkilotlari, oliy taʼlim muassasalari hamda boshqa yuridik va jismoniy shaxslarni qonunchilik hujjatlarida belgilangan tartibda jalb etish; 8) Davaktiv agentligi Hayʼati qarori bilan Davaktiv agentligiga berilgan davlat aksiya paketlari (ulushlari) boʻyicha aksiyador (ishtirokchi) huquqini amalga oshirish uchun ularni hududiy boshqarmalarga qoʻshimcha normativ-huquqiy hujjatlar qabul qilmasdan berish yoki hududiy boshqarmalardan shu tartibda Davaktiv agentligiga olish; 9) Davlat aktivlarini boshqarish, transformatsiya va xususiylashtirish jamgʻarmasi mablagʻlarini belgilangan tartibda shakllantirish va ulardan foydalanish; 10) qonunchilik hujjatlarida belgilangan tartibda Davaktiv agentligi tomonidan tartibga solinadigan sohadagi masalalar mavzusida noshirlik faoliyatini amalga oshirish; LexUZ sharhi Qarang: Oʻzbekiston Respublikasining “Noshirlik faoliyati toʻgʻrisida”gi Qonuni . 11) hududiy boshqarmalar va idoraviy mansub tuzilmalar tomonidan qabul qilingan qarorlarni bekor qilish, toʻxtatib turish (toʻliq yoki qisman) yoki ularni qonunchilik hujjatlariga muvofiqlashtirish toʻgʻrisida qaror qabul qilish; 12) mustaqil tarkibiy boʻlinma rahbari tomonidan Davaktiv agentligi direktorining buyrugʻi asosida belgilab berilgan masalalar yuzasidan chiqish xatlariga imzo quyish; 13) davlat tashkilotlari, shuningdek, davlat mulkidan foydalanib kelayotgan tashkilotlarga hisob obyektlari toʻgʻrisidagi maʼlumotlarni axborot tizimiga kiritish boʻyicha taqdimnomalar yuborish. Davaktiv agentligi markaziy apparati qonunchilik hujjatlariga muvofiq boshqa huquqlarga ham ega boʻlishi mumkin. [ OKOZ: 1. 09.00.00.00 Tadbirkorlik va xoʻjalik faoliyati / 09.01.00.00 Tadbirkorlik toʻgʻrisidagi qonunchilik / 09.01.09.00 Tadbirkorlarni davlat tomonidan qoʻllab-quvvatlash va huquqlarini himoya qilish] 19. Davaktiv agentligi markaziy apparati: 1) Davaktiv agentligining hududiy boshqarmalari va idoraviy mansub tuzilmalari bilan birgalikda Davaktiv agentligiga yuklangan vazifa va funksiyalarning sifatli va oʻz vaqtida bajarilishini taʼminlash; 2) Davaktiv agentligi markaziy apparati boʻlinmalarining Davaktiv agentligi faoliyatiga tegishli prognoz koʻrsatkichlarga erishishni taʼminlashga doir ishini tashkil etish; 3) Davaktiv agentligi tomonidan koʻrib chiqish uchun Vazirlar Mahkamasi va Oʻzbekiston Respublikasi Prezidenti Administratsiyasiga kiritiladigan normativ-huquqiy hujjatlar loyihalari va boshqa hujjatlarni, shuningdek, Davaktiv agentligi qabul qiladigan qarorlarni sifatli tayyorlash va ekspertizadan oʻtkazish; 4) Davaktiv agentligining hududiy boshqarmalari va idoraviy mansub tuzilmalari tomonidan dasturlar, chora-tadbirlar rejalari, “yoʻl xaritalari” va boshqa dasturiy hujjatlar amalga oshirilishini tashkil etish; 5) fuqarolar va tadbirkorlik subyektlarining huquqlariga rioya etilishini va qonuniy manfaatlari himoya qilinishini taʼminlash uchun javobgardir. 3-§ Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalarining huquqlari va javobgarligi [ OKOZ: 1. 01.00.00.00 Konstitutsiyaviy tuzum / 01.15.00.00 Mahalliy davlat hokimiyati organlari / 01.15.03.00 Mahalliy ijroiya organlari (Hokimliklar) (shuningdek, 02.04.00.00ga qarang)] 20. Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalari oʻzlariga yuklangan vazifa va funksiyalarni bajarish uchun quyidagi huquqlarga ega: 1) oʻz vakolatiga kiradigan masalalarni hal etish uchun zarur boʻlgan maʼlumotlarni respublika va mahalliy ijro etuvchi hokimiyat organlari hamda xoʻjalik birlashmalaridan belgilangan tartibda soʻrash va olish; LexUZ sharhi Qarang: Oʻzbekiston Respublikasining “Davlat hokimiyati va boshqaruvi organlari faoliyatining ochiqligi toʻgʻrisida”gi Qonuni . 2) Davaktiv agentligi vakolatlariga taalluqli sohadagi muhim muammolar hal etilishi boʻyicha takliflar tayyorlash va ularni koʻrib chiqish uchun idoralararo hududiy komissiyalar va kengashlar tashkil qilish; 3) oʻz vakolatlari doirasidagi masalalar yuzasidan mahalliy davlat hokimiyati organlariga koʻrib chiqish uchun takliflar kiritish; 4) davlat tashkilotlari, shuningdek, davlat mulkidan foydalanib kelayotgan tashkilotlarga hisob obyektlari toʻgʻrisidagi maʼlumotlarni axborot tizimiga kiritish boʻyicha taqdimnomalar yuborish. 21. Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalari: 1) Davaktiv agentligiga yuklangan vazifa va funksiyalarning oʻz vaqtida va sifatli bajarilishini taʼminlash; 2) oʻzining faoliyati bilan bogʻlik boʻlgan prognoz koʻrsatkichlarga erishilishini taʼminlash; 3) Davaktiv agentligiga kiritilayotgan hujjatlar loyihalari va takliflar, shuningdek, Davaktiv agentligining hududiy boshqarmalari tomonidan qabul qilinayotgan qarorlarning sifati, pirovard natijalari va amalga oshirilishi oqibatlari; 4) Qoraqalpogʻiston Respublikasi, viloyatlar va Toshkent shahrida davlat aktivlarini boshqarish sohasida yuzaga keladigan muammolarning hal etilishi boʻyicha tegishli dasturlar, chora-tadbirlar rejalari, “yoʻl xaritalari”ni samarali amalga oshirish; 5) fuqarolar va tadbirkorlik subyektlarining huquqlariga rioya etilishini va qonuniy manfaatlari himoya qilinishini taʼminlash uchun javobgardir. 5-bob. Davaktiv agentligi rahbarlarining asosiy funksional vazifalari [ OKOZ: 1. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.01.00 Davlat dasturlari, konsepsiyalar va boshqalar; 2. 05.00.00.00 Mehnat va aholining bandligi toʻgʻrisidagi qonunchilik / 05.02.00.00 Mehnat / 05.02.31.00 Xizmat safari; 3. 13.00.00.00 Taʼlim. Fan. Madaniyat / 13.01.00.00 Taʼlim / 13.01.08.00 Taʼlim turlari / 13.01.08.06 Kadrlarni qayta tayyorlash va ularning malakasini oshirish] 22. Quyidagilar Davaktiv agentligi birinchi rahbari — direktorning asosiy funksional vazifalari hisoblanadi: 1) Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlar talablariga rioya qilish; 2) Davaktiv agentligi faoliyatiga umumiy rahbarlik qilish, Oʻzbekiston Respublikasi Prezidentining tegishli hujjatlari, Vazirlar Mahkamasining qarorlari va boshqa qonunchilik hujjatlari bilan Davaktiv agentligiga yuklangan vazifa va funksiyalar bajarilishini tashkil etish; 3) Oʻzbekiston Respublikasi Prezidenti, Vazirlar Mahkamasining qarorlari bilan tasdiqlangan Davaktiv agentligi faoliyatini yanada takomillashtirish boʻyicha konsepsiyalar, kompleks dasturlar va tadbirlar ijrosini tanqidiy va chuqur tahlil qilish; 4) Davaktiv agentligi, uning hududiy boshqarmalari va idoraviy mansub tuzilmalari faoliyati bilan bogʻliq boʻlgan prognoz koʻrsatkichlarga erishishni soʻzsiz taʼminlash boʻyicha amaliy chora-tadbirlarni ishlab chiqish va qabul qilish; 5) Oʻzbekiston Respublikasi Prezidenti Administratsiyasi boʻlinmalari va Vazirlar Mahkamasining kotibiyatlari hamda Davaktiv agentligi faoliyati sohasiga kiradigan masalalar boʻyicha tegishli vazirlik va idoralar bilan hamkorlik qilish, Oʻzbekiston Respublikasi Vazirlar Mahkamasi yigʻilishlarida va uning Rayosatidagi masalalarni koʻrib chiqishda qatnashish; 6) Oʻzbekiston Respublikasi Prezidenti, Oʻzbekiston Respublikasining Bosh vaziri topshiriqlarini bajarish; 7) oʻz oʻrinbosarlari vakolatlarini belgilash, ular oʻrtasida vazifalarni taqsimlash, Davaktiv agentligining boshqa mansabdor shaxslari vakolatlarini belgilash, Davaktiv agentligi faoliyatining alohida uchastkalariga rahbarlik qilish uchun oʻz oʻrinbosarlari va boshqa mansabdor shaxslarning shaxsiy masʼuliyati darajasini belgilash; 8) Davaktiv agentligi faoliyati rejalashtirilishini tashkil etish, Davaktiv agentligining davriy ish rejalarini tasdiqlash, ularning bajarilishi yuzasidan nazoratni taʼminlash; 9) Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini tashkil etish va monitoringini yuritishning amaliy tizimini yaratish, Davaktiv agentligi faoliyatida ijro intizomini mustahkamlash boʻyicha kompleks amaliy chora-tadbirlarni bajarish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga va Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun idoraviy mansub tuzilma va hududiy boshqarmalar rahbarlarining shaxsiy masʼuliyatini oshirish choralarini koʻrish; 10) Davaktiv agentligi xodimlarini tizimli qayta tayyorlashni va ularning malakasini oshirishni tashkil etish; 11) Davaktiv agentligi tizimida kadrlarni belgilangan tartibda tanlash va joy-joyiga qoʻyish, ularning mutaxassisliklariga (iqtisod, moliya, yurisprudensiya, psixologiya, tashqi aloqalar, filologiya va boshqalar) talablar belgilash, samarali faoliyati uchun zarur shart-sharoitlar yaratish, Davaktiv agentligining kadrlar zaxirasini shakllantirish; 12) Oʻzbekiston Respublikasi Prezidenti, Oʻzbekiston Respublikasi Prezidenti Administratsiyasi nomenklaturasiga kiradigan boʻsh lavozimlarga taklif etilgan kadrlarning, shuningdek, Davaktiv agentligiga ishga qabul qilinayotgan boshqa kadrlarning professionalligi va oʻz ishini bilishi, yuksak darajadagi ishchanlik va maʼnaviy-axloqiy fazilatlarga ega boʻlishini taʼminlashga qaratilgan chora-tadbirlarni amalga oshirish; 13) Oʻzbekiston Respublikasi Prezidenti, Vazirlar Mahkamasi topshiriqlariga va oʻz tashabbusiga koʻra normativ-huquqiy hujjatlar loyihalari sifatli ishlab chiqilishini, ular “ Normativ-huquqiy hujjatlar toʻgʻrisida ”gi, “ Qonunlar loyihalarini tayyorlash va ularni Oʻzbekiston Respublikasi Oliy Majlisi Qonunchilik palatasiga kiritish tartibi toʻgʻrisida ”gi Oʻzbekiston Respublikasi qonunlari, Oʻzbekiston Respublikasi Prezidenti Administratsiyasining Reglamenti va Vazirlar Mahkamasining Reglamenti talablariga muvofiq ravishda oʻz vaqtida kiritilishini tashkil etish, ularning Vazirlar Mahkamasida puxta ishlanishida, Vazirlar Mahkamasi rahbariyati huzurida himoya qilinishi va Oʻzbekiston Respublikasi Prezidenti Administratsiyasida koʻrib chiqilishida ishtirok etish; 14) “ Normativ-huquqiy hujjatlar toʻgʻrisida ”gi, “ Qonunlar loyihalarini tayyorlash va ularni Oʻzbekiston Respublikasi Oliy Majlisi Qonunchilik palatasiga kiritish tartibi toʻgʻrisida ”gi Oʻzbekiston Respublikasi qonunlariga va Vazirlar Mahkamasining 2016-yil 17-oktabrdagi 345-son qarori bilan tasdiqlangan Davlat va xoʻjalik boshqaruvi organlari, mahalliy ijro etuvchi hokimiyat organlarining qonun loyihalariga doir faoliyatining namunaviy reglamentiga muvofiq Davaktiv agentligining qonun loyihalarini tayyorlash faoliyatini tashkil etish; 15) Davaktiv agentligi vakolatiga kiradigan masalalar boʻyicha koʻrsatmalar chiqarish, buyruqlar va normativ-huquqiy hujjatlarni qabul qilish, zarur boʻlganda boshqa vazirlik va idoralar bilan birgalikda tegishli qarorlar qabul qilish; 16) Davaktiv agentligiga taqdim etilgan takliflar va normativ-huquqiy hujjat loyihalarining toʻliq va har tomonlama koʻrib chiqilishini taʼminlash, ularni puxta huquqiy, moliyaviy, iqtisodiy va boshqa turdagi ekspertizadan oʻtkazish, shuningdek, Oʻzbekiston Respublikasi Prezidenti Administratsiyasining Reglamenti va Vazirlar Mahkamasining Reglamentida belgilangan muddatlarda kelishish (viza qoʻyish); 17) Davaktiv agentligi rahbarlari va xodimlari xizmat safarlarini Oʻzbekiston Respublikasi Prezidentining “ Mansabdor shaxslarning xorijiy mamlakatlarga chiqish tartibini takomillashtirish choralari toʻgʻrisida ” 2014-yil 5-martdagi PQ-2142-son va “Xorijiy xizmat safarlarida boʻlish samaradorligi va xorijiy delegatsiyalarning Oʻzbekiston Respublikasiga tashriflarini tashkil etish uchun mansabdor shaxslarning shaxsiy masʼuliyatini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga muvofiq tashkil etish, xizmat safarlarining asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; 18) oʻz oʻrinbosarlari hamda hududiy boshqarma va idoraviy mansub tuzilmalar rahbarlari faoliyati samaradorligini va natijadorligini muntazam tanqidiy tahlil qilish, Davaktiv agentligi hayʼati majlislarida ularning shaxsiy hisobotlarini eshitish, ularning yakunlari boʻyicha zarur choralar koʻrish; 19) Davaktiv agentligining hududiy boshqarma va idoraviy mansub tuzilmalarining rahbarlari faoliyatini muvofiqlashtirish va nazorat qilish; 20) Davaktiv agentligi xodimlarini ragʻbatlantirish va intizomiy javobgarlikka tortish masalalarini hal etish, shu jumladan, ularning egallab turgan lavozimda qolishi maqsadga muvofiqligi masalasini koʻrib chiqish boʻyicha takliflarni kiritish, ularning shaxsiy masʼuliyatini oshirish boʻyicha tizimli chora-tadbirlar koʻrish; 21) Davaktiv agentligi xodimlari tomonidan Vazirlar Mahkamasining 2022-yil 14-oktabrdagi 595-son qarori bilan tasdiqlangan Davlat fuqarolik xizmatchilari odob-axloqining namunaviy qoidalari asosida tasdiqlangan Davaktiv agentligi xodimlarining odob-axloq qoidalari talablariga rioya etilishini taʼminlashni nazorat qilish; 22) Oʻzbekiston Respublikasining “Korrupsiyaga qarshi kurashish toʻgʻrisida”gi Qonuni va korrupsiyaga qarshi kurashishga doir boshqa qonunchilik hujjatlariga rioya etish, faoliyatda korrupsiyaviy xavf-xatarlarni va manfaatlar toʻqnashuvini oʻz vaqtida aniqlash hamda ularga chek qoʻyish, korrupsiyaga oid huquqbuzarliklarning oldini olish choralarini koʻrish hamda tizimda korrupsiyaning oldini olish va unga qarshi murosasiz kurashishga doir ishlarga rahbarlik qilish va muvofiqlashtirish; 23) Davaktiv agentligi, uning hududiy boshqarma va idoraviy mansub tuzilmalari ish faoliyatining zamonaviy shakllarini joriy etishni taʼminlash; 24) jismoniy va yuridik shaxslarning murojaatlarini koʻrib chiqish boʻyicha ishlarni “ Jismoniy va yuridik shaxslarning murojaatlari toʻgʻrisida ”gi Oʻzbekiston Respublikasi Qonuni, Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq samarali tashkil etish, jamoatchilik bilan bevosita va ochiq muloqot oʻrnatish, shaxsiy qabullar oʻtkazish, shu jumladan, jismoniy va yuridik shaxslarning vakillarini joylarga borib qabul qilishni tashkil etish; 25) Oʻzbekiston Respublikasi Prezidentining Xalq qabulxonalari bilan samarali hamkorlik qilishni tashkil etish, Davaktiv agentligi rahbarlari va xodimlari ularning faoliyatida faol ishtirok etishini, jismoniy va yuridik shaxslarning Oʻzbekiston Respublikasi Prezidentining Virtual qabulxonasidan kelib tushgan murojaatlari oʻz vaqtida va toʻlaqonli koʻrib chiqilishini taʼminlash; Oldingi tahrirga qarang. 26) davlat sirlari bilan ishlashda qonunchilik hujjatlari talablariga rioya qilish; (22-bandning 26-kichik bandi Oʻzbekiston Respublikasi Vazirlar Mahkamasining 2025-yil 7-avgustdagi 504-sonli qarori tahririda — Qonunchilik maʼlumotlari milliy bazasi, 08.08.2025-y., 09/25/504/0707-son) 27) davlat organlari va boshqa tashkilotlarda, Oʻzbekiston Respublikasi sudlarida, shuningdek, davlat organlari, xalqaro tashkilotlar va xorijiy mamlakat vakillari ishtirokida oʻtkaziladigan rasmiy tadbirlarda Davaktiv agentligi nomidan ishtirok etish; 28) Davaktiv agentligi Hayʼat majlislarida raislik qilish; 29) zarurat boʻlganda, boshqaruv xodimlarining belgilangan umumiy soni doirasida Davaktiv agentligi markaziy apparati, hududiy boshqarmalari va idoraviy mansub tuzilmalarining tasdiqlangan tuzilmasiga oʻzgartirishlar kiritish; 30) ajratilgan mablagʻlar doirasida hamda belgilangan vazifalardan kelib chiqqan holda Davaktiv agentligi markaziy apparati va hududiy boshqarmalarining tuzilmasi va shtat birliklarini tasdiqlash; 31) mahalliy va xorijiy malakali mutaxassislarni maslahatchilar sifatida, ularga istisno tariqasida, Jamgʻarma mablagʻlari hisobidan ish haqi va boshqa toʻlovlarni belgilagan holda jalb qilish; 32) Jamgʻarma mablagʻlari hisobidan Davaktiv agentligi xodimlariga asosiy egallab turgan lavozimlari boʻyicha lavozim maoshlariga (tarif stavkalariga), qonunchilik hujjatlarida nazarda tutilgan boshqa toʻlovlardan qatʼi nazar, ustama va boshqa ragʻbatlantiruvchi toʻlovlarni belgilash; 33) Davaktiv agentligi yuklangan vazifalarni bajarish uchun shartnoma asosida jalb etiladigan malakali xorijiy mutaxassislar mehnatiga haq toʻlash shartlarini xalqaro amaliyot va bozor sharoitlaridan kelib chiqqan holda belgilash; 34) Davaktiv agentligi markaziy apparatining tarkibiy boʻlinmalari toʻgʻrisida nizomlarni, shuningdek, Davaktiv agentligining hududiy boshqarmalari va idoraviy mansub tuzilmalari nizomlarini hamda ustavlarini belgilangan tartibda tasdiqlash; 35) Davaktiv agentligi markaziy apparati xodimlari, hududiy boshqarmalari va idoraviy mansub tuzilmalari rahbarlari bilan qonunchilikda belgilangan tartibda mehnat shartnomalarini tuzish va bekor qilish; LexUZ sharhi Qarang : Oʻzbekiston Respublikasi Mehnat kodeksining 12-bobi . 36) Davaktiv agentligi markaziy apparati, hududiy boshqarmalari va tarkibiy boʻlinmalari xodimlari bajarishi shart boʻlgan buyruqlar qabul qilish hamda koʻrsatmalar berish; 37) Davaktiv agentligi tizimidagi xodimlarni va mutaxassislarni ularning koʻp yillik va samarali faoliyati, alohida xizmatlari uchun Oʻzbekiston Respublikasi davlat mukofotlari bilan taqdirlash uchun belgilangan tartibda takliflar kiritishni taʼminlash va tavsiyalar berish; 38) Davaktiv agentligi mulkini qonunchilik hujjatlarida belgilangan tartibda tasarruf etish; LexUZ sharhi Qarang: Oʻzbekiston Respublikasining “Oʻzbekiston Respublikasida mulkchilik toʻgʻrisida”gi Qonuni . 39) Davaktiv agentligi vakolatiga kiradigan masalalar yuzasidan Oʻzbekiston Respublikasining xalqaro shartnomalarini belgilangan tartibda imzolash. 23. Quyidagilar direktorning birinchi oʻrinbosari va oʻrinbosarining asosiy funksional vazifalari hisoblanadi: 1) Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlar talablariga rioya qilish; 2) Davaktiv agentligi rahbari vaqtincha boʻlmaganda, direktor buyrugʻi asosida uning vazifalarini bajarish; 3) Davaktiv agentligining oʻzi nazorat qiladigan idoraviy mansub tuzilmalari faoliyatini muvofiqlashtirish, nazorat qilish va ularga bevosita rahbarlik qilish, ularning xodimlari oʻrtasida vazifalarni taqsimlash; 4) Davaktiv agentligi faoliyatining oʻzi nazorat qiladigan yoʻnalishlari boʻyicha Oʻzbekiston Respublikasi Prezidenti va Vazirlar Mahkamasining qarorlari bilan tasdiqlangan Davaktiv agentligi faoliyatini yanada takomillashtirish boʻyicha konsepsiyalar, kompleks dasturlar va tadbirlar ijrosini tanqidiy va chuqur tahlil qilish; 5) oʻzi nazorat qiladigan idoraviy mansub tuzilmalar tomonidan prognoz koʻrsatkichlarga erishishni soʻzsiz taʼminlash chora-tadbirlarini koʻrish, tuzilmalar rahbarlarining hisobotlarini muntazam eshitish va ushbu koʻrsatkichlarga erishish uchun ularning shaxsiy javobgarligini oshirish; 6) oʻzi nazorat qiladigan idoraviy mansub tuzilmalarning rejalarini tasdiqlash, ularning bajarilishining nazoratini taʼminlash; 7) Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini tashkil etish va monitoringini yuritishning amaliy tizimini yaratish, Davaktiv agentligi faoliyatida ijro intizomini mustahkamlash boʻyicha kompleks amaliy chora-tadbirlarni bajarish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga va Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun idoraviy mansub tuzilma va hududiy boshqarmalar rahbarlarining shaxsiy masʼuliyatini oshirish choralarini koʻrish; 8) Davaktiv agentligi hayʼati qarorlari, direktorning buyruqlari va topshiriqlari oʻz vaqtida va sifatli bajarilishini taʼminlash; 9) oʻzi nazorat qiladigan idoraviy mansub tuzilmalarda kadrlarni belgilangan tartibda tanlash va joy-joyiga qoʻyish boʻyicha direktorga takliflar taqdim etish, ularning professionalligi, oʻz ishini bilishi, yuksak darajadagi ishchanlik va maʼnaviy-axloqiy fazilatlarga ega boʻlishini taʼminlash, ularning kasbiy malakasini oshirish choralarini koʻrish, mutasaddilik qilinadigan tarkibiy tuzilmalarda kadrlar zaxirasini shakllantirish choralarini koʻrish; 10) oʻzi nazorat qiladigan tarkibiy boʻlinmalar tomonidan normativ-huquqiy hujjat loyihalarining toʻliq va sifatli ishlab chiqilishini tashkil etish, Davaktiv agentligi tarkibiy boʻlinmalarida tayyorlangan hujjatlar loyihalarini Davaktiv agentligi direktori tomonidan koʻrib chiqilishi va imzolanishi (viza qoʻyilishi) uchun koʻrib chiqish va viza qoʻyish, ularni Oʻzbekiston Respublikasi Prezidenti Administratsiyasining Reglamenti va Vazirlar Mahkamasining Reglamenti talablariga qatʼiy muvofiq ravishda oʻz vaqtida Vazirlar Mahkamasiga kiritilishini taʼminlash, shuningdek, normativ-huquqiy hujjatlar loyihalarining Vazirlar Mahkamasida koʻrib chiqilishida Davaktiv agentligi direktorining topshirigʻiga asosan ishtirok etish; 11) Davaktiv agentligi taqdim etilgan takliflar va normativ-huquqiy hujjatlar loyihalari toʻliq va oʻz vaqtida koʻrib chiqilishini taʼminlash, ularni puxta huquqiy, moliyaviy, iqtisodiy va boshqa ekspertizadan oʻtkazish; 12) xizmat safarlarini Oʻzbekiston Respublikasi Prezidentining “ Mansabdor shaxslarning xorijiy mamlakatlarga chiqish tartibini takomillashtirish choralari toʻgʻrisida ” 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga tashrifini tashkil etish uchun mansabdor shaxslarning shaxsiy javobgarligini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga muvofiq amalga oshirish, xizmat safarlarining asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; 13) oʻzi nazorat qiladigan tarkibiy tuzilmalar rahbarlari faoliyati samaradorligi va natijadorligini muntazam tanqidiy tahlil qilish, Davaktiv agentligi hayʼati majlislarida ularning shaxsiy hisobotlarini eshitish, ularning yakunlari boʻyicha zarur choralar koʻrish; 14) sohaga oid masalalar boʻyicha Davaktiv agentligi faoliyatini takomillashtirishga doir amaliy choralar koʻrish, qonunchilik hujjatlarini takomillashtirish boʻyicha takliflarni ishlab chiqish va ularni Davaktiv agentligi direktoriga kiritish; 15) oʻzi nazorat qiladigan tarkibiy tuzilmalar rahbarlari va xodimlarini ragʻbatlantirish va intizomiy javobgarlikka tortish, shu jumladan, ularning egallab turgan lavozimda qolishi maqsadga muvofiqligi masalasini koʻrib chiqish boʻyicha Davaktiv agentligi direktoriga taklif kiritish, funksional vazifalar va yuklangan vazifalar bajarilishi uchun ularning shaxsiy masʼuliyatini oshirish boʻyicha tizimli choralar koʻrish; 16) Oʻzbekiston Respublikasining “Korrupsiyaga qarshi kurashish toʻgʻrisida”gi Qonuni talablariga muvofiq tarkibiy tuzilmalarda korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonunchilik hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; 17) Vazirlar Mahkamasining 2022-yil 14-oktabrdagi 595-son qarori bilan tasdiqlangan Davlat fuqarolik xizmatchilari odob-axloqining namunaviy qoidalari asosida tasdiqlangan Davaktiv agentligi xodimlarining odob-axloq qoidalari talablariga rioya etish, oʻzi nazorat qiladigan tarkibiy boʻlinmalar rahbarlari va xodimlari tomonidan ushbu qoidalarga rioya etilishini taʼminlash; 18) davlat xizmatlari samaradorligini, ulardan erkin foydalanishni va koʻrsatilish sifatini oshirish hamda “Elektron hukumat toʻgʻrisida”gi Oʻzbekiston Respublikasi Qonunini amalga oshirish doirasida zamonaviy axborot-kommunikatsiya texnologiyalaridan foydalanish; 19) jismoniy va yuridik shaxslarning murojaatlarini koʻrib chiqish boʻyicha ishlarni “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni , Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq samarali tashkil etish, jamoatchilik bilan bevosita va ochiq muloqot oʻrnatish, shaxsiy qabullar oʻtkazish, shu jumladan, jismoniy va yuridik shaxslarning vakillarini joylarga borib qabul qilishni tashkil etish; 20) Oʻzbekiston Respublikasi Prezidentining Xalq qabulxonalari bilan samarali hamkorlikni, ularning faoliyatida Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq faol ishtirok etish, jismoniy va yuridik shaxslarning Oʻzbekiston Respublikasi Prezidenti Virtual qabulxonasidan kelib tushgan barcha murojaatlari oʻz vaqtida va toʻliq koʻrib chiqilishini taʼminlash; Oldingi tahrirga qarang. 21) davlat sirlari bilan ishlashda qonunchilik hujjatlari talablariga rioya qilish. (23-bandning 21-kichik bandi Oʻzbekiston Respublikasi Vazirlar Mahkamasining 2025-yil 7-avgustdagi 504-sonli qarori tahririda — Qonunchilik maʼlumotlari milliy bazasi, 08.08.2025-y., 09/25/504/0707-son) 24. Quyidagilar Davaktiv agentligi markaziy apparati tarkibiy tuzilmalari rahbarlarining asosiy funksional vazifalari hisoblanadi: 1) Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlar talablariga rioya qilish; 2) tegishli tuzilma faoliyatiga bevosita rahbarlik qilish, ushbu tuzilmaga yuklangan vazifa va funksiyalarning bajarilishini tashkil etish; 3) Davaktiv agentligining hududiy va tarkibiy tuzilmalari faoliyatini oʻz vakolatlari doirasida muvofiqlashtirish; 4) prognoz koʻrsatkichlarning bajarilishini qilish hamda Davaktiv agentligining hududiy va tarkibiy tuzilmalari ushbu koʻrsatkichlarga soʻzsiz erishilishini taʼminlashga qaratilgan zarur choralar koʻrish boʻyicha takliflarni Davaktiv agentligi direktorining nazorat qiluvchi oʻrinbosarlariga kiritish; 5) Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini tashkil etish va monitoringini yuritishning amaliy tizimini yaratish, Davaktiv agentligi faoliyatida ijro intizomini mustahkamlash boʻyicha kompleks amaliy chora-tadbirlarni bajarish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga va Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun idoraviy mansub tuzilma va hududiy boshqarmalar rahbarlarining shaxsiy masʼuliyatini oshirish choralarini koʻrish; 6) Davaktiv agentligi hayʼati qarorlari, direktor va uning oʻrinbosarlari buyruqlari hamda topshiriqlari oʻz vaqtida va sifatli bajarilishini taʼminlash; 7) tarkibiy tuzilmalarning har choraklik ish rejalari ishlab chiqilishini taʼminlash, ularni tasdiqlash uchun kiritish, ularda koʻrsatilgan vazifalar va tadbirlar oʻz vaqtida va sifatli bajarilishini taʼminlash; 8) tarkibiy tuzilmalarga yuklangan vazifalar bajarilishini nazorat qilish va muvofiqlashtirish, Davaktiv agentligi hududiy va tarkibiy tuzilmalari faoliyatiga amaliy va uslubiy yordam koʻrsatish; 9) tarkibiy tuzilmalar faoliyati sohalariga oid qonunchilik hujjatlari va huquqni qoʻllash amaliyotini takomillashtirish boʻyicha takliflarni ishlab chiqish va koʻrib chiqish uchun Davaktiv agentligi rahbariyatiga kiritish; 10) tarkibiy tuzilmalarda kadrlarni belgilangan tartibda tanlash va joy-joyiga qoʻyishda direktor oʻrinbosarlariga takliflar taqdim etish, professionalligi, oʻz ishini bilishi, amaliy tajribaga, yuksak ishchanlik va maʼnaviy-axloqiy fazilatlarga ega ekanligi kafolatini taʼminlash, ularning kasbiy malakasini oshirish choralarini koʻrish, tarkibiy tuzilmalarda kadrlar zaxirasini shakllantirish; 11) tarkibiy tuzilmalar tomonidan normativ-huquqiy hujjatlar loyihalarining sifatli ishlab chiqilishini tashkil etish, tarkibiy tuzilmalarda tayyorlangan hujjatlar loyihalarini direktor tomonidan koʻrib chiqilishi va imzolanishi (viza qoʻyilishi) uchun koʻrib chiqish va viza qoʻyish, ularni Oʻzbekiston Respublikasi Prezidenti Administratsiyasining Reglamenti va Vazirlar Mahkamasining Reglamenti talablariga qatʼiy muvofiq ravishda oʻz vaqtida Oʻzbekiston Respublikasi Vazirlar Mahkamasiga kiritilishini taʼminlash, normativ-huquqiy hujjatlar loyihalarining Vazirlar Mahkamasida koʻrib chiqilishida Davaktiv agentligi rahbariyati topshirigʻiga asosan ishtirok etish; 12) tarkibiy tuzilmaga taqdim etilgan takliflar va normativ-huquqiy hujjatlar loyihalarini toʻliq va har tomonlama koʻrib chiqish, ularni puxta huquqiy, moliyaviy, iqtisodiy va boshqa ekspertizadan oʻtkazish; 13) xizmat safarlarini Oʻzbekiston Respublikasi Prezidentining “ Mansabdor shaxslarning xorijiy mamlakatlarga chiqish tartibini takomillashtirish chora-tadbirlari toʻgʻrisida ” 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga tashrifini tashkil etish uchun mansabdor shaxslarning shaxsiy javobgarligini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga muvofiq amalga oshirish, xizmat safarlari asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; 14) tarkibiy tuzilmalar xodimlari faoliyati samaradorligi va natijadorligini muntazam ravishda tanqidiy tahlil qilish, yigʻilishlarda ularning shaxsiy hisobotlarini eshitish, ularning yakunlari boʻyicha zarur choralarni koʻrish; 15) Davaktiv agentligi xodimlarining odob-axloq qoidalari talablariga rioya etish, tarkibiy tuzilma xodimlari tomonidan ushbu qoidalarga rioya etilishini taʼminlash; 16) Oʻzbekiston Respublikasining “Korrupsiyaga qarshi kurashish toʻgʻrisida”gi Qonuni talablariga muvofiq tarkibiy tuzilmalarda korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonunchilik hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; 17) jismoniy va yuridik shaxslarning murojaatlarini koʻrib chiqish boʻyicha ishlarni “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni , Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq samarali tashkil etish, jamoatchilik bilan bevosita va ochiq muloqot oʻrnatish, shaxsiy qabullar oʻtkazish, shu jumladan, jismoniy va yuridik shaxslarning vakillarini joylarga borib qabul qilishni tashkil etish; 18) Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq faol ishtirok etish, jismoniy va yuridik shaxslarning Oʻzbekiston Respublikasi Prezidentining Virtual qabulxonasidan tushgan murojaatlarini oʻz vaqtida va toʻlaqonli koʻrib chiqish; Oldingi tahrirga qarang. 19) davlat sirlari bilan ishlashda qonunchilik hujjatlari talablariga rioya qilish. (24-bandning 19-kichik bandi Oʻzbekiston Respublikasi Vazirlar Mahkamasining 2025-yil 7-avgustdagi 504-sonli qarori tahririda — Qonunchilik maʼlumotlari milliy bazasi, 08.08.2025-y., 09/25/504/0707-son) 25. Quyidagilar Davaktiv agentligining Qoraqalpogʻiston Respublikasi, viloyatlar va Toshkent shahridagi hududiy boshqarmalari rahbarlarining asosiy funksional majburiyatlari hisoblanadi: 1) Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlar talablariga rioya qilish; 2) Davaktiv agentligining hududiy boshqarmalari faoliyatiga umumiy rahbarlik qilish, Oʻzbekiston Respublikasi Prezidentining qarorlari, Vazirlar Mahkamasining qarorlari va Davaktiv agentligining hujjatlari bilan ushbu boshqarmalarga yuklangan vazifa va funksiyalar bajarilishini tashkil etish; 3) hududiy boshqarmalar faoliyati bilan bogʻliq prognoz koʻrsatkichlarga erishishni soʻzsiz taʼminlash boʻyicha amaliy chora-tadbirlarni ishlab chiqish va qabul qilish; 4) Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini tashkil etish va monitoringini yuritishning amaliy tizimini yaratish, Davaktiv agentligi faoliyatida ijro intizomini mustahkamlash boʻyicha kompleks amaliy chora-tadbirlarni bajarish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga va Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun idoraviy mansub tuzilma va hududiy boshqarmalar rahbarlarining shaxsiy masʼuliyatini oshirish choralarini koʻrish; 5) Davaktiv agentligi hayʼati qarorlari, direktor va uning oʻrinbosarlari buyruqlari hamda topshiriqlari oʻz vaqtida va sifatli bajarilishini taʼminlash; 6) Davaktiv agentligi faoliyati sohasiga kiradigan masalalar yuzasidan mahalliy davlat hokimiyati organlari va kompleks ijtimoiy-iqtisodiy rivojlantirish boʻyicha sektorlar bilan hamkorlik qilish; 7) oʻz oʻrinbosarlarining vakolatlarini belgilash, ular oʻrtasida vazifalarni taqsimlash, hududiy boshqarmalarning boshqa mansabdor shaxslari vakolatlarini belgilash, oʻz oʻrinbosarlari va boshqa mansabdor shaxslarning hududiy boshqarmalar faoliyatining alohida qismlariga rahbarlik qilish uchun ularning shaxsiy masʼuliyati darajalarini belgilash; 8) hududiy boshqarma faoliyatini rejalashtirishni tashkil etish, hududiy boshqarmaning har choraklik ish rejalarini tasdiqlash, ularning bajarilishi ustidan nazoratni taʼminlash; 9) hududiy boshqarmada kadrlarni belgilangan tartibda tanlash va joy-joyiga qoʻyish, ularning samarali faoliyat koʻrsatishi uchun zarur shart-sharoitlar yaratish, hududiy boshqarma kadrlar zaxirasini shakllantirish; 10) Davaktiv agentligi rahbari nomenklaturasiga kiradigan boʻsh lavozimlarga taklif etilgan kadrlarning, shuningdek, hududiy boshqarmaga ishga qabul qilinayotgan boshqa kadrlarning professionalligi, oʻz ishini bilishi, amaliy tajribaga, yuksak darajada ishchanlik va maʼnaviy-axloqiy fazilatlarga ega ekanligi kafolatini taʼminlash; 11) hududiy boshqarma xodimlarini ragʻbatlantirish va intizomiy javobgarlikka tortish masalalarini hal qilish, oʻz oʻrinbosarlarini ragʻbatlantirish va intizomiy javobgarlikka tortish toʻgʻrisida takliflar kiritish, shu jumladan, ular egallab turgan lavozimda qolishi maqsadga muvofiqligiga doir masalalarni koʻrib chiqish, ularning shaxsiy masʼuliyatini oshirish boʻyicha choralar koʻrish; 12) hududiy boshqarma xodimlari tomonidan Davaktiv agentligi xodimlarining Odob-axloq qoidalari talablariga rioya qilishini taʼminlash; 13) Oʻzbekiston Respublikasining “Korrupsiyaga qarshi kurashish toʻgʻrisida”gi Qonuni talablariga muvofiq hududiy boshqarmada korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonunchilik hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; 14) prognoz koʻrsatkichlarning bajarilishini qilish hamda Davaktiv agentligining hududiy va tarkibiy tuzilmalari ushbu koʻrsatkichlarga soʻzsiz erishilishini taʼminlashga qaratilgan zarur choralar koʻrish boʻyicha takliflarni Davaktiv agentligi direktorining nazorat qiluvchi oʻrinbosarlariga kiritish; 15) hududiy boshqarma xodimlari faoliyatining samaradorligi va natijadorligini tizimli ravishda tanqidiy tahlil qilish, yigʻilishlarda ularning shaxsiy hisobotlarini eshitish, ularning yakunlari boʻyicha zarur chora-tadbirlar koʻrish; 16) hududiy boshqarmalar faoliyatiga oid masalalar boʻyicha qonunchilik hujjatlarini takomillashtirish, shuningdek, davlat xizmatlari samaradorligi, sifati va ulardan erkin foydalanishni oshirish boʻyicha takliflarni ishlab chiqish hamda ularni koʻrib chiqish uchun Davaktiv agentligi rahbariyatiga kiritish; 17) jismoniy va yuridik shaxslarning murojaatlarini koʻrib chiqish, aholi bilan toʻgʻridan-toʻgʻri va ochiq muloqotni yoʻlga qoʻyish, muntazam ravishda shaxsiy, shu jumladan, sayyor qabullar oʻtkazish; 18) Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq faol ishtirok etish, jismoniy va yuridik shaxslarning Oʻzbekiston Respublikasi Prezidentining Virtual qabulxonasidan tushgan murojaatlarini oʻz vaqtida va toʻlaqonli koʻrib chiqish; 19) hududiy boshqarma xodimlari lavozim maoshiga mukofotlar, ustamalar toʻlash, ularga moddiy yordam berish, ularni mukofotlash, ragʻbatlantirish va ularga intizomiy chora qoʻllash toʻgʻrisida qaror qabul qilish, ularni davlat mukofotlari va idoraviy mukofotlar bilan taqdirlash toʻgʻrisida Davaktiv agentligiga takliflar kiritish; 20) davlat sirini yoki qonun bilan qoʻriqlanadigan boshqa sirni tashkil etuvchi maʼlumotlarning himoya qilinishini taʼminlash; 21) mahalliy davlat hokimiyati organlarida, sudlarda, boshqa organ va tashkilotlarda Davaktiv agentligining Qoraqalpogʻiston Respublikasi, viloyatlar va Toshkent shahar hududiy boshqarmalari manfaatlarini ifoda etish. 6-bob. Davaktiv agentligi rahbarlarining javobgarligi 26. Davaktiv agentligi direktori: Davaktiv agentligiga yuklangan vazifalar va funksiyalarning bajarilishi; ushbu Nizomning 17-bandida nazarda tutilgan javobgarlik sohalari boʻyicha; ushbu Nizomning 22-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 27. Direktorning birinchi oʻrinbosari va oʻrinbosari: Davaktiv agentligining oʻzi nazorat qiladigan tarkibiy tuzilmalarida Davaktiv agentligiga yuklangan vazifalar va funksiyalarning bajarilishi; ushbu Nizomning 17-bandida nazarda tutilgan Davaktiv agentligining mutasaddilik qilinadigan masalalarga doir javobgarlik sohalari boʻyicha; ushbu Nizomning 23-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 28. Markaziy apparat tarkibiy tuzilmalari rahbarlari: tegishli tarkibiy tuzilmalarga yuklangan vazifalar va funksiyalarning amalga oshirilishi; ushbu Nizomning 19-bandida nazarda tutilgan Davaktiv agentligi markaziy apparatining javobgarlik sohalari boʻyicha; ushbu Nizomning 24-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 29. Davaktiv agentligining Qoraqalpogʻiston Respublikasi, viloyatlar va Toshkent shahridagi hududiy boshqarmalari rahbarlari: hududiy boshqarmalarga yuklangan vazifalar va funksiyalarning bajarilishi; hududiy boshqarmalarning ushbu Nizomning 21-bandida nazarda tutilgan javobgarlik sohalari boʻyicha; ushbu Nizomning 25-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 7-bob. Davaktiv agentligi faoliyatini tashkil etish 1-§. Davaktiv agentligi rahbariyati 30. Davaktiv agentligiga Oʻzbekiston Respublikasi Bosh vazirining taqdimnomasiga asosan Oʻzbekiston Respublikasi Prezidenti tomonidan lavozimga tayinlanadigan va lavozimdan ozod etiladigan direktor rahbarlik qiladi. 31. Davaktiv agentligi direktorining birinchi oʻrinbosari va oʻrinbosarlari Oʻzbekiston Respublikasi Bosh vazirining taqdimnomasiga asosan Oʻzbekiston Respublikasi Prezidenti tomonidan lavozimga tayinlanadi va lavozimdan ozod etiladi. 32. Direktor, uning birinchi oʻrinbosari va oʻrinbosarlari maqomi, tibbiy va transport xizmat koʻrsatish shartlari boʻyicha tegishli ravishda vazir, vazirning birinchi oʻrinbosari va vazir oʻrinbosariga tenglashtiriladi. 33. Direktor boʻlmagan vaqtda, uning vakolatlari direktorning birinchi oʻrinbosari tomonidan, u boʻlmagan vaqtda esa direktor buyrugʻiga asosan boshqa oʻrinbosar tomonidan amalga oshiradi. 34. Davaktiv agentligining hududiy boshqarmalari rahbarlari lavozimga Davaktiv agentligining direktori tomonidan tegishlicha Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari bilan kelishilgan holda tayinlanadi. Davaktiv agentligining hududiy boshqarmalari rahbarlari lavozimdan direktor tomonidan ozod etiladi. Davaktiv agentligining tarkibiy tuzilmalari rahbarlari direktor tomonidan lavozimga tayinlanadi va lavozimdan ozod etiladi, qonunchilik hujjatlari bilan belgilangan hollar bundan mustasno. 35. Davaktiv agentligining hududiy va tarkibiy tuzilmalari toʻgʻrisidagi nizom direktor tomonidan tasdiqlanadi, agar Oʻzbekiston Respublikasi Prezidenti yoki Vazirlar Mahkamasi qarorlarida boshqacha qoida nazarda tutilmagan boʻlsa. 2-§. Davaktiv agentligi markaziy apparati tarkibiy tuzilmalarining oʻz hududiy boshqarmalari bilan oʻzaro hamkorlik tartibi 36. Davaktiv agentligi markaziy apparati tarkibiy tuzilmalarining oʻz hududiy boshqarmalari va idoraviy mansub tuzilmalari bilan oʻzaro hamkorligi markaziy apparat tarkibiy tuzilmalarining rahbarlari tomonidan taʼminlanadi. 37. Davaktiv agentligi markaziy apparatining tarkibiy tuzilmalari Davaktiv agentligining hududiy boshqarmalari bilan oʻz faoliyati yoʻnalishlari boʻyicha oʻzaro hamkorlik qilib: topshiriqlarni hududiy boshqarmalarga va idoraviy mansub tashkilotlarga yetkazadi hamda ularning bajarilishini nazorat qiladi; Davaktiv agentligining hududiy boshqarmalariga va idoraviy mansub tashkilotlariga tarkibiy tuzilmalarning bevosita faoliyati masalalari boʻyicha soʻrovlar yuboradi hamda ularning ijro etilishini nazorat qiladi; Davaktiv agentligining hududiy boshqarmalari va idoraviy mansub tashkilotlari faoliyati amaliyotini tekshiradi va oʻrganadi, umumlashtiradi, uni takomillashtirishga qaratilgan chora-tadbirlarni ishlab chiqadi va qabul qiladi; Davaktiv agentligining hududiy boshqarmalari va idoraviy mansub tashkilotlari faoliyatini tashkil etish va faoliyati natijalari toʻgʻrisida hisobot va axborot materiallari, statistika maʼlumotlari va boshqa maʼlumotlar oʻrganilishini tashkil etadi; Davaktiv agentligining hududiy boshqarmalari va idoraviy mansub tashkilotlari ish rejalarini tahlil qiladi, ularning faoliyatini rejalashtirishni takomillashtirishga doir choralar koʻradi; Davaktiv agentligining hududiy boshqarmalari va idoraviy mansub tashkilotlaridan tushgan takliflarni koʻrib chiqadi; normativ-huquqiy hujjatlar loyihalarini tayyorlashda Davaktiv agentligining hududiy boshqarmalari va idoraviy mansub tuzilmalari ishtirokini tashkil etadi, qonunchilik hujjatlarini takomillashtirish boʻyicha ulardan tushgan takliflarni koʻrib chiqadi. 38. Davaktiv agentligining hududiy boshqarmalari va idoraviy mansub tashkilotlari Davaktiv agentligi markaziy apparatining tarkibiy tuzilmalari bilan oʻzaro hamkorlik qiladi, shu jumladan: Davaktiv agentligi rahbariyati topshiriqlari ijrosi haqida xabar beradi; belgilangan faoliyat sohasida qonunchilik hujjatlari ijrosini taʼminlash boʻyicha faoliyat natijalari toʻgʻrisida markaziy apparatga axborot taqdim etadi; ularning faoliyatini tekshirish va oʻrganish natijasida ishda aniqlangan kamchiliklar va qoidabuzarliklarni bartaraf etish natijalari toʻgʻrisida xabar beradi; oʻz faoliyati natijalari toʻgʻrisidagi hisobotlarni belgilangan tartibda va muddatlarda Davaktiv agentligining markaziy apparatiga taqdim etadi; Davaktiv agentligi vakolatiga taalluqli sohalardagi muammolarni hal qilishga qaratilgan takliflarni Davaktiv agentligining markaziy apparatiga yuboradi; mahalliy davlat hokimiyati organlari, davlat organlarining hududiy tuzilmalari, kompleks ijtimoiy-iqtisodiy rivojlantirish boʻyicha sektorlar bilan oʻzaro hamkorlik natijalari toʻgʻrisida xabar beradi; vakolatli organlar tomonidan oʻtkazilgan oʻz faoliyatini tekshirish natijalari toʻgʻrisida maʼlumot beradi. 39. Davaktiv agentligi markaziy apparati tarkibiy tuzilmalari va uning hududiy boshqarmalarining oʻzaro hamkorlik jarayonida yuzaga keladigan kelishmovchiliklar direktorning topshirigʻiga binoan uning tegishli oʻrinbosari tomonidan koʻrib chiqiladi. Agar direktor oʻrinbosari tomonidan kelishmovchiliklarni tartibga solishning imkoniyati boʻlmasa, soʻnggi qaror bevosita direktor tomonidan qabul qilinadi. 3-§. Davaktiv agentligining boshqa davlat organlari va tashkilotlari, mahalliy davlat hokimiyati organlari va boshqa tashkilotlar bilan oʻzaro hamkorligi 40. Davaktiv agentligi oʻz vazifalari va funksiyalarini amalga oshirishda boshqa davlat organlari va tashkilotlari, mahalliy davlat hokimiyati organlari va boshqa tashkilotlar bilan oʻzaro hamkorlik qiladi. 41. Davaktiv agentligining hududiy boshqarmalari oʻz vakolati doirasida boshqa davlat organlarining hududiy boʻlinmalari, mahalliy davlat hokimiyati organlari va boshqa tashkilotlar bilan oʻzaro hamkorlik qiladi. Davaktiv agentligining hududiy boshqarmalari tegishli hududlarni ijtimoiy-iqtisodiy rivojlantirish boʻyicha “yoʻl xaritalari”ni ishlab chiqishda va amalga oshirishda kompleks ijtimoiy-iqtisodiy rivojlantirish boʻyicha sektorlar bilan oʻzaro yaqin hamkorlik qiladi. 42. Davaktiv agentligining faoliyatiga Oʻzbekiston Respublikasi Prezidenti Administratsiyasining tegishli boʻlinmalari hamda Oʻzbekiston Respublikasining Bosh vaziri mutasaddilik qiladi. 4-§. Davaktiv agentligining hayʼati, boshqa kengash, maslahat, ekspert organlari 43. Davaktiv agentligida direktor (hayʼat raisi), uning oʻrinbosarlari (lavozimiga koʻra), shuningdek, uning faoliyatining asosiy yoʻnalishlarini muvofiqlashtiruvchi tarkibiy tuzilmalar rahbarlaridan iborat tarkibda hayʼat tuziladi. Hayʼat tarkibining soni va shaxsiy tarkibi direktorning taqdimnomasiga binoan Vazirlar Mahkamasi tomonidan tasdiqlanadi. 44. Hayʼatga quyidagi vazifalar yuklanadi: Davaktiv agentligi faoliyatining ushbu Nizomda belgilangan asosiy yoʻnalishlarini ishlab chiqish va amalga oshirish; qonunchilik hujjatlarida, Oʻzbekiston Respublikasi Prezidenti hujjatlari va Oʻzbekiston Respublikasi Hukumati qarorlarida belgilangan vazifalar oʻz vaqtida va sifatli amalga oshirilishini taʼminlash uchun Davaktiv agentligi tizimi xodimlari va rahbarlarining shaxsiy javobgarligini oshirish choralarini koʻrgan holda, tarkibiy va hududiy tuzilmalar hamda idoraviy mansub tashkilotlar rahbarlari hisobotlarini muntazam ravishda eshitilishini tashkil etish; tizimli ravishda Davaktiv agentligi faoliyati sohasidagi hududiy va tarmoq dasturlari amalga oshirilishining natijadorligini har chorakda va muntazam koʻrib chiqish; Davaktiv agentligi faoliyati doirasidagi dolzarb masalalarni muhokama qilishni taʼminlagan holda, Hayʼatning kengaytirilgan, shu jumladan, joylarda sayyor majlislarini oʻtkazishni tashkil etish, shuningdek, yuzaga kelgan muammolarni bartaraf etish boʻyicha tegishli qarorlarni ishlab chiqish va qabul qilish; Davaktiv agentligi markaziy apparati va uning tizimiga kiradigan lavozimlar nomenklaturasini koʻrib chiqish va tasdiqlash; Davaktiv agentligi nomenklaturasiga kiradigan lavozimlarga kadrlarni belgilangan tartibda tanlash, joy-joyiga qoʻyish masalalarini koʻrib chiqish; Jamgʻarma mablagʻlari hisobidan xodimlarni uy-joy sotib olishlari uchun imtiyozli moliyalashtirish masalalarini koʻrib chiqish; Oʻzbekiston Respublikasi Prezidenti va Vazirlar Mahkamasining qarorlari va topshiriqlari bilan belgilangan vazifalar oʻz vaqtida va sifatli bajarilishini taʼminlash uchun Davaktiv agentligi rahbarlari va xodimlarining ijro intizomini mustahkamlash va shaxsiy javobgarligini oshirish. Hayʼat Davaktiv agentligi vakolatiga kiritilgan boshqa masalalarni ham koʻrib chiqishga haqlidir. 45. Hayʼat majlisiga respublika va mahalliy ijro etuvchi hokimiyat organlari, xoʻjalik birlashmalari va boshqa tashkilotlar rahbarlari ularning vakolatiga kiradigan masalalar yuzasidan taklif etilishi mumkin. 46. Hayʼat, agar uning majlisida hayʼat tarkibining yarmidan koʻpi qatnashsa, vakolatli hisoblanadi. Koʻrib chiqilayotgan masalalar yuzasidan qarorlar oddiy koʻpchilik ovoz bilan qabul qilinadi. 47. Hayʼat qarorlari direktorning buyruqlari bilan amalga oshiriladi. 48. Direktor va hayʼat aʼzolari oʻrtasida kelishmovchiliklar yuzaga kelgan taqdirda, direktor yuzaga kelgan kelishmovchiliklar haqida Vazirlar Mahkamasiga va Oʻzbekiston Respublikasi Prezidenti Administratsiyasiga axborot bergan holda mustaqil ravishda qaror qabul qiladi. Hayʼat aʼzolari ham Vazirlar Mahkamasiga va Oʻzbekiston Respublikasi Prezidenti Administratsiyasiga oʻz fikri haqida xabar qilishi mumkin. 49. Hayʼat faoliyati tartibi uning hayʼat tomonidan tasdiqlanadigan reglament bilan belgilanadi. 50. Davaktiv agentligida kengash, maslahat va ekspertlik organlari tuzilishi mumkin. 51. Davaktiv agentligi huzurida tuziladigan kengash, maslahat va ekspertlik organlari tarkibi va ular toʻgʻrisidagi nizomlar direktor tomonidan tasdiqlanadi, ularning tarkibi va nizomlari Oʻzbekiston Respublikasi Prezidenti hujjatlari va Vazirlar Mahkamasi qarorlari bilan tasdiqlanadigan hollar bundan mustasno. 8-bob. Davaktiv agentligi faoliyati samaradorligi va natijadorligini baholash mezonlari va ish indikatorlari 52. Davaktiv agentligi faoliyatining samaradorligi muntazam baholanadi. 53. Davaktiv agentligi faoliyati samaradorligi va natijadorligiga berilgan baho belgilangan tartibda tasdiqlanadigan Davaktiv agentligi faoliyati samaradorligi va natijadorligini baholash mezonlari va ish indikatorlariga asoslanadi. 54. Davaktiv agentligi faoliyati samaradorligi va natijadorligini baholash yakunlari boʻyicha: Davaktiv agentligi rahbarlari va xodimlarini ragʻbatlantirish (mukofotlash) yoki intizomiy javobgarlikka tortish; Davaktiv agentligi faoliyatida aniqlangan kamchiliklarni bartaraf etish va uning faoliyatini yanada takomillashtirish choralari koʻriladi. 55. Davaktiv agentligi faoliyati samaradorligi va natijadorligini baholash tartibi va uslubi qonunchilik hujjatlari bilan belgilanadi. 9-bob. Davaktiv agentligini moliyalashtirish va moddiy-texnik taʼminlash, uning xodimlari mehnatiga haq toʻlash va moddiy ragʻbatlantirish 56. Davaktiv agentligi va uning hududiy boshqarmalarini moddiy-texnik taʼminlash xarajatlarini moliyalashtirish, shuningdek, ularning xodimlari mehnatiga haq toʻlash va moddiy ragʻbatlantirish Oʻzbekiston Respublikasi Davlat budjeti, Davaktiv agentligining budjetdan tashqari jamgʻarmasi mablagʻlari va qonunchilik hujjatlarida taqiqlanmagan boshqa manbalar hisobidan amalga oshiriladi. 57. Davaktiv agentligi xodimlarining ish haqi lavozim maoshi, mukofotlar, qoʻshimcha haqlar, ustamalardan va qonunchilik hujjatlarida nazarda tutilgan boshqa toʻlovlardan iborat. Xizmat vazifasini sidqidildan va samarali bajarib kelayotgan Davaktiv agentligining xodimlariga direktor tomonidan Davaktiv agentligining budjetdan tashqari jamgʻarmasi mablagʻlari hisobidan lavozim maoshining ikki yuz foizi (lavozim maoshiga nisbatan ragʻbatlantirish koeffitsiyentlari hisobga olingan holda) miqdoridan koʻp boʻlmagan shaxsiy ustamalar belgilanishi mumkin. Bunda xodimlar lavozim maoshiga shaxsiy ustamalarning eng yuqori miqdori Davaktiv agentligi xodimlari sonining 30 foizidan oshmagan holda belgilanishi mumkin. Davaktiv agentligining budjetdan tashqari jamgʻarmasi mablagʻlari hisobidan Davaktiv agentligi xodimlariga asosiy egallab turgan lavozimlari boʻyicha lavozim maoshlariga (lavozim maoshiga nisbatan ragʻbatlantirish koeffitsiyentlari hisobga olingan koeffitsiyentlarda) qonunchilik hujjatlarida nazarda tutilgan boshqa toʻlovlardan qatʼi nazar, ustama va boshqa ragʻbatlantiruvchi toʻlovlar direktor tomonidan belgilanishi mumkin. 58. Davaktiv agentligi xodimlariga ish staji (uzoq muddat xizmati) uchun ustamalar toʻlash tartibi toʻgʻrisidagi nizomga muvofiq har oyda ish staji (uzoq muddat xizmati) uchun ustama toʻlanadi. 59. Davaktiv agentligi markaziy apparati va hududiy boshqarmalarining xodimlariga Davaktiv agentligining budjetdan tashqari jamgʻarmasi mablagʻlari hisobidan ish staji uchun faqat asosiy ish joyi boʻyicha har oyda va xodimning lavozim maoshiga belgilangan razryad tarif stavkasiga (lavozim maoshiga nisbatan ragʻbatlantirish koeffitsiyentlari hisobga olingan holda) nisbatan quyidagi foizlarda hisoblanadi: Ish staji boʻyicha guruh Ish staji uchun ustama miqdori 1 yildan 3 yilgacha 30 foiz 3 yildan 5 yilgacha 60 foiz 5 yildan 10 yilgacha 80 foiz 10 yildan 15 yilgacha 100 foiz 15 yildan 20 yilgacha 120 foiz 20 yil va undan yuqori 150 foiz Koʻp yil xizmat qilganlik uchun toʻlanadigan mukofot olish huquqini beruvchi ish staji Davaktiv agentligi direktori tomonidan kasaba uyushmasi organi yoki xodimlarning boshqa vakillik organi bilan kelishgan holda tasdiqlanadigan nizomga muvofiq hisoblab chiqiladi. 60. Davaktiv agentligi xodimlariga oldingi ish joyida unga berilgan martaba darajalari saqlab qolinadi. 61. Davaktiv agentligining budjetdan tashqari jamgʻarmasi mablagʻlari hisobidan xodimlarni moddiy ragʻbatlantirish xususiyatiga ega boʻlgan, shu jumladan, mazkur Nizomda nazarda tutilmagan qoʻshimcha haqlar va ustamalar Davaktiv agentligi direktori tomonidan tasdiqlangan Nizomga muvofiq toʻlanadi. 10-bob. Davaktiv agentligining hisobdorligi 62. Davaktiv agentligi Oʻzbekiston Respublikasi Prezidenti va Vazirlar Mahkamasiga har yili hisobot yilidan keyingi yilning 1-oktabridan kechiktirmay Davaktiv agentligi faoliyati, shu jumladan, xoʻjalik jamiyatlari faoliyatida strategik oʻzgarishlar natijalari toʻgʻrisida hisobot taqdim etadi. 63. Oʻzbekiston Respublikasi Prezidenti Administratsiyasining tegishli boʻlinmalari hamda Oʻzbekiston Respublikasi Bosh vaziri Davaktiv agentligi rahbarlariga yuklangan vazifalar samarali bajarilishi boʻyicha ularning faoliyati yuzasidan muntazam monitoring olib boradi, Davaktiv agentligi faoliyati samaradorligiga xolisona baho beradi. 64. Monitoring va baholash yakunlari boʻyicha Davaktiv agentligining alohida oʻrnak koʻrsatgan rahbarlari, mansabdor shaxslari va xodimlari ragʻbatlantiriladi yoxud yoʻl qoʻyilgan jiddiy kamchiliklar uchun egallab turgan lavozimidan ozod etishgacha boʻlgan javobgarlikka tortiladi. 11-bob. Yakunlovchi qoida 65. Davaktiv agentligi qonunchilik hujjatlarida belgilangan tartibda qayta tashkil etiladi va tugatiladi. LexUZ sharhi Qarang: Oʻzbekiston Respublikasi Fuqarolik kodeksining 49 , 55-moddasi . Vazirlar Mahkamasining 2024-yil 11-yanvardagi 23-son qaroriga 2-ILOVA Oʻzbekiston Respublikasi Davlat aktivlarini boshqarish agentligi huzuridagi Davlat mulki obyektlaridan samarali foydalanish markazi toʻgʻrisida NIZOM 1-bob. Umumiy qoidalar [ OKOZ: 1. 16.00.00.00 Xavfsizlik va huquq tartibot muhofazasi / 16.04.00.00 Jamiyat xavfsizligi / 16.04.04.00 Davlat mulki va xususiy mulkni muhofaza qilish. Noidoraviy qoʻriqlash. Idoraviy qoʻriqlash] 1. Ushbu Nizom Oʻzbekiston Respublikasi Davlat aktivlarini boshqarish agentligi (keyingi oʻrinlarda — Davaktiv agentligi) huzuridagi Davlat mulki obyektlaridan samarali foydalanish markazining (keyingi oʻrinlarda — Markaz) maqomi, asosiy vazifalari, funksiyalari, huquqlari va javobgarligi, faoliyatini tashkil etish tartibi, shuningdek, uning rahbarlarining funksional vazifalari, huquqlari va javobgarligini belgilaydi. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.06.00 Mulkiy yollash (ijara). Umumiy masalalar / 03.11.06.03 Binolar va inshootlar, korxonalar ijarasi; 2. 08.00.00.00 Uy-joy qonunchiligi. Kommunal xoʻjalik / 08.06.00.00 Noturar joylar. Maʼmuriy binolar / 08.06.02.00 Noturar joy fondi obyektlariga mulk huquqi va boshqa huquqlar. Balansdan balansga berish] 2. Markaz davlat mulki boʻlgan boʻsh turgan noturar bino va inshootlarni, foydalanilmayotgan ishlab chiqarish maydonlarini aniqlash hamda hisobini yuritish, ularni saqlash va ulardan samarali foydalanish, shu jumladan, ijaraga berishni tashkil etish, ijaraga berilgan davlat mulki obyektlarini va ular boʻyicha mablagʻlarning hisobini yuritish, davlat tashkilotlari, muassasalari va korxonalarida davlat mulki obyektlaridan samarali foydalanilishi va ularning saqlanishini belgilangan tartibda tekshirish, ortiqcha qismini, shuningdek, foydalanilmayotgan yoki maqsadsiz foydalanilayotgan davlat mulki obyektlarini olib qoʻyish boʻyicha vakolatli davlat muassasasi hisoblanadi va bevosita Davaktiv agentligiga boʻysunadi. Markaz Davaktiv agentligi huzuridagi sobiq Boʻsh turgan obyektlardan samarali foydalanishni tashkil etish markazining huquqiy vorisi hisoblanadi hamda uning barcha huquq va majburiyatlariga ega boʻladi. 3. Davaktiv agentligi Markaz faoliyatini muvofiqlashtiradi, nazorat qiladi va unga umumiy rahbarlikni amalga oshiradi, uning moddiy-texnik bazasini mustahkamlash choralarini koʻradi, xodimlarining malakasini oshirishni tashkil etadi. 4. Markaz oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining (keyingi oʻrinlarda — Vazirlar Mahkamasi) qarorlari va farmoyishlariga, Davaktiv agentligining hayʼati qarorlariga, buyruqlariga, ushbu Nizomga va boshqa qonunchilik hujjatlariga amal qiladi. 5. Markaz va uning hududiy boshqarmalarining oʻz vakolatlari doirasida qabul qilgan qarorlari respublika va mahalliy ijro etuvchi hokimiyat organlari, xoʻjalik birlashmalari, boshqa tashkilotlar va ularning mansabdor shaxslari tomonidan bajarilishi majburiy hisoblanadi. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.16.00 Bank hisobvaragʻi; 2. 07.00.00.00 Moliya va kredit toʻgʻrisidagi qonunchilik. Bank faoliyati / 07.08.00.00 Gʻaznachilik; 3. 07.00.00.00 Moliya va kredit toʻgʻrisidagi qonunchilik. Bank faoliyati / 07.27.00.00 Valyutani tartibga solish va valyutani nazorat qilish / 07.27.02.00 Valyuta boyliklari / 07.27.02.01 Chet el valyutasi] 6. Markaz va uning hududiy boshqarmalari yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga va blankalarga, mustaqil balansga, Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida shaxsiy gʻazna hisobvaraqlariga, bank hisobvaraqlariga, shu jumladan, xorijiy valyutadagi bank hisobvaraqlariga ega boʻladi. 7. Markazning rasmiy nomlanishi: a) davlat tilida: toʻliq nomi — Oʻzbekiston Respublikasi Davlat aktivlarini boshqarish agentligi huzuridagi Davlat mulki obyektlaridan samarali foydalanish markazi; qisqartirilgan nomi — Davlat obyektlaridan foydalanish markazi; b) rus tilida: toʻliq nomi — Sentr po effektivnomu ispolzovaniyu obyektov gosudarstvennoy sobstvennosti pri Agentstve po upravleniyu gosudarstvennimi aktivami Respubliki Uzbekistan; qisqartirilgan nomi — Sentr po ispolzovaniyu gosobyektov. v) ingliz tilida: toʻliq nomi — Center for the efficient use of state facilities under the State Assets Management Agency of the Republic of Uzbekistan; qisqartirilgan nomi — Center for the use of state facilities. 8. Markaz joylashgan joyi (pochta manzili): 100060, Toshkent shahri, A. Temur koʻchasi, 6-uy. 2-bob. Markaz tuzilmasi 9. Markaz tuzilmasiga quyidagilar kiradi: Markaz markaziy apparati (keyingi oʻrinlarda — markaziy apparat); Markazning Qoraqalpogʻiston Respublikasi, viloyatlar va Toshkent shahar hududiy boshqarmalari (keyingi oʻrinlarda — hududiy boshqarmalar). 3-bob. Markaz va uning hududiy boshqarmalarining vazifalari va funksiyalari 10. Quyidagilar Markaz va uning hududiy boshqarmalarining asosiy vazifalari hisoblanadi: davlat mulki boʻlgan boʻsh turgan noturar bino va inshootlarni, foydalanilmayotgan ishlab chiqarish maydonlarini (keyingi oʻrinlarda — boʻsh turgan davlat mulki obyektlari) aniqlash va ularning hisobini yuritish; Oldingi tahrirga qarang. davlat mulki obyektlaridan samarali foydalanish, shu jumladan, boʻsh turgan davlat mulki obyektlarini saqlash va ijaraga berishni tashkil etish; (10-bandning uchinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) ijaraga berilgan davlat mulki obyektlarining hisobini yuritish; Soliq qoʻmitasi tomonidan taqdim etgan hisobotlarga asosan ijaraga berilgan davlat mulkidan foydalanganlik uchun toʻlovlar toʻliq amalga oshirilishini va kelib tushgan ijara mablagʻlari qonunchilikda belgilangan tartibda taqsimlanishining hisobini yuritish; Oldingi tahrirga qarang. davlat tashkilotlariga biriktirilgan davlat mulki obyektlaridan samarali va maqsadli foydalanilishini belgilangan tartibda tekshirish; (10-bandning oltinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) davlat tashkilotlariga operativ boshqaruv huquqi bilan berilgan davlat mulki obyektlarining ortiqcha qismini, shuningdek, foydalanilmayotgan yoki maqsadsiz foydalanilayotgan davlat mulki obyektlarini olib qoʻyish; Qurilish va uy-joy kommunal xoʻjaligi sohasida nazorat qilish inspeksiyasining xulosasiga asosan yaroqsiz deb topilgan davlat mulki obyektlarini buzish toʻgʻrisida qaror qabul qilish. 11. Markaz va uning hududiy boshqarmalarining oʻzlariga yuklangan vazifalarga muvofiq quyidagi funksiyalarni amalga oshiradi: Oldingi tahrirga qarang. a) davlat mulki obyektlarini aniqlash va ularning hisobini yuritish sohasida: (11-band “a” kichik bandining birinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) Oldingi tahrirga qarang. davlat mulki obyektlarini xatlovdan oʻtkazgan holda, hududlarda boʻsh turgan davlat mulki obyektlarini aniqlaydi va xatlov ishlarini muvofiqlashtiradi; (11-band “a” kichik bandining ikkinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) Oldingi tahrirga qarang. davlat mulki obyektlari boʻyicha elektron maʼlumotlar bazasi yaratilishi hamda uning doimiy yangilab borilishini taʼminlaydi; (11-band “a” kichik bandining uchinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) boʻsh turgan davlat mulki obyektlarining elektron maʼlumotlar bazasi orqali yagona hisobini yuritadi; boʻsh turgan davlat mulki obyektlari toʻgʻrisidagi maʼlumotlarni toʻliq va sifatli yuritish boʻyicha Oʻzbekiston Respublikasi Iqtisodiyot va moliya vazirligi huzuridagi Kadastr agentligi bilan elektron maʼlumotlar almashish tizimi yoʻlga qoʻyilishini taʼminlaydi; elektron maʼlumotlar bazasiga kiritilgan boʻsh turgan davlat mulki obyektlarini tahlil qiladi; boʻsh turgan davlat mulki obyektlaridan samarali foydalanishni tashkil etishni takomillashtirish boʻyicha takliflar ishlab chiqadi va Davaktiv agentligiga kiritadi; Oldingi tahrirga qarang. davlat mulki obyektlari, shu jumladan boʻsh turgan davlat mulki obyektlaridan samarali foydalanish boʻyicha amalga oshirilgan ishlar yuzasidan tahliliy maʼlumotlarni tayyorlaydi va Davaktiv agentligiga kiritadi; (11-band “a” kichik bandining sakkizinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) boʻsh turgan davlat mulki obyektlarining yagona hisobini yuritish boʻyicha maʼlumotlar bazasining samarali ishlashini qoʻllab-quvvatlashni taʼminlab borish choralarini koʻradi; boʻsh turgan davlat mulki obyektlari toʻgʻrisidagi maʼlumotlar (obyekt toʻgʻrisidagi qisqa maʼlumot, geolokatsiya joylashuvi va boshqalar)ni oʻzining rasmiy veb-saytida joylashtiradi va har oyda yangilab boradi; b) boʻsh turgan davlat mulki obyektlarini saqlash va ulardan samarali foydalanish, shu jumladan, ularni ijaraga berishni tashkil etish sohasida: Markaz va uning hududiy boshqarmalari tasarrufiga olingan boʻsh turgan davlat mulki obyektlaridan samarali foydalanishni tashkil etadi; boʻsh turgan davlat mulki obyektlaridan samarali foydalanishni tashkil etishga qadar ularning but saqlanishini taʼminlaydi; davlat mulkini ijaraga berish ishlarini belgilangan tartibda tashkil etadi; davlat mulkini ijaraga berish jarayoni ochiqligi va shaffofligini taʼminlaydi; hududi 2 000 kvadrat metrgacha boʻlgan boʻsh turgan davlat mulki obyektlarini hokim yordamchilarining va jismoniy shaxslarning elektron buyurtmanomalariga asosan Davaktiv agentligi tomonidan tasdiqlangan tartib asosida ijaraga berish uchun toʻgʻridan-toʻgʻri onlayn-auksion savdolariga chiqaradi; yuridik shaxs va tadbirkorlik subyektlariga davlat mulki obyektlarini ijaraga olishlarida zarur maʼlumotlarni berish barobarida targʻibot-tushuntirish ishlarini amalga oshirish orqali amaliy-huquqiy yordam koʻrsatadi; v) ijaraga berilgan davlat mulki obyektlarining hisobini yuritish sohasida: Soliq qoʻmitasi tomonidan taqdim etgan hisobotlarga asosan ijaraga berilgan davlat mulkidan foydalanganlik uchun toʻlovlar toʻliq amalga oshirilishining va kelib tushgan ijara mablagʻlari qonunchilikda belgilangan tartibda taqsimlanishining hisobini yuritadi; Oldingi tahrirga qarang. ijaraga va tekin foydalanishga berilgan davlat mulklarining “online-ijara.uz” axborot tizimi orqali hisobini yuritadi; (11-band “v” kichik bandining uchinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) ijaraga berilgan davlat mulki obyektlari toʻgʻrisidagi maʼlumotlarni Soliq qoʻmitasi bilan elektron maʼlumotlar almashish tizimi yoʻlga qoʻyilishini taʼminlaydi; ijaraga berilgan davlat mulki obyektlari boʻyicha amalga oshirilgan ishlar yuzasidan tahliliy maʼlumotlarni tayyorlaydi va Davaktiv agentligiga kiritadi; ijara shartnomasi shartlarining bajarilishi monitoringini yuritadi; g) Soliq qoʻmitasi tomonidan taqdim etgan hisobotlarga asosan ijaraga berilgan davlat mulkidan foydalanganlik uchun toʻlovlar toʻliq amalga oshirilishining va kelib tushgan ijara mablagʻlar qonunchilikda belgilangan tartibda taqsimlanishining hisobini yuritish sohasida: Soliq qoʻmitasining “E-ijara” elektron dasturi orqali ijaraga berilgan davlat mulki boʻyicha har oyda undirilgan ijara toʻlovlari va ularning taqsimlanishi toʻgʻrisidagi hisobotlarni hisobot oyidan keyingi oyning 5-sanasiga qadar qabul qiladi; Soliq qoʻmitasi tomonidan taqdim etilgan ijaraga berilgan va beriladigan davlat mulki, undirilgan ijara toʻlovlari va ularning taqsimlanishi toʻgʻrisidagi maʼlumotlarni umumlashtiradi; ijaraga berilgan va beriladigan davlat mulki, undirilgan ijara toʻlovlari va ularning taqsimlanishi toʻgʻrisida umumlashtirilgan maʼlumotlarni Davaktiv agentligiga har oylik maʼlumotlarni hisobot oyidan keyingi oyning 15-sanasiga qadar taqdim etadi; Oldingi tahrirga qarang. d) davlat tashkilotlariga biriktirilgan davlat mulki obyektlaridan samarali va maqsadli foydalanilishi hamda ularning saqlanishini belgilangan tartibda tekshirish sohasida: (11-band “d” kichik bandining birinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) Oldingi tahrirga qarang. davlat mulki obyektlaridan samarali yoki maqsadsiz foydalanilayotganligini tekshirish boʻyicha belgilangan tartibda joylarga chiqilishini tashkil etadi; (11-band “d” kichik bandining ikkinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) Oldingi tahrirga qarang. davlat mulki obyektlarini xatlovdan oʻtkazish, ularning joriy holati hamda samarali foydalanilishini oʻrganish yuzasidan hududiy boshqarmalar faoliyatini tashkil etishni belgilovchi meʼyoriy hujjatlarni qabul qiladi va ularning ijrosini taʼminlaydi; (11-band “d” kichik bandining uchinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) Oldingi tahrirga qarang. respublika va mahalliy ijro etuvchi hokimiyat organlarining maʼmuriy binolarida xodimlarni joylashtirish meʼyorlariga asosan maʼmuriy binolarni oʻrganadi, tahlil qiladi va ulardan samarali foydalanish choralarini koʻradi; boʻsh turgan va maqsadsiz foydalanilayotgan davlat mulki obyektlaridan samarali foydalanish boʻyicha takliflarni ishlab chiqadi va Davaktiv agentligiga taqdim etadi; (11-bandning “d” kichik bandi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qaroriga asosan toʻrtinchi va beshinchi xatboshilar bilan toʻldirilgan — Qonunchilik maʼlumotlari milliy bazasi, 15.02.2025-y., 09/25/67/0145-son) e) davlat tashkilotlariga operativ boshqaruv huquqi bilan berilgan davlat mulki obyektlarining ortiqcha qismini, shuningdek, foydalanilmayotgan yoki maqsadsiz foydalanilayotgan davlat mulki obyektlarini olib qoʻyish sohasida: boʻsh turgan, maqsadsiz va samarasiz foydalanilayotgan davlat mulki obyektlari boʻyicha maʼlumotlarni umumlashtirib, manfaatdor tomonlar bilan oʻrganib chiqadi; oʻrganish natijalariga koʻra boʻsh turgan, maqsadsiz va samarasiz foydalanilayotgan davlat mulki obyektlari (ularning bir qismi)ni Markaz yoki hududiy boshqarmalar balansiga olish boʻyicha qaror qabul qiladi; Markaz va hududiy boshqarmalar tomonidan boʻsh turgan davlat mulki obyektlarini balansga olish boʻyicha qarorlar qabul qilinishi va ularning ijrosi taʼminlanishini nazorat qiladi; boʻsh turgan davlat mulki obyektlarini, Oʻzbekiston Respublikasi Investitsiya dasturiga kiritilgan obyektlar bundan mustasno, saqlash va ulardan kelgusida samarali foydalanish (xususiylashtirish, ijaraga berish va boshqa) maqsadida Markaz va hududiy boshqarmalar balansiga oladi; j) Qurilish va uy-joy kommunal xoʻjaligi sohasida nazorat qilish inspeksiyasi xulosasiga asosan yaroqsiz deb topilgan davlat mulki obyektlarini buzish toʻgʻrisida qaror qabul qilish sohasida: hududiy boshqarmalar tomonidan boʻsh turgan davlat mulki obyektlarini buzish boʻyicha qarorlar Qurilish va uy-joy kommunal xoʻjaligi sohasida nazorat qilish inspeksiyasining xulosasi asosida qabul qilinishini qatʼiy nazoratga oladi; hududiy boshqarmalar tomonidan davlat mulki obyektlarini buzish boʻyicha qabul qilingan qarorlar ijrosi taʼminlanilishini va buzishdan boʻshagan yer maydonlarini mahalliy ijro etuvchi hokimiyat zaxirasiga olish ishlari boʻyicha maʼlumotlarni umumlashtiradi va monitoringini yuritadi; Oldingi tahrirga qarang. 12. Hududiy boshqarmalarning hududlarda davlat mulki obyektlaridan samarali foydalanishni tashkil etishga yoʻnaltirilgan asosiy vazifalari va funksiyalari Markaz direktori tomonidan belgilanadi. (12-band Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) 4-bob. Markaz va hududiy boʻlinmalarning huquqlari va majburiyatlari 1-§. Markazning huquqlari va majburiyatlari 13. Markaz oʻziga yuklangan vazifa va funksiyalarni amalga oshirish uchun quyidagi huquqlarga ega: yigʻilish, seminar (vebinar), maxsus komissiya yigʻilishi va Davaktiv agentligi hayʼati majlislarida ishtirok etish, respublika ijro etuvchi hokimiyat organlariga maʼlumotlar taqdim etish; davlat organlaridan, shu jumladan, huquqni muhofaza qilish organlaridan, boshqa davlat tashkilotlari va xoʻjalik jamiyatlaridan Markazga yuklangan vazifa va funksiyalarni bajarish uchun zarur boʻlgan axborot va materiallarni soʻrab olish; Oldingi tahrirga qarang. davlat mulki obyektlaridan, shu jumladan boʻsh turgan davlat mulki obyektlaridan samarali foydalanish sohasida ilgʻor xorijiy tajribani oʻrganish, malaka oshirish, xorijiy hamkor tashkilotlar bilan oʻzaro bilim va tajriba almashish maqsadida xalqaro moliya institutlari, donor tashkilotlar loyihalari va dasturlarida ishtirok etish; (13-bandning toʻrtinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) boʻsh turgan davlat mulki obyektlaridan samarali foydalanishni tashkil etish masalalarini koʻrib chiqish bilan bogʻliq majlislar, yigʻilishlar va boshqa muhokamalarda ishtirok etish. Markaz faoliyatiga aloqador masalalar boʻyicha normativ-huquqiy hujjatlar loyihalarini ishlab chiqish va kelishishda ishtirok etish; markaziy apparat va hududiy boshqarmalarda idoraviy nazoratni, korrupsion va boshqa huquqbuzarliklarning, shuningdek, xodimlar tomonidan korporativ axloq qoidalari buzilishining oldini olish choralarini koʻrish; belgilangan tartibda joylarga chiqqan holda, boʻsh turgan yoki samarali foydalanilmayotgan davlat obyektlarini koʻrib chiqish (oʻrganish, tahlil qilish); davlat tashkilotlari, korxonalari va muassasalarida davlat mulkidan samarali va maqsadli foydalanilishini tekshirish; Oldingi tahrirga qarang. foydalanilmayotgan yoki maqsadsiz foydalanilayotgan davlat mulki obyektlarini olib qoʻyish choralarini koʻrish; oʻziga yuklangan vazifalarni amalga oshirish, shuningdek, balansiga qabul qilingan davlat mulki obyektlarini but saqlash maqsadida davlat xaridlari tizimida belgilangan tartibda tuzilgan fuqarolik-huquqiy tusga ega shartnomalar asosida jismoniy shaxslarni jalb qilish; (13-band Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qaroriga asosan oʻninchi va oʻn birinchi xatboshilar bilan toʻldirilgan — Qonunchilik maʼlumotlari milliy bazasi, 15.02.2025-y., 09/25/67/0145-son) Markaz qonunchilik hujjatlariga muvofiq boshqa huquqlarga ham ega boʻlishi mumkin. 14. Markaz quyidagi majburiyatlarga ega: qonunchilik hujjatlari bilan yuklangan vazifalar va funksiyalarni oʻz muddatida va samarali bajarish; Davaktiv agentligining topshiriqlari va Markaz vakolatiga kiradigan masalalar yuzasidan belgilangan vazifalar ijrosini taʼminlash; boʻsh turgan davlat mulki obyektlaridan samarali foydalanish sohasida xalqaro tashkilotlar, davlat organlari va xorijiy davlat tashkilotlari bilan imzolangan shartnomalar ijrosini taʼminlash; oshkor etilmaydigan maʼlumotlarning oshkor etilishi hamda maʼlumotlardan shaxsiy yoki boshqa maqsadlarda foydalanilishiga yoʻl qoʻymaslik; davlat xizmatchilari tomonidan ijro va mehnat intizomiga, ichki va umumiy tartib-qoidalarga qatʼiy rioya qilinishini taʼminlash; tasarrufidagi davlat mulki, tovar-moddiy boyliklarning saqlanishi, ulardan maqsadli va samarali foydalanilishini taʼminlash; ushbu Nizom bilan yuklangan vazifalar va funksiyalar amalga oshirilishini taʼminlovchi (xatlar, tahliliy maʼlumotlar, tekshirish dalolatnomasi, oʻrganish va monitoring oʻtkazish yakuni boʻyicha tuzilgan xulosa, qonun loyihalari, qaror, buyruq, koʻrsatma, davlat reyestrlar, maʼlumotlar bazasi hamda boshqa) hujjatlarni tayyorlash. Markaz qonunchilik hujjatlariga muvofiq boshqa majburiyatlarga ham ega boʻlishi mumkin. 2-§. Hududiy boshqarmalarning huquqlari va majburiyatlari 15. Hududiy boshqarmalar oʻzlariga yuklangan vazifalar va funksiyalarni amalga oshirish uchun quyidagi huquqlarga ega: oʻz vakolatlariga kiruvchi masalalar yuzasidan davlat organlari va tashkilotlarining hududiy boʻlinmalaridan statistik, tahliliy materiallar, xulosalar va boshqa maʼlumotlarni soʻrash va olish; oʻz vakolatlariga kiradigan masalalar boʻyicha Markazga koʻrib chiqish uchun takliflar kiritish; oʻz vakolatlariga kiradigan masalalar boʻyicha qonunchilik hujjatlarini buzish hollari maʼlum boʻlib qolganda, ularga darhol chek qoʻyish choralarini koʻrishni soʻrab tegishli organlar hamda mansabdor shaxslarga murojaat qilish; boʻsh turgan davlat mulki obyektlaridan samarali foydalanishni tashkil etish masalalarini koʻrib chiqish bilan bogʻliq majlislar, yigʻilishlar va boshqa muhokamalarda ishtirok etish; respublika va mahalliy ijro etuvchi hokimiyat organlariga qarashli boʻlgan, uch oydan ortiq foydalanilmasdan boʻsh turgan obyektni, ijtimoiy obyektlar bundan mustasno, Davlat aktivlarini boshqarish agentligi tomonidan tasdiqlangan tartibga muvofiq ularning roziligisiz ijaraga berish uchun onlayn-auksion savdolariga chiqarish; davlat tashkilotlari, korxonalari va muassasalarida davlat mulkidan samarali va maqsadli foydalanilishini tekshirish; Oldingi tahrirga qarang. oʻziga yuklangan vazifalarni amalga oshirish, shuningdek, balansiga qabul qilingan davlat mulki obyektlarini but saqlash maqsadida davlat xaridlari tizimida belgilangan tartibda tuzilgan fuqarolik-huquqiy tusga ega shartnomalar asosida jismoniy shaxslarni jalb qilish; (15-band Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qaroriga asosan sakkizinchi xatboshi bilan toʻldirilgan — Qonunchilik maʼlumotlari milliy bazasi, 15.02.2025-y., 09/25/67/0145-son) Qurilish va uy-joy kommunal xoʻjaligi sohasida nazorat qilish inspeksiyasining xulosasiga asosan yaroqsiz deb topilgan davlat mulki obyektlarini buzish toʻgʻrisida qabul qilingan qarorni balansda saqlovchiga tilxat orqali eʼlon qilish va yuqori turuvchi tashkilot yoki sudga 10 kun ichida shikoyat qilish huquqini tushuntirish, qaror qonuniy kuchga kirgandan keyin uni ijro etish uchun Oʻzbekiston Respublikasi Bosh prokuraturasi huzuridagi Majburiy ijro byurosiga (keyingi oʻrinlarda — Majburiy ijro byurosi) yuborish; foydalanilmayotgan yoki maqsadsiz foydalanilayotgan davlat mulki obyektlarini olib qoʻyish toʻgʻrisida qabul qilingan qarorni balansda saqlovchiga tilxat orqali eʼlon qilish va yuqori turuvchi tashkilot yoki sudga 10 kun ichida shikoyat qilish huquqini tushuntirish, qaror qonuniy kuchga kirgandan keyin uni ijro etish uchun Majburiy ijro byurosiga yuborish; Markaz va uning hududiy boshqarmalari qabul qilingan obyektlardan samarali foydalanish, xususiylashtirish va ijaraga berishda ularning jozibadorligini oshirish maqsadida budjetdan tashqari mablagʻlari hisobidan taʼmirlash, jihozlash va kommunikatsiya tizimlariga ulash kabi ishlarni amalga oshirishi mumkin. Hududiy boshqarmalar qonunchilik hujjatlariga muvofiq boshqa huquqlarga ham ega boʻlishi mumkin. 16. Hududiy boshqarmalar quyidagi majburiyatlarga ega: oʻzlariga yuklangan vazifalar va funksiyalar oʻz vaqtida sifatli bajarilishini taʼminlash; hududiy boshqarmalar faoliyati bilan bogʻliq prognoz koʻrsatkichlarga erishishni taʼminlash; Qoraqalpogʻiston Respublikasi, viloyatlar va Toshkent shahrida boʻsh turgan davlat mulki obyektlaridan samarali foydalanish sohasida tuman (shahar)larda aniqlangan muammolar tahlil qilinishi hamda umumlashtirish asosida takliflar tayyorlanishi; Qoraqalpogʻiston Respublikasi, viloyatlar va Toshkent shahrida boʻsh turgan davlat mulki obyektlardan samarali foydalanish sohasidagi dasturlar, chora-tadbirlar, “yoʻl xaritalari” va boshqa dasturiy hujjatlardagi tegishli tadbirlar samarali bajarilishi uchun javob beradi. 5-bob. Markaz rahbarlarining asosiy funksional vazifalari 17. Quyidagilar Markaz direktorining asosiy funksional vazifalari hisoblanadi: Oʻzbekiston Respublikasi Konstitutsiyasi , qonunlari va boshqa normativ-huquqiy hujjatlar talablariga rioya qilish; Markaz faoliyatiga umumiy rahbarlik qilish, Oʻzbekiston Respublikasi Prezidentining farmonlari, qarorlari va farmoyishlari, Vazirlar Mahkamasining qarorlari, farmoyishlari va boshqa qonunchilik hujjatlari hamda Davaktiv agentligi Hayʼati qarorlari, Davaktiv agentligi direktori buyruqlari bilan Markazga yuklangan vazifalar va funksiyalar bajarilishini tashkil etish; Oʻzbekiston Respublikasi Prezidenti, Oʻzbekiston Respublikasi Oliy Majlisi, Oʻzbekiston Respublikasining Bosh vaziri, uning oʻrinbosarlari va maslahatchisi, Oʻzbekiston Respublikasi Davlat aktivlarini boshqarish agentligi direktorining topshiriqlarini bajarish; Markaz va hududiy boshqarmalar faoliyati bilan bogʻliq prognoz koʻrsatkichlarga erishishni taʼminlash chora-tadbirlarini amalga oshirish; Markaz faoliyatini rejalashtirishni tashkil etish, markaziy apparat xodimlari va hududiy boshqarmalar rahbarlarining ish rejalarini tasdiqlash, ularning bajarilishini nazorat qilish; Markaz tizimida kadrlarni tanlash va joy-joyiga qoʻyish, ularning samarali faoliyati uchun zarur shart-sharoitlar yaratish, kadrlar zaxirasini shakllantirish, xodimlarni qayta tayyorlash va ularning malakasini oshirishni tashkil qilish; Oʻzbekiston Respublikasining “ Normativ-huquqiy hujjatlar toʻgʻrisida ”gi va “ Qonunlar loyihalarini tayyorlash va ularni Oʻzbekiston Respublikasi Oliy Majlisi Qonunchilik palatasiga kiritish tartibi toʻgʻrisida ”gi qonunlariga hamda Vazirlar Mahkamasining 2016-yil 17-oktabrdagi 345-son qarori bilan tasdiqlangan Davlat va xoʻjalik boshqaruvi organlari, mahalliy ijro etuvchi hokimiyat organlarining qonun loyihalariga doir faoliyatining namunaviy reglamentiga muvofiq normativ-huquqiy hujjatlar loyihalarini belgilangan muddatlarda kelishish (viza qoʻyish) uchun Davaktiv agentligi direktoriga kiritish; Markaz rahbarlari va xodimlarining xizmat safarlarini qonunchilik hujjatlarida belgilangan tartiblarda tashkil etish, xizmat safarlari asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; oʻrinbosari va hududiy boshqarmalar rahbarlari faoliyati samaradorligini muntazam ravishda tanqidiy tahlil qilib, Markazning ishchi majlislarida ularning hisobotlarini eshitib borish, yakunlari boʻyicha zarur choralar koʻrish; hududiy boshqarmalar faoliyatini muvofiqlashtirish va nazorat qilish; Markaz xodimlari tomonidan odob-axloq qoidalari talablariga rioya etilishini taʼminlash; “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq tizimda korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyoti va qonunchilik hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga imkon beruvchi sabablar va shart-sharoitlarni aniqlash, oldini olish hamda bartaraf etish; Markaz xodimlarini va hududiy boshqarmalar rahbarlarini ragʻbatlantirish va intizomiy javobgarlikka tortish haqida qarorlar qabul qilish, xodimlarning shaxsiy masʼuliyatini oshirish boʻyicha tizimli choralar koʻrish; Markaz va hududiy boshqarmalar ishini tashkil etishning zamonaviy shakllari joriy etilishini taʼminlash; jismoniy va yuridik shaxslarning murojaatlarini koʻrib chiqish boʻyicha ishlarni “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni , Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq samarali tashkil etish, jamoatchilik bilan bevosita va ochiq muloqot oʻrnatish, shaxsiy qabullar oʻtkazish, shu jumladan, jismoniy va yuridik shaxslarning vakillarini joylarga borib qabul qilishni tashkil etish; Oʻzbekiston Respublikasi Prezidentining Xalq qabulxonalari bilan samarali hamkorlik qilishni tashkil etish, Markaz rahbarlari va xodimlari Xalq qabulxonalari faoliyatida faol ishtirok etishini, jismoniy va yuridik shaxslarning Oʻzbekiston Respublikasi Prezidentining Virtual qabulxonasidan kelib tushgan murojaatlari oʻz vaqtida va toʻlaqonli koʻrib chiqilishini taʼminlash; Oldingi tahrirga qarang. davlat sirlari bilan ishlashda qonunchilik hujjatlari talablariga rioya qilish; (17-bandning oʻn sakkizinchi xatboshisi Oʻzbekiston Respublikasi Vazirlar Mahkamasining 2025-yil 7-avgustdagi 504-sonli qarori tahririda — Qonunchilik maʼlumotlari milliy bazasi, 08.08.2025-y., 09/25/504/0707-son) davlat organlari va boshqa tashkilotlarda, xalqaro tashkilotlar va xorijiy mamlakat vakillari ishtirokida oʻtkaziladigan rasmiy tadbirlarda Markaz nomidan ishtirok etish; zarurat boʻlganda, Markaz va hududiy boshqarmalar tashkiliy tuzilmalariga Davaktiv agentligi direktori bilan kelishgan holda oʻzgartirishlar kiritish; hududiy boshqarmalar tuzilmalarini va boshqaruv xodimlarining cheklangan sonini tasdiqlash; budjetdan tashqari mablagʻlar hisobidan markaziy apparat va hududiy boshqarmalar xodimlariga asosiy egallab turgan lavozimlari boʻyicha lavozim maoshlariga (tarif stavkalariga), qonunchilik hujjatlarida nazarda tutilgan boshqa toʻlovlardan qatʼi nazar, ustama va boshqa ragʻbatlantiruvchi toʻlovlarni belgilash; markaziy apparatining tarkibiy boʻlinmalari toʻgʻrisidagi, shuningdek, hududiy boshqarmalar toʻgʻrisidagi nizomlarni belgilangan tartibda tasdiqlash; markaziy apparat va hududiy boshqarmalar xodimlari bajarishi shart boʻlgan buyruqlar qabul qilish hamda koʻrsatmalar berish; Markaz xodimlarini koʻp yillik, samarali faoliyati va alohida xizmatlari uchun Oʻzbekiston Respublikasining davlat mukofotlari bilan taqdirlashga belgilangan tartibda takliflar kiritish; markaziy apparat va hududiy boshqarmalar tuzilmalari, shtatlar jadvali va xarajatlar smetasini tasdiqlash; markaziy apparat xodimlari, hududiy boshqarmalar boshliqlari va ularning oʻrinbosarlari bilan qonunchilik hujjatlarida belgilangan tartibda mehnat shartnomalarini tuzish va bekor qilish; LexUZ sharhi Qarang : Oʻzbekiston Respublikasi Mehnat kodeksining 12-bobi . boʻsh turgan davlat mulki obyektlaridan samarali foydalanish sohasida kadrlar tayyorlash, sohada faoliyat yuritayotgan xodimlarni qayta tayyorlash va ularning malakasini oshirishni tashkil etish; budjetdan tashqari va qonunchilik hujjatlarida taqiqlanmagan boshqa mablagʻlar hisobidan xodimlarni moddiy ragʻbatlantirish va Markaz tizimining moddiy-texnik bazasini mustahkamlash hamda rivojlantirish. 18. Quyidagilar Markaz direktorining birinchi oʻrinbosari va oʻrinbosarining asosiy funksional vazifalari hisoblanadi: Oʻzbekiston Respublikasi Konstitutsiyasi , qonunlari, normativ-huquqiy hujjatlar talablariga rioya qilish; Markaz direktori vaqtincha boʻlmaganda, uning vazifalarini bajarish; Markazning oʻzi mutasaddilik qiladigan tarkibiy boʻlinmalari faoliyatini muvofiqlashtirish, nazorat qilish va bevosita boshqarish, ularning xodimlari oʻrtasida vazifalarni taqsimlash; Markaz faoliyatining oʻzi mutasaddilik qiladigan yoʻnalishlari boʻyicha Oʻzbekiston Respublikasi Prezidentining hujjatlari, Vazirlar Mahkamasining qarorlari va farmoyishlari bilan tasdiqlangan Markazning faoliyatini yanada takomillashtirish boʻyicha konsepsiyalar, dasturlar va tadbirlarning bajarilishini nazorat qilish; oʻzi mutasaddilik qiladigan boʻlinmalar tomonidan prognoz koʻrsatkichlarning soʻzsiz bajarilishini taʼminlash choralarini koʻrish, boʻlinmalar rahbarlarining hisobotlarini eshitish va belgilangan koʻrsatkichlarga erishish uchun ularning shaxsiy masʼuliyatini oshirish; oʻzi mutasaddilik qiladigan boʻlinmalar rahbarlarining choraklik rejalarini tasdiqlash, ularning bajarilishi ustidan nazoratni taʼminlash; Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini tashkil etish va monitoringini yuritishning amaliy tizimini yaratish, Davaktiv agentligi faoliyatida ijro intizomini mustahkamlash boʻyicha kompleks amaliy chora-tadbirlarni bajarish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga va Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun idoraviy mansub tuzilma va hududiy boshqarmalar rahbarlarining shaxsiy masʼuliyatini oshirish choralarini koʻrish; Davaktiv agentligi va Markaz direktorining buyruqlari va topshiriqlari oʻz vaqtida, sifatli bajarilishini nazorat qilish; Markazga taqdim etilgan takliflar va normativ-huquqiy hujjatlar loyihalarining markaziy apparat masʼul xodimlari tomonidan koʻrib chiqilishi, iqtisodiy, moliyaviy, huquqiy va boshqa ekspertizalardan oʻtkazilishini nazorat qilish; oʻzi mutasaddilik qiladigan boʻlinmalar rahbarlari faoliyatining samaradorligini tahlil qilish; oʻzi mutasaddilik qiladigan boʻlinmalar rahbarlari va xodimlarini ragʻbatlantirish va intizomiy javobgarlikka tortish haqida Markaz direktoriga takliflar kiritish; oʻz sohasi yoʻnalishlarida samaradorlik, sifat va qulayliklarni oshirish boʻyicha Markaz direktoriga takliflar kiritish; boʻysunuvidagi xodimlar tomonidan odob-axloq qoidalariga rioya etilishini nazorat qilish; jismoniy va yuridik shaxslarning murojaatlarini koʻrib chiqish boʻyicha ishlarni “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni , Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq samarali tashkil etish, jamoatchilik bilan bevosita va ochiq muloqot oʻrnatish, shaxsiy qabullar oʻtkazish, shu jumladan, jismoniy va yuridik shaxslarning vakillarini joylarga borib qabul qilishni tashkil etish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq ishtirok etish, jismoniy va yuridik shaxslarning Oʻzbekiston Respublikasi Prezidenti Virtual qabulxonasidan tushgan barcha murojaatlari oʻz vaqtida va toʻlaqonli koʻrib chiqilishini taʼminlash; Oldingi tahrirga qarang. davlat sirlari bilan ishlashda qonunchilik hujjatlari talablariga rioya qilish; (18-bandning oʻn yettinchi xatboshisi Oʻzbekiston Respublikasi Vazirlar Mahkamasining 2025-yil 7-avgustdagi 504-sonli qarori tahririda — Qonunchilik maʼlumotlari milliy bazasi, 08.08.2025-y., 09/25/504/0707-son) oʻz faoliyati sohasida xorijiy davlatlar amaliyotini oʻrganib borish. 19. Quyidagilar Markaz markaziy apparati tarkibiy tuzilmalari rahbarlarining asosiy funksional vazifalari hisoblanadi: Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlar talablariga rioya qilish; tegishli boʻlinma faoliyatiga bevosita rahbarlik qilish, ushbu boʻlinmaga yuklangan vazifalar va funksiyalarning bajarilishini tashkil etish; Markazning hududiy va tarkibiy boʻlinmalari faoliyatini oʻz vakolatlari doirasida muvofiqlashtirish; prognoz koʻrsatkichlarning bajarilishini muntazam tahlil qilish hamda Markazning hududiy va tarkibiy boʻlinmalari ushbu koʻrsatkichlarga soʻzsiz erishishini taʼminlashga qaratilgan qoʻshimcha chora-tadbirlarni amalga oshirish boʻyicha takliflarni direktorning oʻrinbosariga kiritish; Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini tashkil etish va monitoringini yuritishning amaliy tizimini yaratish, Davaktiv agentligi faoliyatida ijro intizomini mustahkamlash boʻyicha kompleks amaliy chora-tadbirlarni bajarish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga va Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun idoraviy mansub tuzilma va hududiy boshqarmalar rahbarlarining shaxsiy masʼuliyatini oshirish choralarini koʻrish; Markaz direktorining buyruqlari va farmoyishlari, uning oʻrinbosari koʻrsatmalari hamda topshiriqlarining oʻz vaqtida va sifatli bajarilishini taʼminlash; tarkibiy boʻlinmalarning har choraklik ish rejalari ishlab chiqilishini taʼminlash, ularni tasdiqlash uchun kiritish, ularda koʻrsatilgan vazifalar va tadbirlar oʻz vaqtida va sifatli bajarilishini taʼminlash; tarkibiy boʻlinmalarga yuklangan vazifalar bajarilishini nazorat qilish va muvofiqlashtirish, Markaz hududiy boshqarmalari va idoraviy mansub tashkilotlar faoliyatiga amaliy va metodik yordam berish; tarkibiy boʻlinmalar faoliyati sohalariga oid qonunchilik hujjatlari va huquqni qoʻllash amaliyotini takomillashtirish boʻyicha takliflarni ishlab chiqish va koʻrib chiqish uchun Markaz rahbariyatiga kiritish; tarkibiy boʻlinmalarda kadrlarni tanlash va joy-joyiga qoʻyishda direktor oʻrinbosariga takliflar taqdim etish, ularning professionalligi, oʻz ishini bilishi, amaliy tajribaga, yuksak ishchanlik va maʼnaviy-axloqiy fazilatlarga ega ekanligi kafolatini taʼminlash, kasbiy malakasini oshirish choralarini koʻrish, tarkibiy tuzilmalarda kadrlar zaxirasini shakllantirish; tarkibiy boʻlinmalar tomonidan normativ-huquqiy hujjatlar loyihalarining sifatli ishlab chiqilishini tashkil etish, tarkibiy boʻlinmalarda tayyorlangan hujjatlar loyihalarini direktor tomonidan koʻrib chiqilishi, ularni Oʻzbekiston Respublikasi Prezidenti Administratsiyasining Reglamenti va Vazirlar Mahkamasining Reglamenti talablariga qatʼiy rioya qilgan holda Davaktiv agentligi direktoriga (viza qoʻyilishi) koʻrib chiqish va viza qoʻyish uchun kiritish; tarkibiy boʻlinmaga taqdim etilgan takliflar va normativ-huquqiy hujjatlar loyihalarini toʻliq va har tomonlama koʻrib chiqish, ularni puxta huquqiy, moliyaviy, iqtisodiy va boshqa ekspertizadan oʻtkazish; xizmat safarini qonunchilik hujjatlarida belgilangan tartiblarda tashkil etish, xizmat safarlari asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; tarkibiy boʻlinmalar xodimlari faoliyatining samaradorligi va natijadorligini muntazam ravishda tanqidiy tahlil qilish, yigʻilishlarda ularning shaxsiy hisobotlarini eshitish, ularning yakunlari boʻyicha zarur chora-tadbirlarni amalga oshirish; Markaz xodimlarining Markaz va uning hududiy boshqarmalari xodimlari odob-axloq qoidalariga rioya etishini taʼminlash; “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq tarkibiy boʻlinmalarda korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyoti va qonunchilik hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga imkon beruvchi sabablar va shart-sharoitlarni aniqlash, oldini olish, bartaraf etish; jismoniy va yuridik shaxslarning murojaatlarini koʻrib chiqish boʻyicha ishlarni “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonuni , Vazirlar Mahkamasining 2018-yil 7-maydagi 341-son qarori bilan tasdiqlangan Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi toʻgʻrisidagi namunaviy nizomga muvofiq samarali tashkil etish, jamoatchilik bilan bevosita va ochiq muloqot oʻrnatish, shaxsiy qabullar oʻtkazish, shu jumladan, jismoniy va yuridik shaxslarning vakillarini joylarga borib qabul qilishni tashkil etish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq ishtirok etish, jismoniy va yuridik shaxslarning Oʻzbekiston Respublikasi Prezidenti Virtual qabulxonasidan tushgan barcha murojaatlari oʻz vaqtida va toʻlaqonli koʻrib chiqilishini taʼminlash; Oldingi tahrirga qarang. davlat sirlari bilan ishlashda qonunchilik hujjatlari talablariga rioya qilish; (19-bandning yigirmanchi xatboshisi Oʻzbekiston Respublikasi Vazirlar Mahkamasining 2025-yil 7-avgustdagi 504-sonli qarori tahririda — Qonunchilik maʼlumotlari milliy bazasi, 08.08.2025-y., 09/25/504/0707-son) ish yuritish sohasidagi namunali xodimlarni aniqlash va mukofotlash yuzasidan Markaz rahbariyatiga takliflar kiritish. 20. Quyidagilar Markazning hududiy boshqarmalari rahbarlarining asosiy funksional majburiyatlari hisoblanadi: Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlar talablariga rioya qilish; hududiy boʻlinmalar faoliyatiga umumiy rahbarlik qilish, Oʻzbekiston Respublikasi Prezidentining farmonlari, qarorlari va farmoyishlari, Vazirlar Mahkamasining qarorlari va farmoyishlari, Markazning, mahalliy ijro etuvchi hokimiyat organlarining normativ-huquqiy hujjatlari bilan ushbu boshqarmalarga yuklangan vazifalar va funksiyalar bajarilishini tashkil etish; hududiy boshqarmalar faoliyati bilan bogʻliq prognoz koʻrsatkichlarga erishishni soʻzsiz taʼminlash boʻyicha amaliy chora-tadbirlarni ishlab chiqish va qabul qilish; hududiy boshqarmalar faoliyatini nazorat qilish va muvofiqlashtirish; hududiy boshqarmalar xodimlari tomonidan Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini tashkil etish va monitoringini yuritishning amaliy tizimini yaratish, Davaktiv agentligi faoliyatida ijro intizomini mustahkamlash boʻyicha kompleks amaliy chora-tadbirlarni bajarish, Oʻzbekiston Respublikasi Prezidentining “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qoʻshimcha chora-tadbirlar toʻgʻrisida” 2021-yil 10-fevraldagi PF-6166-son Farmoniga va Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun idoraviy mansub tuzilma va hududiy boshqarmalar rahbarlarining shaxsiy masʼuliyatini oshirish choralarini koʻrish; Markaz direktorining buyruqlari, farmoyishlari va uning oʻrinbosari koʻrsatmalari hamda topshiriqlari oʻz vaqtida, sifatli bajarilishini taʼminlash; Markaz faoliyati sohasiga kiradigan masalalar yuzasidan mahalliy ijro etuvchi hokimiyat organlari va kompleks ijtimoiy-iqtisodiy rivojlantirish boʻyicha sektorlar bilan hamkorlik qilish; xodimlarning vakolatlarini belgilash, ular oʻrtasida majburiyatlarni taqsimlash, hududiy boshqarmalarni boshqarishda mansabdor shaxslarning javobgarligini belgilash; hududiy boshqarmalar faoliyatini rejalashtirishni tashkil etish, har choraklik ish rejalarini tasdiqlash, ularning bajarilishi nazoratini taʼminlash; hududiy boshqarmalarda kadrlarni tanlash va joy-joyiga qoʻyish, ularning samarali faoliyat koʻrsatishi uchun zarur shart-sharoitlar yaratish, hududiy boshqarmalar kadrlar zaxirasini shakllantirish; Markaz rahbari nomenklaturasiga kiradigan boʻsh lavozimlarga taklif etilgan kadrlarning, shuningdek, hududiy boshqarmalarga ishga qabul qilinadigan boshqa kadrlarning professionalligi, oʻz ishini bilishi, amaliy tajribaga, yuksak darajada ishchanlik va maʼnaviy-axloqiy fazilatlarga ega ekanligi kafolatini taʼminlash; hududiy boshqarmalar xodimlarini ragʻbatlantirish va intizomiy javobgarlikka tortish masalalarini hal qilish, shu jumladan, ular egallab turgan lavozimda qolishi maqsadga muvofiqligiga doir masalalarni koʻrib chiqish, ularning shaxsiy masʼuliyatini oshirish boʻyicha muntazam choralar koʻrish; hududiy boshqarmalar xodimlarining odob-axloq qoidalari talablariga rioya qilishini taʼminlash; Oʻzbekiston Respublikasining “Korrupsiyaga qarshi kurashish toʻgʻrisida”gi Qonuni talablariga muvofiq hududiy boshqarmalarda korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish hamda bartaraf etish; prognoz koʻrsatkichlarning bajarilishini muntazam tahlil qilish hamda Markazning hududiy boshqarmalari ushbu koʻrsatkichlarga soʻzsiz erishishini taʼminlashga qaratilgan qoʻshimcha choralar koʻrish boʻyicha takliflarni Markazga kiritish; hududiy boshqarmalar xodimlari faoliyatining samaradorligi va natijadorligini tizimli ravishda tanqidiy tahlil qilish, yigʻilishlarda ularning shaxsiy hisobotlarini eshitish, ularning yakunlari boʻyicha zarur chora-tadbirlarni amalga oshirish; hududiy boshqarmalar va ularning boʻlinmalari faoliyatiga oid masalalar boʻyicha qonunchilik hujjatlarini takomillashtirish, shuningdek, davlat xizmatlari samaradorligi, sifatini oshirish va ulardan erkin foydalanish boʻyicha takliflarni ishlab chiqish hamda koʻrib chiqish uchun Markaz rahbariyatiga kiritish; jismoniy va yuridik shaxslarning murojaatlarini koʻrib chiqish, aholi bilan toʻgʻridan-toʻgʻri va ochiq muloqotni yoʻlga qoʻyish, muntazam ravishda shaxsan, shu jumladan, sayyor qabullar oʻtkazish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida Oʻzbekiston Respublikasi Prezidentining “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar toʻgʻrisida” 2016-yil 28-dekabrdagi PF-4904-son Farmoniga muvofiq faol ishtirok etish, jismoniy va yuridik shaxslarning Oʻzbekiston Respublikasi Prezidentining Virtual qabulxonasidan tushgan murojaatlarini oʻz vaqtida va toʻlaqonli koʻrib chiqish; hududiy boshqarmalar xodimlarining lavozim maoshiga mukofotlar, ustamalar toʻlash, ularga moddiy yordam berish, ularni mukofotlash, ragʻbatlantirish va ularga intizomiy chora qoʻllash toʻgʻrisida qaror qabul qilish, ularni davlat mukofotlari va idoraviy mukofotlar bilan taqdirlash toʻgʻrisida Markazga takliflar kiritish; davlat sirini yoki qonun bilan qoʻriqlanadigan boshqa sirni tashkil etuvchi maʼlumotlarning himoya qilinishini taʼminlash; mahalliy ijro etuvchi hokimiyat organlarida, sudlarda va tashkilotlarda Markazning hududiy boshqarmalari manfaatlarini ifoda etish. 6-bob. Markaz rahbarlarining javobgarligi 21. Markaz direktori: mazkur Nizom va boshqa qonunchilik hujjatlari bilan Markazga yuklangan vazifalarning sifatli va oʻz vaqtida bajarilishi; Markaz tizimida ijro intizomiga qatʼiy rioya etilishi; oʻzining funksional majburiyatlarini sifatli bajarilishi uchun shaxsan javob beradi. 22. Markaz direktori oʻrinbosarlari: mutasaddilik qilinayotgan yoʻnalishlar boʻyicha sohalarning barqaror rivojlanishini taʼminlashga oid chora-tadbirlarning samaradorligi va natijadorligi; oʻzining funksional majburiyatlarini sifatli bajarilishi uchun shaxsan javob beradi. 23. Hududiy boshqarmalarining boshliqlari: Hududiy boshqarmaga yuklangan vazifalarning sifatli va oʻz vaqtida bajarilishi; tegishli hududda boʻsh turgan davlat mulki obyektlar holati toʻgʻrisida Markazga haqqoniy tahliliy va boshqa axborotlarni oʻz vaqtida taqdim etish; oʻzining funksional majburiyatlarini sifatli bajarilishi uchun shaxsan javob beradi. 7-bob. Markaz faoliyatini tashkil etish 1-§. Markaz rahbariyati 24. Markazga Oʻzbekiston Respublikasi Davlat aktivlarini boshqarish agentligi direktori tomonidan lavozimga tayinlangan Davlat mulki obyektlaridan samarali foydalanish markazi direktori yakkaboshlik asosida rahbarlik qiladi. 25. Markaz direktori Davaktiv agentligi direktori bilan kelishgan holda, oʻrinbosarlarini lavozimga tayinlaydi va lavozimdan ozod etadi. 26. Markaz direktori boʻlmagan vaqtda uning vazifalari Markaz direktorining oʻrinbosarlaridan biri tomonidan, ular boʻlmagan vaqtda esa Davaktiv agentligi direktorining buyrugʻiga asosan markaziy apparat rahbar xodimlaridan biri tomonidan amalga oshiriladi. 27. Hududiy boshqarmalar boshliqlari va ularning oʻrinbosarlari Markaz direktori tomonidan lavozimga tayinlanadi va lavozimdan ozod etiladi. 8-bob. Markaz faoliyatining samaradorligini baholash mezonlari 28. Markaz faoliyatining samaradorligi muntazam baholanadi. 29. Markaz faoliyatining samaradorligi va natijadorligiga berilgan baho Markaz direktori tomonidan tasdiqlanadigan Markaz faoliyati samaradorligi va natijadorligini baholash mezonlari va ish indikatorlariga asoslanadi. 30. Markaz faoliyatining samaradorligi va natijadorligini baholash yakunlari boʻyicha: Markaz rahbarlari va xodimlarini ragʻbatlantirish (mukofotlash) yoki intizomiy javobgarlikka tortish; Markaz faoliyatida aniqlangan kamchiliklarni bartaraf etish va uning faoliyatini yanada takomillashtirish choralari koʻriladi. 31. Markaz faoliyatining samaradorligi va natijadorligini baholash tartibi va uslubi qonunchilik hujjatlari bilan belgilanishi mumkin. 9-bob. Markazning respublika va mahalliy ijro etuvchi hokimiyat organlari hamda boshqa tashkilotlar bilan oʻzaro hamkorligi tartibi 32. Markaz oʻz vazifalari va funksiyalarini amalga oshirishda respublika va mahalliy ijro etuvchi hokimiyat organlar hamda boshqa tashkilotlar bilan hamkorlik qiladi. 33. Markaz boʻsh turgan davlat obyektlari toʻgʻrisidagi maʼlumotlarni avtomatlashtirilgan tizim orqali olishda tegishli davlat organlari bilan hamkorlik qiladi. 34. Hududiy boshqarmalar oʻz vazifalari va funksiyalari doirasida respublika ijro etuvchi hokimiyat organlarining hududiy boʻlinmalari, mahalliy ijro hokimiyati organlari va boshqa tashkilotlar bilan hamkorlik qiladi. 35. Balansda saqlovchilar oʻziga tegishli boʻsh turgan davlat mulki obyektlarini, Oʻzbekiston Respublikasi Investitsiya dasturiga kiritilgan obyektlar bundan mustasno, saqlash va ulardan kelgusida samarali foydalanish (xususiylashtirish, ijaraga berish va boshqa) maqsadida tegishligicha hududiy boshqarmalarga topshiradi. 36. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Davaktiv agentligi, Iqtisodiyot va moliya vazirligi huzuridagi Kadastr agentligi doimiy ravishda boʻsh turgan davlat mulki obyektlarini aniqlaydi hamda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Davaktiv agentligi ularni Markaz va uning hududiy boshqarmalariga operativ boshqaruv huquqi asosida oʻtkazib borish choralarini koʻradi. Markaz va hududiy boshqarmalarga tegishli davlat mulki obyektlarini saqlash bilan bogʻliq xarajatlar Markaz hisobidan, pul mablagʻlari mavjud boʻlmaganda Davaktiv agentligi huzuridagi Davlat aktivlarini boshqarish, transformatsiya va xususiylashtirish jamgʻarmasi mablagʻlari hisobidan qoplanadi. 10-bob. Markaz va uning hududiy boshqarmalari faoliyatini moliyalashtirish hamda ularning xodimlarini ijtimoiy koʻllab-quvvatlash va moddiy ragʻbatlantirish 37. Quyidagilar Markaz va uning hududiy boshqarmalari faoliyatini moliyalashtirish manbalari etib belgilanadi: davlat mulki obyektlari ijarasidan qonunchilikda belgilangan tartibda tushadigan mablagʻlar; Davaktiv agentligi huzuridagi Davlat aktivlarini boshqarish, transformatsiya va xususiylashtirish jamgʻarmasi mablagʻlari; Markazning vaqtincha boʻsh mablagʻlarini Oʻzbekiston Respublikasi tijorat banklari depozitlariga belgilangan tartibda joylashtirishdan olinadigan daromadlar; xalqaro moliya institutlari va xorijiy hukumat moliya tashkilotlarining mablagʻlari hamda jismoniy va yuridik shaxslarning homiylik xayriyalari; qonunchilik hujjatlarida taqiqlanmagan boshqa manbalar. 38. Markaz va uning hududiy boshqarmalari faoliyati, shu jumladan, moddiy-texnik taʼminlash xarajatlari, xodimlari mehnatiga haq toʻlash va ularni moddiy ragʻbatlantirish Davaktiv agentligi huzuridagi Davlat aktivlarini boshqarish, transformatsiya va xususiylashtirish jamgʻarmasi, Markazning budjetdan tashqari jamgʻarmasi mablagʻlari va qonunchilik hujjatlarida taqiqlanmagan boshqa manbalar hisobidan moliyalashtiriladi. Oldingi tahrirga qarang. 39. Markaz direktori markaziy apparat daromadlari va xarajatlari smetasini, shuningdek, shtatlar jadvalini (ularga oʻzgartirishlarni) tasdiqlaydi. (39-bandning birinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) Markazning markaziy apparati daromadlari va xarajatlari smetasi, shuningdek, shtatlar jadvali Davaktiv agentligi tomonidan roʻyxatdan oʻtkaziladi va markaziy apparati moliyaviy hisoboti Davaktiv agentligiga topshiriladi. Oldingi tahrirga qarang. Hududiy boshqarmalar daromadlari va xarajatlari smetasi, shuningdek, shtatlar jadvali hududiy boshqarma boshligʻi tomonidan tasdiqlanadi va hududiy moliya organlari tomonidan roʻyxatdan oʻtkaziladi hamda moliyaviy hisobotini hududiy moliya organlariga topshiriladi. (39-bandning uchinchi xatboshisi Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) Markaz tomonidan hududiy boshqarmalar daromadlari va xarajatlari smetasi, shuningdek, shtatlar jadvalining yigʻma maʼlumoti (jamlanmasi) Davaktiv agentligiga taqdim qilinadi. 40. Hududiy boshqarmalar shaxsiy gʻazna hisobvaraqlarida jamlanadigan mablagʻlardan qonunchilik hujjatlarida belgilangan majburiy toʻlovlar amalga oshirilgandan keyin qolgan mablagʻlar toʻliqligicha Markazning gʻazna tranzit hisobvaragʻiga oʻtkaziladi va tegishli moliya yili uchun tasdiqlangan markaziy apparat va hududiy boshqarmalar daromadlari va xarajatlari smetasiga asosan qayta taqsimlanadi. 41. Markaz va uning hududiy boshqarmalari xodimlarining ish haqi, lavozim maoshi, mukofotlar, qoʻshimcha haqlar, ustamalar Davaktiv agentligi va uning hududiy boshqarmalari xodimlari uchun qonunchilik hujjatlarida nazarda tutilgan mehnatga haq toʻlash, moddiy ragʻbatlantirish va ijtimoiy himoya shartlari va tartiblari asosida toʻlanadi. 42. Markazning budjetdan tashqari mablagʻlari hisobidan Markazning xodimlarini ijtimoiy taʼminlashga, shuningdek, Markaz rahbarlari va mutaxassislarini oʻqitish, tayyorlash, qayta tayyorlash va ularning malakasini oshirishga, shuningdek, Markaz faoliyatini takomillashtirishga qaratilgan tadbirlar amalga oshiriladi. 11-bob. Markazning hisobot berishi Oldingi tahrirga qarang. 43. Markaz Vazirlar Mahkamasiga har yili 1-aprelga qadar davlat obyektlaridan samarali foydalanish boʻyicha koʻrilayotgan choralar toʻgʻrisida hisobot taqdim etadi. (43-band Oʻzbekiston Respublikasi Vazirlar Mahkamasining 2025-yil 7-fevraldagi 67-sonli qarori tahririda — Qonunchilik maʼlumotlari milliy bazasi, 15.02.2025-y., 09/25/67/0145-son) 12-bob. Markazni tugatish va qayta tashkil etish 44. Markaz qonunchilik hujjatlarida nazarda tutilgan tartibda tugatilishi yoxud qayta tashkil etilishi mumkin. 45. Markazning tugatilishi, huquqlari va majburiyatlari huquqiy vorislik tartibida boshqa shaxslarga oʻtmasdan, uning faoliyati toʻxtatilishiga olib keladi. Markazni qayta tashkil etishda uning huquq va majburiyatlari huquqiy vorisga oʻtadi. 13-bob. Yakunlovchi qoida 46. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradi. LexUZ sharhi Qarang: Oʻzbekiston Respublikasi Maʼmuriy javobgarlik toʻgʻrisidagi kodeksining 49-moddasi , Oʻzbekiston Respublikasi Jinoyat kodeksining 207-moddasi . Vazirlar Mahkamasining 2024-yil 11-yanvardagi 23-son qaroriga 3-ILOVA Oʻzbekiston Respublikasi Hukumatining oʻz kuchini yoʻqotgan deb eʼtirof etilayotgan ayrim qarorlari ROʻYXATI 1. Vazirlar Mahkamasining “Oʻzbekiston Respublikasi Davlat aktivlarini boshqarish agentligi faoliyatini tashkil etish boʻyicha chora-tadbirlar toʻgʻrisida” 2019-yil 15-maydagi 404-son qarori 1-bandining ikkinchi xatboshisi hamda qarorga 1-ilova . 2. Vazirlar Mahkamasining “Oʻzbekiston Respublikasi Davlat aktivlarini boshqarish agentligi huzuridagi boʻsh turgan obyektlardan samarali foydalanishni tashkil etish markazi toʻgʻrisidagi nizomni tasdiqlash haqida” 2020-yil 17-dekabrdagi 793-son qarori . 3. Vazirlar Mahkamasining “Davlat ishtirokidagi xoʻjalik jamiyatlari hamda davlat unitar korxonalarining rasmiy veb-saytlariga qoʻyiladigan talablar toʻgʻrisidagi nizomni tasdiqlash haqida” 2021-yil 19-fevraldagi 81-son qarorining 2-bandi . 4. Vazirlar Mahkamasining “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida”gi Oʻzbekiston Respublikasi Qonunini amalga oshirishga doir qoʻshimcha chora-tadbirlar haqida” 2021-yil 29-iyundagi 402-son qaroriga 4-ilovaning 23-bandi . 5. Vazirlar Mahkamasining “Faoliyatni boshlash yoki tugatish uchun vakolatli organni xabardor qilish tartibi toʻgʻrisidagi yagona nizomni tasdiqlash haqida” 2022-yil 25-fevraldagi 88-son qaroriga 3-ilovaning 22-bandi . 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2022-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 962-bandi . 7. Vazirlar Mahkamasining “2021 — 2025-yillarda davlat ishtirokidagi korxonalarni boshqarish va isloh qilish strategiyasi qabul qilinganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2022-yil 26-oktabrdagi 619-son qaroriga 1-ilovaning 2-bandi . 8. Vazirlar Mahkamasining “Davlat mulkini xususiylashtirish va ijaraga berish tartibi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2023-yil 10-martdagi 100-son qaroriga 1-ilova 5-bandining “a” kichik bandi hamda 6-bandi . (Qonunchilik maʼlumotlari milliy bazasi, 12.01.2024-y., 09/24/23/0023-son; 15.02.2025-y., 09/25/67/0145-son; 08.08.2025-y., 09/25/504/0707-son; 07.10.2025-y., 09/25/627/0901-son)